
1. USTROJSTVO RADA 

Dječji vrtić Sušak organizira i provodi programe njege, odgoja, naobrazbe, zdravstvene zaštite, prehrane i socijalne skrbi za djecu od navršene godine dana do polaska u školu. 
Cjelokupan rad Dječjeg vrtića Sušak, organizira se i provodi, temeljem  Zakona o predškolskom odgoju i obrazovanju, Nacionalnog kurikuluma za rani i predškolski odgoj i obrazovanje, Državnog pedagoškog standarda predškolskog odgoja i naobrazbe, Programskog usmjerenja odgoja i obrazovanja predškolske djece, Kurikuluma Dječjeg vrtića Sušak, zaključaka Odgojiteljskog vijeća te zaključaka i odluka Upravnog vijeća Dječjeg vrtića Sušak.

Misija Dječjeg vrtića Sušak je:
· osiguravanje razvojno primjerenih poticaja i materijala kojima se potiče istraživanje, igra i učenje djece u stabilnom, sigurnom i poticajnom okruženju
· razvoj zdravog djeteta koje voli istraživati i učiti te koje poštuje sebe i druge.

Nacionalni kurikulum za rani i predškolski odgoj i obrazovanje, kao jedan od temeljnih dokumenata, podrazumijeva da ustanova u kojoj se provodi rani i predškolski odgoj i obrazovanje, „živi“ temeljne vrijednosti koje su usmjerene na cjelovit razvoj djeteta te doprinose njegovoj osobnoj i društvenoj dobrobiti. 

Vizija razvoja Dječjeg vrtića Sušak

· biti vrtić koji  podržava znatiželjno, samostalno i odgovorno dijete. Polaznik naše Ustanove dijete je koje voli istraživati i učiti, slobodno je i autonomno te podržano u trajnom razvoju svojih potencijala i osobnosti. 
· biti vrtić u kojem rade etični, kompetentni i zadovoljni stručni djelatnici koji vole djecu, posvećeni su svom pozivu, na raspolaganju svakom djetetu, predani u podršci koju pružaju obiteljima djece, spremni na cjeloživotno učenje  te osobni i profesionalni rast i razvoj.

Pokazatelji uspješnosti Dječjeg vrtića Sušak:
· usklađenost sa Državnim pedagoškim standardom vezano uz broj odgojitelja u skupini, broj stručnih suradnika i broj upisane djece u odgojno-obrazovne skupine 
· obuhvat sve prijavljene djece u godini prije polaska u školu programom predškolskog odgoja i obrazovanja
· provođenje posebnog programa za djecu s intelektualnim teškoćama, inkluzija djece s teškoćama u razvoju u redovni program, programi ranog učenja stranih jezika (engleski i talijanski), sportski program „Igrom do sporta“
· stvaranje socijalnog, materijalnog  i vremenskog konteksta koji potiče dijete na izražavanje, stvaranje, zaključivanje i samostalnost; primjena novih suvremenih metoda učenja koje jamče razvoj kompetencija svakog djeteta 
· pružanje podrške roditeljstvu kroz razne oblike i vidove suradnje s roditeljima
· pružanje međusobne podrške i suradnje svih zaposlenih u Ustanovi
· pozitivne povratne informacije roditelja, zadovoljstvo pruženim uslugama 
· prezentacija postignuća u radu 
· suradnja s Učiteljskim i Filozofskim fakultetom u Rijeci 
· stalno istraživanje odgojno-obrazovne prakse u cilju poboljšanja kvalitete rada, uvođenja novih metoda i oblika rada
· uključivanje u projekte i provođenje projekata kojima se promiču prava djeteta,
vrijednosti građanskog odgoja
· osviještenost potrebe odgojitelja i stručnih suradnika za cjeloživotno učenje i profesionalni rast
· prepoznatljivost vrtića kao primjera dobre odgojno-obrazovne prakse
· prepoznatljivost ustanove kao otvorene, suradljive i konstruktivne 
· primjena HACCP sustava
· pozitivni inspekcijski nalazi

Ustanovu čini šest Podcentara predškolskog odgoja: 

· Galeb  	- četiri jasličke i pet vrtićkih odgojno-obrazovnih skupina
· Morčić 	- tri jasličke i sedam vrtićkih odgojno-obrazovnih skupina
· Orehovica    - dvije jasličke odgojno-obrazovne skupine
· Pčelice 	- dvije vrtićke odgojno-obrazovne skupine
· Veseljko  	- dvije jasličke, tri vrtićke i jedna vrtićka odgojno-obrazovna
                      skupina za djecu s intelektualnim teškoćama
· Vežica 	- jedna jaslička i četiri vrtićke odgojno-obrazovne skupine.

Sjedište Ustanove je u Podcentru predškolskog odgoja Morčić, Braće Stipčić 32, Rijeka.

	Radovi na dogradnji objekta za dvije jasličke skupine PPO Galeb, započeli su 15. svibnja 2025. godine, a predviđeni rok završetka radova bio je 15. siječanj 2026. godine. Obzirom na situaciju nastalu 11. lipnja 2025. godine, prilikom uklanjanja polumontažne  konstrukcije  nadstrešnice koja je uslijed toga povukla okvir staklene stijene te je posljedično došlo do djelomičnog razbijanja postojeće staklene stijene, djeca su od 24. lipnja 2025. godine boravila u drugim podcentrima predškolskog odgoja. Tijekom srpnja 2025. godine, po zatvaranju objekata u kojima su privremeno boravila, djeca i odgajatelji PPO Galeb prelaze u PPO Morčić gdje ostaju do 31. kolovoza 2025. godine.
Na sastanku s roditeljima koji se održao online putem, u srijedu 20. kolovoza 2025. godine, predstavljena je organizacija rada od 1.rujna 2025. godine za djecu PPO Galeb:

· odgojno-obrazovne skupine za djecu jasličke dobi od 1. rujna 2025. godine boravile su u sljedećim podcentrima predškolskog odgoja (vrtićima):

· novoupisana djeca jasličke skupine Medvjedići (mješovita jaslička 1) u novouređenoj sobi u PPO Vežica (Kvaternikova 37)
· djeca koja su ove pedagoške godine (2024./25.) bila upisana u skupinu Medvjedići zajedno s djecom iz jasličke skupine Zvjezdice boravila su u sobi u PPO Vežica (Kvaternikova 37)
· djeca jasličke skupine Pčelice boravila su u prenamijenjenom prostoru zbornice u PPO Veseljko (Janka Polić Kamova 58)
· djeca jasličke skupine Sovice boravila su u sobi u PPO Morčić (Braće Stipčić 32)

· odgojno-obrazovne skupine za djecu vrtićke dobi od 1. rujna 2025. godine boravile su u sljedećim podcentrima predškolskog odgoja (vrtićima):

· u  prenamijenjenoj dvorani PPO Morčić (Braće Stipčić 32) boravile su skupine:
· mješovita vrtićka skupina 1 Leptirići
· mješovita vrtićka skupina 2 Ribice
· mješovita vrtićka skupina 3 Bubamare
· u prenamijenjenoj dvorani PPO  Đurđice, DV More (Marohnićeva 12) boravila su djeca mješovite vrtićke skupine sport 2 Školjkice
· u prenamijenjenom prostoru zbornice PPO Đurđice boravila su djeca mješovite vrtićke skupine sport 1 Loptice.


1.1. Broj odgojno-obrazovnih skupina i broj djece po podcentrima predškolskog odgoja na dan 1. rujna 2025. godine
	

	JASLICE
	VRTIĆ
	Ukupno

	
	Odgojno-obrazovne skupine
	Broj djece
	Odgojno-obrazovne skupine
	Broj
djece
	Odgojno-obrazovne skupine
	Broj djece

	
	PPO Morčić
Braće Stipčić 32
sjedište Ustanove
	4
	49
	10
	164
	14*
	213
	

	
	PPO Galeb
Kvaternikova 60
	/
	/
	/
	/
	/
	/
	

	
	PPO Orehovica  
Kalina 39
	2
	16
	/
	/
	2
	16
	

	
	PPO Pčelice
Slavka Krautzeka 84
	/
	/
	2
	29
	2
	29
	

	
	PPO Veseljko
Janka Polić Kamova 58
	3
	24
	4
	55
	7**
	79
	

	
	PPO Vežica
Kvaternikova 37
	3
	21
	4
	58
	7***
	79
	

	
	PPO Đurđice
(DV More)
Marohnićeva 12
	/
	/
	2
	39
	2****
	39
	

	
	UKUPNO
	12
	110
	22
	345
	34
	455
	



Napomene:
* Broj odgojno-obrazovnih skupina u PPO Morčić uključuje 3 odgojno-obrazovne skupine za djecu vrtićke dobi (56 djece) i 1 odgojno-obrazovnu skupinu za djecu jasličke dobi (12 djece) privremeno izmještene iz PPO Galeb 
** Broj odgojno-obrazovnih skupina u PPO Veseljko uključuje 1 odgojno-obrazovnu skupinu za djecu jasličke dobi (6 djece) privremeno izmještene iz PPO Galeb 
*** Broj odgojno-obrazovnih skupina u PPO Vežica uključuje 2 odgojno-obrazovne skupine za djecu jasličke dobi (16 djece) privremeno izmještene iz PPO Galeb 
**** Broj odgojno-obrazovnih skupina u Dječjem vrtiću More, PPO Đurđice uključuje 2 odgojno-obrazovne skupine za djecu vrtićke dobi (39 djece) privremeno izmještene iz PPO Galeb


1.2. Broj odgojno-obrazovnih skupina i broj djece po podcentrima predškolskog odgoja na dan 30. lipnja 2026. godine
	

	JASLICE
	VRTIĆ
	Ukupno

	
	Odgojno-obrazovne skupine
	Broj djece
	Odgojno-obrazovne skupine
	Broj
djece
	Odgojno-obrazovne skupine
	Broj djece

	
	PPO Morčić
Braće Stipčić 32
sjedište Ustanove
	3
	36
	7
	121
	10
	157
	

	
	PPO Galeb
Kvaternikova 60
	4
	34
	5
	83
	9
	117
	

	
	PPO Orehovica  
Kalina 39
	2
	16
	/
	/
	2
	16
	

	
	PPO Pčelice
Slavka Krautzeka 84
	/
	/
	2
	21
	2
	21
	

	
	PPO Veseljko
Janka Polić Kamova 58
	2
	18
	4
	55
	6
	73
	

	
	PPO Vežica
Kvaternikova 37
	1
	5
	4
	58
	5
	63
	

	
	UKUPNO
	12
	109
	22
	338
	34
	447
	



Napomena: Po završetku radova na dogradnji PPO Galeb, djeca su od 25. svibnja 2026. godine ponovno boravila u objektu PPO Galeb.

1.3. Programi i upisana djeca po vrsti programa
Tijekom pedagoške 2025./26. godine u Dječjem vrtiću Sušak provodili su se slijedeći programi:
1. Redoviti 10-satni program odgojno-obrazovnog rada za djecu rane i predškolske dobi
1. Kraći sportski program „Igrom do sporta“ za djecu predškolske dobi (integriran u redoviti program)
2. Program ranog učenja talijanskog jezika  za djecu predškolske dobi
3. Kraći program ranog učenja engleskog jezika za djecu predškolske dobi (integriran u redoviti program)
4. Posebni program odgojno-obrazovnog rada za djecu s intelektualnim teškoćama
5. Program Predškole







1.3.1.  Programi i upisana djeca po vrsti programima dan 30. lipnja 2026. godine

	Programi
	Broj odgojno-obrazovnih skupina
	Broj djece

	Redoviti program – jasličke skupine
	12
	109

	Redoviti program – vrtićke skupine
	14
	207

	Program ranog učenja talijanskog jezika  za djecu predškolske dobi
	1
	14

	Kraći program ranog učenja engleskog jezika za djecu predškolske dobi (integriran u redoviti program)
	3
	57

	Kraći sportski program „Igrom do sporta“ za djecu predškolske dobi (integriran u redoviti program)
	3
	56

	Posebni program odgojno-obrazovnog rada za djecu s intelektualnim teškoćama 
	1
	4

	0. UKUPNO
	34
	447




Temeljno ishodište svih programa koji se provode u Dječjem vrtiću Sušak čini Nacionalni kurikulum za rani i predškolski odgoj i obrazovanje, odnosno svi imaju za cilj cjelovit razvoj djeteta, svih njegovih kompetencija. Svi programi koji se provode u Dječjem vrtiću Sušak, dobili su suglasnost za provođenje od strane Ministarstva znanosti i obrazovanja. 

Program predškole organiziran je za djecu koja su u godini prije polaska u osnovnu školu – za djecu polaznike Dječjeg vrtića Sušak te za djecu koja nisu obuhvaćena redovitim programom predškolskog odgoja i obrazovanja. 
Ove pedagoške godine se za program predškole prijavilo jedno dijete koje do sada nije bilo polaznik dječjeg vrtića. Dijete je bilo integrirano u redovnu odgojno-obrazovnu skupinu i boravilo u periodu od 8:00 do 11:00 sati, počevši od 2. veljače do 29. svibnja 2026. godine u ukupnom trajanju od 250 sati.




1.4. Organizacija rada odgojno-obrazovnih radnika i broj djece u odgojno-obrazovnim skupinama na dan 1. rujna 2025. godine

	PPO
	Odgojno-obrazovne skupine
	Ukupan
broj djece
	Odgojno -obrazovni
radnici

	Pčelice
	Mješovita vrtićka 1
	10
	2

	
	Mješovita vrtićka 2
	11
	2

	Ukupno
	2
	21
	4



	PPO

	Odgojno-obrazovne skupine
	Ukupan
broj djece
	Odgojno-obrazovni
radnici

	









Morčić






	Mješovita jaslička 1
	12
	2

	
	Mješovita  jaslička 2
	12
	2

	
	Mješovita  jaslička 3
	12
	2

	
	Starija jaslička 2
(iz PPO Galeb)
	12
	2

	
	Mješovita vrtić 1 T
	14
	2

	
	
Mješovita vrtić 2
	17
	2

	
	Mješovita vrtić 3
	17
	2

	
	Mješovita vrtić 4
	17
	2

	
	Mješovita vrtić 5 E
	20
	2

	
	Mješovita vrtić 6 E
	20
	2

	
	Mješovita vrtić 7 S
	16
	2

	
	Mješovita vrtić 1 
(iz PPO Galeb)
	16
	2

	
	Mješovita vrtić 2
(iz PPO Galeb)
	15
	2

	
	Mješovita vrtić 3
(iz PPO Galeb)
	12
	2

	 Ukupno
	14
	212
	28

	PPO
	Odgojno-obrazovne skupine
	Ukupan
broj djece
	Odgojno-obrazovni
radnici

	Veseljko



	Starija jaslička 3
(iz PPO Galeb)
	6
	2

	
	Starija jaslička 1
	10
	2

	
	Mješovita jaslička 
	8
	2

	
	Mješovita vrtić1
	17
	2

	
	Mješovita vrtić 2
	16
	2

	
	Mješovita vrtić 3
	18
	2

	
	Mješovita vrtić IT
	4
	3

	 Ukupno
	7
	79
	13



	PPO
	Odgojno-obrazovne skupine
	Ukupan
broj djece
	Odgojno -obrazovni
radnici

	




Vežica



	Mješovita jaslička
	5
	2

	
	Mješovita vrtićka 1
	9
	2

	
	Mješovita vrtićka 2
	14
	2

	
	Mješovita vrtićka 3
	18
	2

	
	Mješovita vrtićka 4 E
	17
	2

	
	Mlađa jaslička 
(iz PPO Galeb)
	4
	2

	
	Starija jaslička 1
(iz PPO Galeb)
	12
	2

	 Ukupno
	7
	79
	14





	PPO
	Odgojno-obrazovne skupine
	Ukupan
broj djece
	Odgojno -obrazovni
radnici

	Orehovica
	Mješovita jaslička 1
	8
	2

	
	Mješovita jaslička 2
	7
	2

	Ukupno
	2
	15
	4



	DV MORE PPO
	Odgojno-obrazovne skupine
	Ukupan
broj djece
	Odgojno -obrazovni
radnici

	Đurđice
	Mješovita vrtićka S1
	20
	2

	
	Mješovita vrtićka S2
	20
	2

	Ukupno
	2
	40
	4



1.5. Organizacija rada odgojno-obrazovnih radnika i broj djece u odgojno-obrazovnim skupinama na dan 30. lipnja 2026. godine

	PPO

	Odgojno-obrazovne skupine
	Ukupan
broj djece
	Odgojno-obrazovni
radnici

	







Galeb






	Mlađa jaslička
	4
	2

	
	Starija jaslička 1
	12
	2

	
	Starija jaslička 2
	12
	2

	
	Starija jaslička 3
	6
	2

	
	Mješovita vrtićka 1
	16
	2

	
	Mješovita vrtićka 2
	15
	2

	
	Mješovita vrtićka 3
	12
	2

	
	Mješovita vrtićka S 1
	20
	2

	
	Mješovita vrtićka S 2
	20
	2

	Ukupno
	9
	117
	18

	PPO
	Odgojno-obrazovne skupine
	Ukupan
broj djece
	Odgojno -obrazovni
radnici

	Pčelice
	Mješovita vrtićka 1
	10
	2

	
	Mješovita vrtićka 2
	11
	2

	Ukupno
	2
	21
	4



	PPO

	Odgojno-obrazovne skupine
	Ukupan
broj djece
	Odgojno-obrazovni
radnici

	









Morčić






	Starija jaslička
	12
	2

	
	Mješovita jaslička 1
	12
	2

	
	Mješovita jaslička 2
	12
	2

	
	Mješovita vrtić 1 T
	14
	2

	
	
Mješovita vrtić 2
	17
	2

	
	Mješovita vrtić 3
	17
	2

	
	Mješovita vrtić 4
	17
	2

	
	Mješovita vrtić 5 E
	20
	2

	
	Mješovita vrtić 6 E
	20
	2

	
	Mješovita vrtić 7 S
	16
	2

	 Ukupno
	10
	157
	20



	PPO
	Odgojno-obrazovne skupine
	Ukupan
broj djece
	Odgojno -obrazovni
radnici

	Orehovica
	Mješovita jaslička 1
	8
	2

	
	Mješovita jaslička 2
	8
	2

	Ukupno
	2
	16
	4




	PPO
	Odgojno-obrazovne skupine
	Ukupan
broj djece
	Odgojno-obrazovni
radnici

	Veseljko



	Mješovita jaslička 1
	8
	2

	
	Mješovita jaslička 
	10
	2

	
	Mješovita vrtić1
	17
	2

	
	Mješovita vrtić 2
	16
	2

	
	Mješovita vrtić 3
	18
	2

	
	Mješovita vrtić 4 IT
	4
	3

	 Ukupno
	6
	73
	13



	PPO
	Odgojno-obrazovne skupine
	Ukupan
broj djece
	Odgojno -obrazovni
radnici

	




Vežica




	Mješovita jaslička
	5
	2

	
	Mješovita vrtićka 1
	9
	2

	
	Mješovita vrtićka 2
	14
	2

	
	Mješovita vrtićka 3
	18
	2

	
	Mješovita vrtićka 4 E
	17
	2

	 Ukupno
	5
	63
	10






1.5. Radno vrijeme i raspored rada radnika

Radno vrijeme Dječjeg vrtića Sušak je od 6,30 do 17,00 sati.
Radno vrijeme ravnatelja Dječjeg vrtića Sušak i administrativno-tehničke službe je 8-satno.
Radno vrijeme odgojitelja odvija se u ritmu dnevnih i tjednih izmjena odgojitelja u odnosu na neposredan rad i u odnosu na strukturu 8-satnog radnog vremena. Tijekom rujna organizira se duže preklapanje rada tima odgajatelja u odgojno-obrazovnim skupinama, zbog prilagodbe djece te dogovorenog plana suradnje s roditeljima u tom periodu.
Stručni suradnici i zdravstvena voditeljica su neposredni rad s djecom, rad s odgojiteljima i roditeljima te rad na ostalim odgovarajućim poslovima, obavljali u sklopu 7-satnog radnog vremena, a ostatak radnog vremena se odnosio na poslove vezane uz suradnju s drugim ustanovama, stručno usavršavanje, planiranje i pripremu za rad te druge poslove. 
1.5.1. Raspored rada i radno vrijeme kuhinjskog osoblja, pralja, spremača, 
         domara-ložača i ekonoma-vozača 

	PPO
	Radno mjesto
	Radno vrijeme
	Broj izvršitelja


	Galeb -
centralna kuhinja
	Glavni kuhar
	6,00 – 14,00
	1

	
	Kuhar
	6,00 – 14,00
	4

	
	Pomoćni kuhar
	7,00 – 15,00
	1

	Morčić
	Kuhar
	7,00 – 15,00
	1

	
	Pomoćni kuhar
	7,00 – 15,00
	1

	Veseljko
	Pomoćni kuhar
	7,00 – 15,00
	1

	Vežica 
	Kuhar
	7,00 – 15,00
	1

	Orehovica
	Pomoćni kuhar/spremač
	7,00 – 15,00
	1

	Pčelice
	Pomoćni kuhar/spremač
	7,00  - 15,00
	1

	Morčić
	Pralja
	6,30 – 14,30
	2

	Galeb i Morčić - za sve PPO-e
	Domar - ložač
	6,30/7,00  – 14,30/15
	2

	Galeb - za sve PPO-e
	Ekonom - vozač
	6,00 – 14,00
	1



	PPO

	Radno mjesto
	Radno vrijeme
	Broj izvršitelja


	Galeb

	spremač
	 7,00 – 15,00
	1

	
	spremač
	10,00 – 18,00
	2

	Morčić
	spremač
	 8,00 – 16,00
	1

	
	spremač
	10,00 – 18,00
	3

	
	pralja
	6,45 – 14,45
	2

	Veseljko
	spremač
	 8,00 – 16,00
	1

	
	spremač
	10,00 – 18,00
	1

	Vežica 
	spremač
	10,00 – 18,00
	1

	
	spremač
	10,00 – 18,00
	1/2

	Pčelice
	spremač
	14,00  - 18,00
	1/2

	Orehovica
	spremač
	14,00 – 18,00
	1


	Tijekom godine na dugom bolovanju bile su dvije spremačice i jedna kuharica. Pet odgojiteljica koristilo je pravo na Dopust trudne radnice, a tri odgojiteljice rodiljni i roditeljski dopust. Jedna odgojiteljica koristi pravo neplaćenog dopusta do tri godine starosti djeteta. 
I ovu pedagošku godinu je obilježio vrlo velik broj radnika koji su bili na dužim i kraćim bolovanjima, što je zahtijevalo pomake u organizaciji rada i zapošljavanje novih kadrova. 
Često nije bilo moguće osigurati adekvatne zamjene odgojno-obrazovnih radnika zbog izraženog deficita odgojiteljskog kadra, ali su se osiguravale zamjene „srodnih profila“ (učitelji razredne nastave, profesori hrvatskog jezika) te je i preraspodjelom unutar postojećih kapaciteta, odgojno-obrazovni proces u cjelini provođen je vrlo kvalitetno.

1.6. Odgojitelji pripravnici i mentori u Dječjem vrtiću Sušak 
	PPO
	Odgojitelj pripravnik
	Mentor
	Početak stažiranja
	Završetak stažiranja

	Galeb

	Nensi Maračić
	Kristina Nagradić
	2.12.2024.
	1.12.2025.

	Vežica

	Antonela Bobanović
	Ana Bošković
	1.9.2025.
	31.8.2026.

	Pčelice
	Karin Liović

	Lana Kustić
	29.9.2025.
	28.9.2026.

	Pčelice
	Jasna Filipović

	Kristina Nagradić
	20.1.2026.
	19.1.2027.



1.7. Rad tijekom ljetnih mjeseci

Temeljem dobivenih podataka putem ankete za roditelje o potrebama korištenja usluga tijekom ljetnih mjeseci (srpanj i kolovoz 2026. godine) rad je bio organiziran na slijedeći način:
· od 1. srpnja zatvoreni su objekti PPO Orehovica, Pčelice, Veseljko i Vežica, a dežurni su bili objekti PPO Galeb i PPO Morčić.

Djeca iz PPO Galeb, Orehovica i Vežica boravila su u PPO Morčić.
Djeca iz PPO Galeb, Veseljko i Pčelice boravila su u PPO Galeb.

· od 3. kolovoza dežuran je bio PPO Morčić za djecu polaznike svih PPO-a Dječjeg vrtića Sušak.

2. MATERIJALNI UVJETI 
Tijekom cijele pedagoške 2025./26. godine kontinuirano se planiralo i radilo na osiguravanju uvjeta s ciljem stvaranja sigurnog, materijalno primjereno opremljenog i poticajnog prostora za boravak djece, realizaciju potrebnih poslova radnika te funkcioniranja objekata u cjelini.
U skladu s Planom nabave Dječjeg vrtića Sušak, osiguravan je potreban higijenski, likovni i potrošni materijal te didaktika. 
Tijekom godine izvršeno je otklanjanje kvarova na strojevima i sredstvima za rad u centralnoj i područnim kuhinjama te u praoni. Provedena su potrebna ispitivanja i servisiranja opreme u skladu s Pravilnikom zaštite na radu i zaštite od požara. 

	2.1.Održavanje objekata i imovine tijekom 2025./26. pedagoške godine
	PPO
	

	Realizacija planiranih radova


	Veseljko
	
Vanjski prostor
	· ličenje ograde i ulazne kapije
· izmjena ploča na prilaznoj stazi u dvorištu

	
	

Unutarnji prostor
	· postavljanje zaštita za radijatore na prostoru hodnika
· uklanjanje ugradbenih ormara i sanacija zidova u zbornici i tri sobe dnevnog boravka djece


	Vežica
	
Vanjski prostor
	· obnova postojećih igrala i uklanjanje dotrajalih
· postavljanje tlakavaca na prilaznoj stazi
· nabava pijeska za pješčanik
· izmjena antistres ploča ispod sprava
· betoniranje zida uz pješačku stazu
· postavljanje novih odvodnih cijevi na prostoru dvorišta

	
	
Unutarnji prostor
	
· brušenje i lakiranje parketa u jednoj sobi dnevnog boravka djece

	Galeb
	
Vanjski prostor





	· postavljanje zaštitne ograde - ekonomski ulaz zbog sigurnosti boravka djece na dvorištu
· nabava i postavljanje igrala na dvorištu vrtića te antitraumatske podloge ispod igrala i na dijelu popločenog i natkrivenog prostora
· bojanje ograde na balkonima i terasama

	
	
Unutarnji prostor

	· sanacija i ličenje prostora hodnika i ulaznih holova
· izmjena podne obloge u jednom prostoru ulaznog hola



[bookmark: _GoBack_Copy_1]
	Dječji vrtić Sušak je u suradnji s osnivačem Gradom Rijeka sudjelovao u pisanju projekta i prijavi na natječaj Ministarstva demografije i useljeništva te prihvaćanjem projekta osigurao nabavu te postavljanje multifunkcionalnog igrala i antitraumatske podloge za djecu polaznike PPO Galeb.

	Dio odgajatelja PPO Morčića i PPO Veseljka je u suradnji s članovima stručnog tima napisao projekte te ih prijavio na natječaj Riječkog programa lokalnog partnerstva. Oba su projekta prihvaćena te je PPO Morčić nabavio žardinjere i sadnice, didaktiku za igru na dvorištu, a članovi  udruge Za bolji svijet su oslikali zid na dvorištu PPO Morčić.
PPO Veseljko planira tijekom rujna realizirati svoj projekt.

2.2. Dogradnja objekta PPO Galeb

	Radovi na dogradnji objekta za dvije jasličke skupine započeli su 15. svibnja 2025. godine, a završeni 26. travnja 2026. godine.
Novi dio objekta PPO Galeb prostire se na površini od 380 četvornih metara, a uključuje dvije sobe dnevnog boravka za djecu jasličke dobi, dva dječja sanitarna čvora, ulazni hol i hodnik sa dvije dječje garderobe, garderobu i sanitarni čvor za djelatnike, dva skladišna prostora te sobu za izolaciju sa sanitarnim čvorom.
Na vanjskom prostoru uredila su se dva igrališta namijenjena boravku djece jasličke dobi te prilazna staza za osobe sa smanjenom pokretljivošću, stepenište koje povezuje gornji i donji vanjski prostor te parkiralište na zapadnom dijelu i južnom dijelu gdje je do sada bio isključivo ekonomski ulaz.
Također je ograđeno donje dvorište kako bi se stvorio siguran prostor za nesmetan boravak i igru djece na vanjskom prostoru.

	Dječji vrtić Sušak nabavio je potreban namještaj i opremu za dograđeni dio, odnosno dvije sobe dnevnog boravka djece, dječje garderobe i garderobe za djelatnike te namještaj za izolacionu sobu kao i oglasne panoe za sve odgojno-obrazovne skupine PPO Galeb.

Po završetku radova i dobivanju uporabne dozvole, zatražena je suglasnost Upravnog odjela za odgoj i obrazovanje PGŽ za početak rada u promijenjenim uvjetima.
Obzirom da je dobivena sva potrebna dokumentacija, u suradnji s osnivačem Gradom Rijeka, donesena je odluka da novi dio objekta PPO Galeb započne s radom 1. rujna 2026. godine.
Dosadašnji objekt PPO Galeb imao je devet odgojno-obrazovnih skupina (četiri za djecu jasličke i pet za djecu vrtićke dobi) a sada će ukupno imati deset odgojno-obrazovnih skupina, odnosno pet za djecu jasličke i pet za djecu vrtićke dobi.

[bookmark: _Toc108694407]3. NJEGA I SKRB ZA TJELESNI RAST I ZDRAVLJE  DJECE

Njega i skrb za tjelesni rast i zdravlje djece provodi se prema Programu zdravstvene zaštite djece, higijene i pravilne prehrane djece u dječjim vrtićima (NN 105/02).
Program mjera donijelo je Ministarstvo zdravstva na temelju članka 18., stavka 1. i 3.
Zakona o predškolskom odgoju i naobrazbi (NN 10/97) uz suglasnost Ministarstva znanosti i obrazovanja.

Tijekom pedagoške godine 2025./2026. posebna pažnja posvećena je:
· provjeri dokumentacije o cijepljenju djeteta
· upućivanju roditelja skrbnika odnosno posvojitelja djece na obvezu cijepljenja ako ono nije obavljeno 
· donošenju mjera za osiguranje higijene u dječjem vrtiću(uvjeti smještaja, prehrana, prevencija od zaraznih bolesti, održavanje higijene i nadzor nad higijenskim stanjem) 
·  higijensko-epidemiološkom nadzoru nad zaraznim bolestima
·  protuepidemijskim mjerama
·  revidiranju mjera za izlete u prirodi i zimovanja
·  zdravstvenom odgoju djece
· zadovoljavanju individualnih potreba u prehrani specifičnostima i stanjima kao što su (alergije, problemi sa žvakanjem i gutanjem, ,dijeto terapije)
· osiguravanju medicinskog materijala i lijekova koji omogućuju pravodobno reagiranje u slučajevima hitnih zdravstvenih stanja u djece sa (epilepsijom, febrilnim konvulzijama, anafilaksijom, dijabetesom.)
· Pravilna prehrana djece  osiguravala se redovitim brojem obroka u skladu s preporučenim količinama energije i prehrambenih tvari propisanim sanitarnim nadzorom nad namirnicama i predmetima opće uporabe koji se koriste u prehrani djece.

Rezultirati ispitivanja energetske i prehrambene vrijednosti uzorkovanja cjelodnevnih obroka hrane od strane NZZJZ-PGŽ provedena su 4 puta u toku godine. Uspoređena je s preporukama „izmjenama i dopunama Programa zdravstvene zaštite djece ,higijene i pravilne prehrane djece u dječjim vrtićima „te iz istih proizlazi da su energetska vrijednost ,učešće bjelančevina i ugljikohidrata te masti unutar preporuka te su ispitani uzorci u Skladu sa mikrobiološkim kriterijima.

Prateći dogovorene smjernice za pranje, čišćenje i dezinfekciju, provodila se dezinfekcija didaktičkog materijala. Posebna pozornost posvećivala se osobnoj higijeni djeteta za čije se nesmetano provođenje osiguralo dovoljno (dječjih krema, tetra pelena i špatula, dezinfekcijskih sredstava). O čistoći vanjskog i unutarnjeg prostora se brinulo tehničko osoblje držeći se plana provedbe higijenskih mjera i plana dezinfekcije . Tehničko osoblje (spremačice i kuhinjsko osoblje ) prošlo je edukaciju na kojoj su upoznati su i obučeni za rad na siguran način pri obavljanju čišćenja kemijskim sredstvima. Za provođenje HACCP-sustava osigurana su također profesionalna sredstva za pranje i dezinfekciju u profesionalnim kuhinjama. Izdane su preporuke za održavanje profesionalnih aparata te su se  redovito izvršavale kontrole i potrebna servisiranja .

Redovnim  epidemiološkim  nadzorima i uzorkovanjima od strane NZZJZ provodili su se izvidi  i kontrolni brisevi tromjesečno po svim objektima u kuhinjama  tijekom kojih se kontroliralo ispunjavanje evidencija koje osiguravaju praćenje kritičnih kontrolnih točaka te vršenje preduvjetnih programa vezanih za čišćenje, pranje, dezinfekciju prostora, pribora i opreme u kuhinjama vrtića. Provođene su HACCP edukacije djelatnika na mjesečnoj bazi gdje su djelatnici savjetovani o pravilnom načinu postupanja sa hranom  kao i prisutnim nedostacima koje je potrebno ukloniti. Rezultati nadzora i uzorkovanja su pokazali kako u kuhinjama nisu identificirane nove opasnosti  niti nove kritične točke  te su mikrobiološki pokazatelji bili zadovoljavajući. 


REDOVNI POSLOVI

Tijekom protekle pedagoške godine u odnosu na  redovne poslove zdravstvene voditeljice pozornost je bila je usmjerena na:

· Provođenje preventivnih mjera u svrhu očuvanja zdravlja djece
· Osvještavanje djeteta  o važnosti brige za vlastito zdravlje i podrška u stvaranju zdravih životnih navika
· Kontinuiranu brigu za potrebe djece sa zdravstvenim teškoćama
· Uključivanje u neposredan rad s djecom

Na početku godine prikupljeni su i evidentirani zdravstveni podaci i zdravstvene specifičnosti dobiveni iz inicijalnih upitnika, medicinske dokumentacije i cijepih kartona kako bi se osigurali uvjeti potrebni za boravak djeteta u vrtiću. Pripremljene su pisane individualne upute za odgajatelje o bolesti djeteta i postupcima u slučaju hitnoće. Održane su edukacije za odgajatelje periodično te se pri zapošljavanju  pripravnike odgajatelje i nestručne zamjene  obučilo za rad.
	Pravilnom, raznovrsnom i kontroliranom prehranom nastojalo se  utjecati na optimalni rast i razvoj, te pridonijeti  stjecanju pozitivnih prehrambenih navika. Uravnotežena prehrana djece osiguravala se u skladu s preporukama Prehrambenog standarda unosa energije i prehrambenih tvari za djecu predškolske dobi (NN 105/02). Djeci je osigurano oko 78%dnevnih potreba, što je potvrđeno rezultatima analiza uzorkovane gotove hrane. Analiza hrane koja se uzorkovala  provodila se u skladu sa zakonskim propisima u  suradnji sa NZZJZ PGŽ te su rezultati potvrdili da su sukladni.

ANTROPOMETRIJSKA MJERENJA 

Izvršena su antropometrijska mjerenja djece radi ocjene prehrambenog stanja i rasta djece u ožujku , ukupan broj izmjerene djece vrtićkog uzrasta je  268 djece mjerenja se  provode jednom do dva puta godišnje ,početkom i pred kraj pedagoške godine. Da bi ustanovili da li težina i visina odgovara dobi djeteta, služili smo se međunarodno priznatim vrijednostima težine i visine određene prema dobi i spolu izražene u PERCENTILIMA. Visina i težina poželjno uhranjene djece obično se kretala između 25 i 75- tog percentila, a djecu čije su vrijednosti visine i/ili težine bile  ispod 3-eg i iznad 97-og percentila potrebno je bilo dodatno pratiti i uputiti na savjetovanje s nadležnim liječnikom. Radio se i  izračun relativne težine (težina u odnosu na visinu) koja se za poželjno uhranjenu djecu kreće u rasponu 90-110%.

Brojčani prikaz izmjerene djece po PPO-ima:

[bookmark: _Hlk205382904]Dv.Galeb -83-potrebno dodatno pratiti-10 djece
Dv.Veseljko –51- potrebno dodatno pratiti- 3 
[bookmark: _Hlk205382989][bookmark: _Hlk205382962]Dv Vežica –53- potrebno dodatno pratiti-4 
Dv.Morčić-60- potrebno dodatno pratiti-6
Dv.Pčelice -21- potrebno dodatno pratiti-2

Ukupan broj izmjerene djece: 268


DJECA PREOSJETLJIVA NA POJEDINE NAMIRNICE U DV SUŠAK

	PPO
	BROJ
DJECE
2022./2023.
	BROJ DJECE
2023./2024
	BROJ DJECE
2024./2025		
	BROJ DJECE
2025./2026

	Galeb
	9
	8
	9
	9

	Morčić
	13
	10
	10
	15

	Veseljko
	7
	9
	          6
	6

	Vežica
	11
	10
	10
	10

	Pčelice
	1
	2
	1
	0

	Orehovica
	0
	4
	2
	2

	Ukupno
	41
	43
	38
	43


*Navedeni tablični prikaz odnosi se na  alergije, intolerancije i eliminacijsku prehranu

Djeci koja su imala medicinsku indikaciju  vezanu za posebne potrebe u prehrani omogućeno je zadovoljavanje njihovih potreba. Provedeni su inicijalni razgovori učinjen je uvid i analiza medicinske dokumentacije. Izrađeni su individualni planovi prehrane sa ciljem zbrinjavanja djece sa ozbiljnim alergijskim reakcijama i sprečavanja alergijskih reakcija. Napisane su preporuke odgajateljima i drugim djelatnicima uključenima u brigu djece. Imamo jedno dijete sa celijakijom, jedno dijete sa Fenilketonurijom , te dvoje dijece na dijetoterapiji - Keto dijeti te jedno dijete na neslanoj dijeti, jedno dijete sa dijabetesom, djecu s alergijama, intolerancijama i većinu djece na eliminacijskoj prehrani s važećim liječničkim potvrdama. U tablicu nisu uvršteni oni koji imaju prilagođenu prehranu iz vjerskih razloga ili djeca čiji roditelji su odabrali vegetarijanstvo, no evidentirani su i prehrana se za njih prilagođava tj. eliminira se uz napomenu da se energetske i nutritivne dnevne potrebe djeteta nadomjeste kod kuće. Informacije o istima imaju glavna kuhinja, područna kuhinja u kojoj se dijete nalazi, odgajatelji te su se prema istima vodili svakodnevno kod pripreme i serviranja obroka. S roditeljima se individualnim razgovorima redovito, pravovremeno sve evidentiralo i realizirale su se sve promjene koje su bile potrebne. Sukladno potrebama realizirao se  plan nabave, za potrebu pripreme obroka .One koje su nedostupne po dogovoru su donosili roditelj. Pratilo se provođenje preporuka i bilježile su se povratne informacije osoblja u kuhinji odgajatelja i roditelja .


POBOL

	Godina
2024/2025
	A 00-
B 99
zaraz. i
parazit. bolesti
	H 00 –
H 95
Bolesti
oka /uha
	J 00-J99
Bolesti
dišnog sustava
	R 00 –
R 99
Simpt.
Znakovi
lab.
	Bez dijagnoze

	[bookmark: _Hlk143175583]Morčić
	29
	42
	117
	247
	51

	Vežica
	24
	
	41
	11
	5

	Galeb
	10
	9
	69
	21
	14

	Veseljko
	11
	5
	68
	35
	16

	Pčelice
	5
	6
	12
	6
	10

	Orehovica
	6
	6
	6
	5
	6



Iz priložene tablice vidi se da su djeca najčešće izostajala radi respiratornih infekata, no od prošle godine porastao je i broj dg: 0. (zaštita prava na privatnost).

Tijekom 2025./2026..godine zabilježeno je niz stanja- EPIDEMIOLOŠKIH INDIKACIJA  koja su zahtijevala dodatne mjere zbrinjavanja odnosno obavještavanje HE-službe. Indikacije su bile:

Rota virus-27
Adeno virus-25
Salmonela-0
Yersinia enterokolitica -1
Šarlah-3 oboljela
Dječje gliste-11 slučajeva
Uši glave-5 slučajeva
Svrab-0 slučaj
Impetigo-0 oboljelih
Mikrosporoza-0 slučajeva
Konjuktivitis-7 slučajeva
Streptokokna angina-2 slučajeva
Gripa-1 slučajeva 
RSV-9 slučajeva
Covid 19-1 slučaj
Vodene kozice-11 slučaja
Bolest usta šake stopala-0 slučaja
Herpes virus-1 slučaj
Mononukleoza-1 slučaj
Šesta bolest -trodnevna groznica-1 slučaj
 Pravovremene intervencije te preventivno i kurativno djelovanje, pomoglo je  u sprečavanju epidemija većih razmjera. 

SURADNJA S VANJSKIM ČIMBENICIMA

-Nastavni zavod za javno zdravstvo Primorsko-goranske županije
-Odjel  za kliničku mikrobiologiju
-Odjel za zaštitu okoliša i zdravstvenu ekologiju
-Odjel za epidemiologiju zaraznih bolesti  i kroničnih  nezaraznih
-Odsjek za sanitarni nadzor
-Odsjek za operativnu epidemiologiju
-Odsjek za hranu ,predmete opće uporabe i unapređenje prehrane
- Dezinsekcija d.o.o.
-Hrvatska liječnička komora
- Pedijatrijska služba
-Dječja bolnica Sušak
-Gradsko društvo Crvenog križa Rijeka
-Katedra za anesteziologiju ,reanimaciju ,hitnu i intenzivnu medicinu
-Državni inspektorat-Sanitarna inspekcija koja jednom godišnje izvrši monitoring u  HACCP dokumentaciju, zdravstvenu dokumentaciju djelatnika ( sanitarne knjižice) te audite NZZJZ PGŽ.



PROVEDBA SIGURNOSNO-ZAŠTITNOG I PREVENTIVNOG PROGRAMA

Primarni preventivni program povećanja sigurnosti i zaštite djece i ove pedagoške godine integrativno je obuhvaćao mjere za povećanje fizičke i psihosocijalne sigurnosti djeteta, unapređenje djetetovog zdravlja kao i odgojne postupke koji osnažuju pozitivne potencijale djeteta u cilju samozaštite i samoočuvanja, naglašavajući važnost kvalitetnog odgoja i obrazovanja kao najbolje prevencije, u skladu s Deklaracijom o dječjim pravima.
Timskom suradnjom odgajatelja i stručnih suradnika kontinuirano se procjenjivala postojeća situacija te su se utvrđivali rizici za sigurnost djeteta u vrtiću kako bi se na kvalitetan i adekvatan način prevenirale rizične situacije. 
Nastojalo se: 
· identificirati i prevenirati utjecaj potencijalno rizičnih situacija i ometajućih čimbenika za sigurnost i zdravlje djece, uočavanje i otklanjanje oštećenih sprava i igračaka
· utvrditi i primijeniti optimalne standarde za povećanje fizičke i psihosocijalne sigurnosti djeteta u vrtiću (uz pomoć lokalnog partnerstva i roditelja uređeni su vanjski prostori vrtića)
· promišljati i koristiti odgojne postupke i sadržaje koji osnažuju djetetove potencijale (primjerena komunikacija, podržavajući postupci i poruke odgajatelja...)
· unaprijediti materijalne uvjete unutarnjeg i vanjskog prostora kao i organizacijske uvjete rada 
· koristiti sve ljudske resurse za povećanje nadzora nad sigurnošću vanjskog okruženja vrtića uključujući i policajce u zajednici.
Kontinuirano radilo na identificiranju i razumijevanju specifičnih problema podcentara, integraciji sigurnosno-zaštitnog i preventivnog programa u odgojnu praksu te razvoju sigurnosti odgojitelja i smanjenja profesionalnog stresa. Kroz ostvarene edukacije odgajatelji su se osnaživali u svojoj osobnoj i profesionalnoj kompetenciji. Svaki podcentar nastojao je ostvariti te unaprijediti sigurnost i samozaštitu djece provedbom različitih projekata i aktivnosti:
· aktivnosti poticanja zdravog načina života i usavršavanjem prirodnih oblika kretanja kao i usvajanjem specifičnih motoričkih vještina
· aktivnosti za razvoj pozitivnih afirmacija djeteta, razvojem emocionalne inteligencije i socijalnih kompetencija
· aktivnosti za poticanje stvaralaštva kod djece kao i vježbanjem komunikacijskih vještina
· aktivnosti iz područja prometnog odgoja – strategije za povećanje sigurnosti djece u prometu
Kroz različite sadržaje utjecalo se na razvoj pozitivne slike o sebi, stjecanje socijalnih vještina, prevencija nasilnog ponašanja, prihvaćanje zdravih stilova života, odgoj za i o dječjim pravima. I nadalje se vodila briga o usklađenosti zdravstveno-higijenskih i pedagoških zahtjeva struke s ciljem dobrobiti svakog djeteta.  
[bookmark: _Toc108694408][bookmark: _Toc266267290]4. ODGOJNO – OBRAZOVNI RAD

Rana iskustva djece s neposrednom okolinom, prirodom i bliskim ljudima oblikuju njihov međusobni odnos tijekom godina. Usvajanje osnovnih vještina, znanja i vrijednosti pruža temelj tijekom odrastanja i djelovanja u svijetu odraslih. Promišljajući o važnosti našeg utjecaja na svijet oko nas, osmišljena je bitna zadaća za pedagošku 2025./2026. godinu:
· "Kreiranje poticajnog okruženja vrtića u skladu s načelima održivog razvoja-odgoj i obrazovanje odgovornih pojedinaca"

Bitna zadaća realizirala se kroz aspekte koji se međusobno preklapaju i nadopunjuju:
· Ekološki aspekt
· Uključuje brigu o prirodi, biljkama, životinjama i drugim ljudima
· Realizira se aktivnostima poput recikliranja i odvajanja otpada, štednjom resursa i obnavljanjem resursa
· Društveni aspekt
· Uključuje suradnju i zajedništvo među djecom, podjelu zadataka, međusobno pomaganje, odgovornost i empatiju prema prirodi, biljkama, životinjama I drugim ljudima
· Realizira se uključivanjem obitelji i zajednice, aktivnim angažmanom pojedinca I razumijevanjem vlastite uloge u održivom razvoju, razumijevanjem identiteta I zajedničke dobrobiti
· Obrazovni i istraživački aspekt
· Uključuje istraživanje, eksperimentiranje, promatranje i razumijevanje promjena oko nas 
· Realizira se u poticajnom okruženju koje potiče dijete na inicijativu i kreativan pristup




PPO Galeb

VRTIĆKE SKUPINE
Tijekom pedagoške godine 2025./2026. u vrtićkim skupinama fokus je bio na provedbi bitne zadaće usmjerene na održivi razvoj. Realiziran je velik broj aktivnosti koje su djeci omogućile neposredno iskustveno učenje, promatranje, istraživanje i aktivno sudjelovanje u očuvanju prirodnog i društvenog okruženja. Ostvareni sadržaji pridonijeli su razvoju njihovih spoznajnih, socijalnih i praktičnih kompetencija, a velik interes, motiviranost i zadovoljstvo djece tijekom provedbe aktivnosti potvrđuju da je odabrana tema bila primjerena njihovim razvojnim potrebama i interesima.

MJEŠOVITA VRTIĆKA SKUPINA “Bubamare”
U skupini “Bubamare” provodile su se različite aktivnosti kojima se kod djece razvijala svijest o očuvanju prirode i odgovornom odnosu prema okolišu. Djeca su sudjelovala u proučavanju, sadnji i njezi biljaka, uređivanju vanjskog prostora nakon povratka u vrtić Galeb te svakodnevnoj brizi o okolišu. Kroz igre vodom razvijala su spoznaje o važnosti vode, njezinoj štednji i odgovornom korištenju. Redovito su organizirane šetnje kvartom, tijekom kojih su promatrala promjene u prirodi i neposredno upoznavala svoju okolinu. Posebno vrijedna iskustva stekla su tijekom posjeta Astronomskom centru te izleta u Staru Sušicu, gdje su kroz boravak u prirodi razvijala istraživački duh, suradnju i pozitivan odnos prema prirodnom okruženju. Zbog specifičnih uvjeta korištenja dvorane, odgojno-obrazovni rad u najvećoj se mogućoj mjeri provodio na otvorenom. Vanjski prostor iskorišten je za svakodnevne istraživačke, tjelesne i suradničke aktivnosti, čime se poticao cjelovit razvoj djece te usvajanje navika održivog i odgovornog ponašanja prema okolišu.Tijekom godine ostvarena je uspješna suradnja s drugim odgojnim skupinama kroz zajedničke aktivnosti i obilježavanje važnih datuma, čime se poticalo druženje, međusobno učenje i razvoj socijalnih kompetencija. Također je ostvarena vrlo dobra suradnja s roditeljima, koji su svojim sudjelovanjem, podrškom i uključivanjem u pojedine aktivnosti pridonijeli ostvarivanju odgojno-obrazovnih ciljeva i jačanju partnerstva između obitelji i vrtića.

MJEŠOVITA VRTIĆKA SKUPINA “Ribice”
Polazište planiranja činila su dječja iskustva, interesi za istraživanje prirode, boravak na otvorenom te potreba za aktivnim sudjelovanjem u oblikovanju vlastitog okruženja. Realizacija bitne zadaće odvijala se u specifičnim organizacijskim uvjetima zbog građevinskih radova na PPO Galeb, a gdje smo se susreli s povećanim brojem djece, visokom razinom buke i dugotrajnim bolovanjem matičnog odgajatelja te rad s nestručnom zamjenom koja nije posjedovala stručne kompetencije odgojitelja, ali je pokazala visoku razinu angažiranosti, odgovornosti i motiviranosti za rad s djecom te aktivno doprinosila održavanju kontinuiteta svakodnevnog života skupine. Djeca su aktivno sudjelovala u promatranju i istraživanju prirodnih pojava, prikupljanju i klasificiranju prirodnina, izradi herbarija, korištenju prirodnih i neoblikovanih materijala te aktivnostima recikliranja i ponovne uporabe materijala. Poseban naglasak stavljen je na razvoj ekološke pismenosti i odgovornog odnosa prema prirodnim resursima. Kroz aktivnost „Vodeni redar“ razvijala su svijest o racionalnom korištenju vode i potrošnog materijala dok su svakodnevnim uključivanjem u aktivnosti štednje energije postupno usvajala održive obrasce ponašanja. Značajan doprinos ostvarivanju bitne zadaće dala su neposredna iskustva u prirodnom okruženju kroz program „Mali planinari“ te posjet Centru za velike zvijeri u Staroj Sušici i „Šumskoj bajci“ u Liču. Boravak u prirodi omogućio je razvoj motoričkih kompetencija, otpornosti, snalažljivosti i samostalnosti, ali i jačanje emocionalne povezanosti s prirodom te razumijevanje međusobne povezanosti čovjeka i okoliša. Važan čimbenik uspješne realizacije bitne zadaće bila je partnerska suradnja s roditeljima (donacije prirodnih materijala i sadnica) i vanjskim suradnicima koji su prethodno navedeni. Praćenjem djece tijekom godine uočene su pozitivne promjene u području samostalnosti, odgovornosti, socijalne kompetentnosti, ekološke osviještenosti i aktivnog sudjelovanja u zajednici.

MJEŠOVITA VRTIĆKA SKUPINA “Školjkice”
Rad na bitnoj zadaći započeli smo razgovorom o otpadu i smeću i razlici među njima te tako uveli pojam recikliranja. Recikliranje je za većinu djece apstraktan pojam. Djeca su materijale iz SDB razvrstavala na otpad i smeće. Nakon toga slijedilo je upoznavanje različitih boja kanti za razvrstavanje otpada. Kroz sportsku aktivnost djeca su spajala vrstu otpada s odgovarajućom bojom obruča (plava, žuta, zelena). Kaširali smo i bojali kutije koje predstavljaju kante za razvrstavanje otpada. One su stajale u sobi ispod plakata koji pokazuje što ide u koju kantu. Kada se određena kanta u sobi napuni, nosimo ju izvan vrtića i sadržaj odlažemo u pravu, odgovarajuću kantu. Uočeno je manje materijala i maramica po podu, djeca se međusobno podsjećaju te zajedno raspravljaju što ide u koju kantu. U travnju u parku gdje svakodnevno boravimo primjećujemo interes djece za sjemenkama različitih biljaka koje pronalaze pa u SDB sadimo grah. Kroz aktivnost sadnje graha djeca su neposredno iskusila proces života biljke – svako se dijete brinulo o svojoj biljci prateći klijanje i rast. Pratili smo kako raste stabljika graha te što joj je potrebno za rast. Djeca su bila veoma zainteresirana za aktivnost te se pažljivo brinula svakodnevno zalijevajući svoju staklenku s grahom. Izazov u skupini u odnosu na bitnu zadaću bilo je odlaganje upotrijebljenih maramica za nos bilo gdje, ne podizanje s poda upotrijebljenih papira za crtanje, ostataka šiljenja, te općenito ne podizanje s poda igračaka i materijala.

MJEŠOVITA VRTIĆKA SKUPINA “Loptice”
Radom na bitnoj zadaći željele smo da djeca kroz svakodnevne aktivnosti razvijaju odgovornost, brigu i poštovanje prema okolišu, usvajaju navike poput štednje vode i energije te brigu o biljkama i životinjama i da ne budu samo promatrači nego i aktivni sudionici koji kroz igru i iskustveno učenje razvijaju osjećaj pripadnosti, odgovornosti i svijesti da njihovi mali postupci mogu doprinijeti očuvanju svijeta oko sebe. Najvažnija promjena vidjela se u tome da su djeca promišljala o svojim postupcima i da svakodnevne aktivnosti mogu imati pozitivan utjecaj na njihovu okolinu. Najveći izazov u realizaciji bitne zadaće ove pedagoške godine bila je činjenica da je skupina cijelu pedagošku godinu bila smještena u drugom objektu, zbog čega je bilo potrebno prilagođavati se novom prostoru, drugačijim pravilima i načinu rada. Također, aktivnosti koje su zahtijevale veći broj različitih materijala često smo morale prilagođavati ili ograničiti kako bi se prostor očuvao, iako smo ga nastojali zaštititi i prilagoditi potrebama djece. Prostor je bio nedovoljno velik s obzirom na prisutnost velikog broja djece, što je predstavljalo izazov u organizaciji slobodne igre, istraživanja i aktivnosti. Izazov je predstavljao i vanjski prostor koji je često bio preopterećen velikim brojem djece. Suradnja s vanjskim čimbenicima ostvarena je s: Produkcija Z - Putovanje maloga puža, Luka Vidović - mađioničar, Vlak Djeda Božićnjaka, Judo klub Kvarner, Hrvatski Olimpijski dan - druženje sa sportskim grupama, Bazeni Kantrida - obuka neplivača, Nogometni klub Orijent, Terarij i akvarij Krk, Homo si teć i Dječja olimpijada.

JASLIČKE SKUPINE
Tijekom pedagoške 2025./26. godine provedba bitne zadaće bila je usmjerena na stvaranje poticajnog, sigurnog i razvojno primjerenog okruženja u kojem djeca kroz igru, istraživanje i svakodnevna iskustva razvijaju odgovoran odnos prema sebi, drugima i prirodi. Aktivnosti su planirane u skladu s dobi, razvojnim mogućnostima i interesima djece.  

MJEŠOVITA JASLIČKA SKUPINA “Slonići”
Planirane aktivnosti bile su prilagođene godišnjem dobu, razvojnim mogućnostima djece rane dobi te njihovim aktualnim interesima, čime se poticalo iskustveno učenje, istraživanje i aktivno sudjelovanje djece u odgojno-obrazovnom procesu. Djeca su sudjelovala u aktivnostima recikliranja papira i razvrstavanja otpada pri čemu je uočeno kako pojedinci još ne prepoznaju i ne imenuju boje. Navedena aktivnost stoga je iskorištena i kao poticaj za razvoj jezičnih kompetencija i sposobnosti opažanja i klasifikacije. U jesenskom razdoblju su istraživala bundevu kroz pranje, vađenje sjemenki, otiskivanje njenih dijelova te sadnju koštica i praćenje rasta čime su se razvijale spoznaje o ciklusu biljaka i važnosti brige za prirodu. Kontinuirano su sudjelovala u zalijevanju i njezi biljaka razvijajući osjećaj odgovornosti i brige za živa bića. Kroz aktivnosti čišćenja bazenčića s vodom razgovaralo se o važnosti očuvanja okoliša i posljedicama onečišćenja, primjereno razvojnoj dobi djece. Poseban naglasak stavljen je i na kreativnu ponovnu uporabu materijala iz svakodnevnog života. Djeca su izrađivala morske životinje od plastičnih boca, ribice od starih CD-a te kutiju za olovke od iskorištene limenke, donoseći pritom spoznaje o mogućnostima ponovne uporabe otpada. Boravkom na otvorenom prikupljali su lišće i grančice od kojih su izrađivali staništa za životinje (igračke), čime su razvijali maštu, kreativnost i pozitivan odnos prema prirodnom okruženju. Provedene aktivnosti pridonijele su razvoju ekološke osviještenosti, istraživačkog duha, fine motorike, govorno-jezičnih kompetencija te socijalnih vještina, istovremeno potičući djecu na odgovorno i aktivno sudjelovanje u očuvanju okoliša od najranije dobi.

MJEŠOVITA JASLIČKA SKUPINA “Sovice”
Tijekom pedagoške godine, kontinuiranim praćenjem djece u starijoj jasličkoj skupini u svakodnevnim životno-praktičnim i odgojno-obrazovnim situacijama, uočene su potrebe za daljnjim poticanjem razvoja socijalnih kompetencija. Djeca su se postupno učila čekati na red, slušati sugovornika, pridržavati se zajedničkih dogovorenih pravila i surađivati tijekom zajedničkih aktivnosti. Poseban naglasak stavljen je na usvajanje društveno prihvatljivih oblika ponašanja, razvoj empatije, poticanje međusobnog uvažavanja, suradnje i odgovornosti te jačanje osjećaja pripadnosti skupini. To se poticalo kroz svakodnevne rutine, simboličku igru, zajedničke aktivnosti, razgovore, književno-umjetničke sadržaje i situacijsko učenje. Promjene u prostorno-materijalnom okruženju planirane su i ostvarene, uz suradnju sa roditeljima,  u skladu s uočenim interesima, razvojnim potrebama djece te rezultatima kontinuiranog praćenja i dokumentiranja odgojno-obrazovnog procesa. Sukladno uočenim potrebama djece u području razvoja socijalnih i samoregulacijskih vještina, u svakodnevni rad uključene su aktivnosti usmjerene na razvoj strpljenja, samokontrole i poštivanja dogovorenih pravila. Posebno se učinkovito pokazala aktivnost „Igra tišine“, tijekom koje je kao vizualna podrška korišten vodeni sat, omogućujući djeci lakše razumijevanje protoka vremena i trajanja aktivnosti. Redovitom provedbom aktivnosti djece postupno je razvijala sposobnost čekanja na red, aktivnog slušanja, usmjeravanja pažnje te regulacije vlastitog ponašanja. U završnom razdoblju pedagoške godine uočeno je da djeca češće samostalno primjenjuju usvojene obrasce ponašanja u svakodnevnim situacijama, što se odražava na kvalitetnije međusobne odnose i ugodnije ozračje u skupini.

MJEŠOVITA JASLIČKA SKUPINA “Medvjedići”
Tijekom pedagoške godine poseban naglasak stavljen je na kreiranje poticajnog okruženja u skladu s načelima održivog razvoja. Polazeći od interesa djece za prirodu, istraživanje okoline, kreativno izražavanje i boravak na otvorenom, svakodnevne aktivnosti planirane su tako da potiču razvoj odgovornog odnosa prema prirodi i zajednici. Prostor skupine tijekom godine kontinuirano je obogaćivan prirodnim materijalima te različitim istraživačkim, senzornim i didaktičkim materijalima dostupnima djeci. Organizirani su centri aktivnosti koji su poticali samostalno istraživanje, kreativnost i suradnju. Velik dio aktivnosti bio je usmjeren na istraživanje prirode, na taj način su razvijala sposobnost opažanja, postavljanja pitanja i donošenja zaključaka. U likovnim aktivnostima koristili su se prirodni i reciklirani materijali, pri čemu je naglasak bio na procesu stvaranja, a ne na konačnom proizvodu. Posebna pažnja posvećena je održivom razvoju i recikliranju, time su djeca učila o ponovnoj uporabi predmeta i važnosti smanjenja otpada. Boravak na otvorenom dodatno je pridonio razvoju ekološke svijesti, zdravih životnih navika i odgovornog odnosa prema živim bićima. Provedene aktivnosti pozitivno su utjecale na razvoj fine i grube motorike, istraživačkih vještina, kreativnosti, komunikacije, suradnje i samostalnosti. Djeca su tijekom cijele godine pokazivala velik interes, motivaciju i aktivno sudjelovanje, a posebno su uspješne bile aktivnosti povezane s prirodnim materijalima, istraživanjem, recikliranjem i boravkom u prirodi.

MJEŠOVITA JASLIČKA SKUPINA “Pčelice”
Tijekom pedagoške godine nastojale smo kreirati poticajno okruženje u skladu s načelima održivog razvoja. Djeci smo omogućile istraživanje prirodnih i recikliranih materijala, razvijanje brige o prostoru, materijalima i međusobnim odnosima, te ih poticale na samostalnost, suradnju i odgovorno ponašanje. Posebno se vrijednim pokazalo stvaranje mirnog i sigurnog prostora -kartonske kućice- koja je djeci pružala mogućnost povlačenja, simboličke igre, istraživanja emocija i međusobne komunikacije. Važan dio rada bilo je i sudjelovanje u projektu Centra tehničke kulture, “Hotel za kukce”, kroz koji su djeca upoznavala različite kukce i njihova staništa, te su razvijala svijest o važnosti očuvanja prirode i svih živih bića. Boravak na vanjskom prostoru i neposredno istraživanje prirode dodatno su obogatili njihova iskustva i potaknuli znatiželju te odgovoran odnos prema okolišu. Likovno stvaralaštvo bilo je usmjereno na istraživanje, slobodno izražavanje i razvoj kreativnosti kroz uporabu prirodnih, neoblikovanih i recikliranih materijala. Naglasak je bio na samom procesu stvaranja, a ne na konačnom proizvodu. Kroz provedene aktivnosti djeca su se razvijala na njima primjeren i iskustven način. Jačala su spoznajne, govorno-jezične, motoričke i senzomotoričke sposobnosti. Ujedno su razvijala kreativnost, maštu i samostalnost te učila prepoznati i izraziti emocije, surađivati s vršnjacima i odgovorno se odnositi prema prostoru i, materijalima i prirodi. Sve aktivnosti pridonijele su jačanju samopouzdanja, osjećaja sigurnosti i aktivnog sudjelovanja djece u oblikovanju vlastitog okruženja.

PPO Morčić
                                                                                                                                          VRTIĆKE SKUPINE 
Djeca vrtićkih skupina Podcentra Morčić od početka pedagoške godine započela su s raznolikim aktivnostima ,projektima, a opet svi sa jednim ciljem a to je dobrobit samog djeteta i grupe kao takve u cjelini.
Skupini “Rainbows“ simbolička igra figuricama vila bila je polazišna točka za razvoj grupne povezanosti, uzajamnog pomaganja i povezanosti s prirodom. Knjige o vilama, razni priručnici, te srodne priče često su imale poruku o uzajamnom pomaganju te o  očuvanju prirode.“Fairy garden“/“Vilinski vrt“; sobne biljke postaju dio okruženja za igru s figuricama vila,a tu je bila i vilinska kućica izrađena od kartonskih kutija, grana i češera.
Skupina“Loptice“ istraživala je svijet kukaca, te je na taj način učila o važnosti očuvanja eko sustava na planeti Zemlji. Tu su se našle i kante za recikliranje ukrašene dječjim radovima na temu održivog razvoja, te se u jedan mini projekt vezan uz Dan planete Zemlje uključila i studentica 2 godine preddiplomskog studija Ranog i predškolskog odgoja i obrazovanja gdje su nastali razni interaktivni plakati.
Skupini „Ježići“ slikovnica „Tigar uči reciklirati“ bila je poticaj za priče o ekologiji, recikliranju, te o održivom razvoju kao takvom u cjelini. “Zeleni kutić“ na terasi u produžetku SDB „Ježića“ bio je „kruna“ rada na ekološkom osvještavanju u tijeku proljetnih mjeseci. Djeca su se na taj način upoznavala sa raznovrsnim i raznolikim biljnim svijetom.
Skupina „Brodići“ puno se bavila izradom igračaka od pedagoški neoblikovanog materijala, a izradom spremnika(kartonske kutije) za odlaganje otpada dodatno se potaklo dječje razumijevanje procesa razvrstavanja otpada. Provedene su i aktivnosti usmjerene na štednju energije i očuvanje prirodnih resursa s posebnim naglaskom na racionalno  korištenje vode i električne energije.
Skupina „Pingvini“ pojam održivog razvoja  usvajala je istraživanjem životinjskog svijeta kroz razne sklopove aktivnosti (drvene konstrukcije, postale su staništa za razne životinje), te se osim toga to produbljivanje znanja proširilo i na istraživanje kroz 4 godišnja doba. Skupina „Orsetti“ u tijeku pedagoške godine boravila je u improviziranom privremenom smještaju (zbornica) radi organizacije rada drugih skupina podcentra „Galeb“. Naime, podcentar „Galeb“ išao je u rekonstrukciju postojećeg objekta. Uz sve te promjene „Orsetti“ su neometano radili na bitnoj zadaći. Razni sklopovi aktivnosti i teme kroz godišnja doba bila su izvedena na način da su u sebi nosila ekološku poruku o svjesnosti očuvanja okoliša (npr. razni reciklirani materijali od pedagoški neoblikovanog materijala).
Iako su u tijekom pedagoške godine bile prisutne različite teme, projekti, te načini pristupa učenja o ekologiji svi su imali isti cilj a to je učenje kroz kreiranje poticajnog okruženja u skladu sa načelima održivog razvoja. Odgojiteljice su svakodnevno osluškivale potrebe i interese djece, te na taj način kreativno, promišljeno i raznoliko pristupale uvođenju neke teme, projekta i interesa. 
Zasigurno iz svega navedenog dobrobit raznih tema i projekata  usmjerio djecu na razvoj istraživačkog duha, jačanje socijalnih vještina te produbljivanje i osnaživanje emocionalnog razvoja. Osim toga, ono što ne možemo zanemariti u današnje vrijeme je dobrobit povezivanja vlastite obitelji kroz razna sudjelovanja u radionicama, druženjima, donošenju raznih materijala  a osim toga i povezivanju zajednice u cjelini.
Izazovi u realizaciji bitne zadaće nisu bili toliko snažni niti brojni da bi onemogućili brojne realizacije projekata no ne smijemo ih ni zanemariti. Oni su se uglavnom odnosili na razvojne prolazne poteškoće (učenje samokontrole i socijalne regulacije, rastave roditelja,…). I ove godine odgajatelji su nastavili sa praksom zajedničkih refleksija koje su se ove godine odvijale u svim vrtićkim i jasličkim skupinama SDB. Uz prikupljenu pedagošku dokumentaciju  refleksivna praksa pokazala se još jednom kao odličan način razmjenjivanja iskustava, ideja, mišljenja i vrlo važne emocionalne podrške.
I ova pedagoška godina bila je obilježena brojnim izletima, šetnjama, posjetima kazalištima, planinarenjima, gostovanju raznih udruga,… koji su obogaćivali dječju spoznaju, iskustvo, a na taj način i projektnu aktivnost. Skupine „Pingvini“, „Ježići“ i „Orsetti“ posjetili su kazalište Ivan pl. Zajc i gledali predstavu „Magarčić i kit“. Skupine „Rainbows“,“Pingvini“ i „Orsetti“ sudjelovali su i ove godine u projektu „Volim šume“; Korporativni projekt pošumljavanja u Hrvatskoj koji „Dukat“ provodi od 2021.god. U Delnicama su skupine „Pingvini“ i „Orsetti“ posjetili  Popovićev mlin, te su se susrela sa starim običajima u izradi kruha toga kraja te se na taj način i potaknula ljubav prema svom zavičaju.“Orsetti“ su šetnjom iz vrtića do Astronomskog centra njegovali misao o važnosti očuvanja okoliša bez korištenja prijevoznog sredstva kao nužnost, te su odgledali animirano-edukativni film “Putovanje male zvijezde“. Također odgledali su i animirani film “Jojo spašava Božić“ posjetom u Cinestar Rijeka. Skupine „Ježići“ ,“Pingvini“ i „Brodići“ posjetili su Gradsko kazalište lutaka te su odgledali predstavu „Ježeva kućica“. Do Istre u tematski park Sanc.Michael išle su skupine „Ježići“ i „Pingvini“ na jednodnevni izlet. Skupina „Brodići“ ostvarila je jednodnevni izlet u Bašku, te su posjetili tamošnji akvarij te spilju „Biserujka“ gdje su potaknuli svijest o prirodi,morskim ekosustavima. Skupina „Rainbowsi“ u sklopu svojeg projekta, ostvarila je zajedničko druženje djece, roditelja i odgajatelja matične skupine posjetom „Staze vile Učkarice“ gdje su u neposrednom okruženju prirode mogla obogatiti svoj intelektualni te emocionalni doživljaj.“Bubbles“ skupina ostvarila je uspješnu suradnju sa Udrugom umirovljenika Čavle. Uduga je u suradnji sa matičnim odgajateljima organizirala radionicu modeliranja gline. Djeca su posjetila i Udrugu umirovljenika na Čavlima, a ostvarili su i STEM piknik sa temom „Hotel za kukce“. U veljači su skupine „Brodići“ i „Orsetti“ ostvarile izlet na Platak, te su osim dobrobiti za zdravlje njegovala ljubav prema kraju, a  u neposrednom okruženju ponovno su uvidjela važnost očuvanja prirode. 27.05.održana je EKO akcija u sklopu programa lokalnog partnerstva Grada Rijeke te projekta „Za ljepši i sigurniji vrtić“.Za tu akciju bila su osigurana sredstva Grada Rijeke koji je osigurao betonske vaze koje su imale za cilj služiti kao prirodna ograda jasličkog dvorišta. Roditelji su svojim donacijama ukrasnog bilja te zemlje pokazali svoje veliko srce, na radost djece koja su sudjelovala u akciji. I ove godine, sada već tradicionalno djeca školski obveznici(svih vrtićkih skupina) posjetili su u pratnji  odgajatelja Osnovnu školu „Gornja Vežica“ te su se na taj način neposredno upoznala sa školskim okruženjem. Također svi su školski obveznici sudjelovali u radionici “Promet u predškoli“ u Domu mladih.
U mjesecu lipnju (19.06), novoizgrađeni vrtić „Morčić“ obilježio je 9 godina svojeg postojanja  druženjem djece, roditelja, stručnog tima te odgajatelja. Uz brojne aktivnosti (kreativne, sportske i zabavne)svi učesnici su imali prilike opustiti se u poznatom i ugodnom ambijentu dvorišta, a djeca su imala posebnu priliku uza sve to navedeno i učiti neposrednim iskustvom.




JASLIČKE SKUPINE

Tijekom pedagoške godine 2025./2026. u jasličkoj skupini poseban naglasak stavljen je na stvaranje poticajnog okruženja koje djeci omogućava neposredan kontakt s prirodom te razvoj prvih spoznaja o živim bićima i okolišu. Polazeći od razvojnih potreba djece jasličke dobi, aktivnosti su planirane tako da djeca kroz igru, istraživanje i iskustveno učenje razvijaju znatiželju, osjetljivost i odgovornost prema prirodi koja ih okružuje.

        Bitna zadaća realizirana je kroz različite aktivnosti usmjerene na upoznavanje prirode, životinjskog i biljnog svijeta te korištenje prirodnih materijala u svakodnevnom radu. Posebnu pažnju posvetili smo temi ptica koje djeca susreću u svojoj neposrednoj okolini. Kroz svakodnevna promatranja tijekom boravka na otvorenom, listanje slikovnica, razgovore, pjesmice i različite istraživačke aktivnosti djeca su upoznavala izgled, kretanje i glasanje pojedinih vrsta ptica. Pokazivala su velik interes za promatranje ptica te su ih spontano uočavala tijekom boravka na dvorištu vrtića.
S obzirom na važnost iskustvenog učenja u ranoj dobi, prostorno-materijalno okruženje skupine obogaćivali smo prirodnim i nestrukturiranim materijalima. Djeci su svakodnevno bili dostupni kamenčići, grančice, lišće, češeri, drveni kolutići i drugi prirodni materijali koji su ih poticali na istraživanje, manipulaciju i kreativnu igru. Korištenjem prirodnih materijala djeca su razvijala osjetilnu percepciju, finu motoriku, koordinaciju pokreta te maštu i kreativnost. Prirodni materijali pokazali su se kao vrijedan poticaj za samostalnu i zajedničku igru te su značajno obogatili svakodnevni život skupine. 
Velik doprinos ostvarivanju bitne zadaće pružila je suradnja s roditeljima. Zahvaljujući njihovoj podršci i uključivanju, u skupini je postavljen akvarij s ribicama koji je postao jedno od omiljenih mjesta okupljanja djece. Svakodnevnim promatranjem ribica djeca su razvijala interes za životinje, učila uočavati promjene i razvijala empatiju prema živim bićima. Akvarij je pružao brojne prilike za razgovor, opažanje i istraživanje te je pridonosio stvaranju mirnog i ugodnog ozračja u skupini. U suradnji s roditeljima organizirana je i sadnja začinskog bilja. Djeca su aktivno sudjelovala u sadnji, zalijevanju i brizi o posađenim biljkama te su s velikim zanimanjem pratila njihov rast i razvoj. Kroz ove aktivnosti stjecala su prva iskustva o životnom ciklusu biljaka i uvjetima potrebnima za njihov rast. Redovita briga o biljkama poticala je razvoj osjećaja odgovornosti, strpljenja i povezanosti s prirodom. Djeca su s ponosom pokazivala biljke roditeljima i pratila svaku promjenu koja se događala tijekom njihova rasta.

        Kako bi djeca prirodu doživjela i izvan vrtićkog okruženja, ostvarena je suradnja s vanjskim čimbenicima kroz posjet Šumskom dvoru. Boravak u prirodnom okruženju omogućio je djeci neposredno iskustvo istraživanja biljnog i životinjskog svijeta. Djeca su promatrala prirodne pojave, istraživala različite prirodne materijale te doživljavala prirodu svim osjetilima. Takva iskustva dodatno su obogatila njihova znanja i doživljaje te pridonijela razvoju pozitivnog odnosa prema prirodi i okolišu.
Provedbom aktivnosti vidljive su pozitivne promjene u skupini. Djeca su tijekom godine pokazivala sve veći interes za prirodu, životinje i biljke. U svakodnevnim situacijama spontano su uočavala promjene u okolišu, pokazivala zanimanje za promatranje živih bića te aktivno sudjelovala u brizi o biljkama i ribicama. Razvijala su prve navike odgovornog ponašanja prema prirodi i predmetima iz okoline te učila poštivati živa bića.
       Tijekom realizacije bitne zadaće susretali smo se i s određenim izazovima. Budući da se radi o djeci jasličke dobi, bilo je potrebno aktivnosti prilagođavati njihovim razvojnim mogućnostima, kratkotrajnoj pažnji i individualnim interesima. Poseban naglasak stavljen je na iskustvene aktivnosti, istraživanje i učenje kroz igru. Kontinuiranim promatranjem djece i prilagodbom sadržaja uspješno smo održavali njihovu motivaciju i interes za sudjelovanje. Suradnja s roditeljima tijekom cijele godine bila je vrlo kvalitetna i značajno je doprinijela ostvarenju postavljenih ciljeva. Roditelji su se uključivali kroz donošenje materijala, sudjelovanje u aktivnostima i podršku u realizaciji planiranih sadržaja. Takav partnerski odnos omogućio je stvaranje poticajnog okruženja u kojem djeca povezuju iskustva iz vrtića i obiteljskog doma te razvijaju pozitivan odnos prema prirodi i održivom načinu života.
Zaključno, može se istaknuti kako je realizacija bitne zadaće značajno pridonijela dobrobiti djece. Kroz istraživanje, promatranje, igru i neposredan kontakt s prirodom djeca su stjecala nova iskustva i razvijala znanja primjerena svojoj dobi. Aktivnosti vezane uz ptice, akvarij s ribicama, sadnju začinskog bilja, korištenje prirodnih materijala i boravak u prirodi omogućile su razvoj znatiželje, empatije, odgovornosti i osjećaja povezanosti s prirodnim okruženjem. Time su postavljeni važni temelji za daljnji razvoj ekološke osviještenosti i odgovornog odnosa prema prirodi već od najranije dobi.



PPO Pčelice 

Uvažavanjem potrebe i interesa djece za stalnim istraživanjem i aktivnim stvarateljima svoga znanja, nastojalo se u našem vrtiću kreirati bogato i poticajno okruženje s ciljem stjecanja znanja, iskustava i vještina u korištenju otpada u nove svrhe. U tom smislu provođene su aktivnosti za održivi razvoj, razvijanje ekološke osjetljivosti i vještine ponovne uporabe kroz igre i stvaralaštvo.
Tijekom pedagoške godine prostorno-materijalni centri sustavno su nadopunjavani, obogaćivani različitim nestrukturiranim, ambalažnim i otpadnim materijalima. Time je djeci omogućeno slobodno istraživanje, potaknuta je njihova prirodna radoznalost, kreativnost i sposobnost rješavanja problema. Rezultiralo je to brojnim likovnim ostvarenjima važnih u razvoju fine motorike, prostorne percepcije i kreativnog mišljenja kod djece. Tomu se svakako mogu pridodati i ona kreativna ostvarenja nastala u zajedničkim aktivnostima djece i odgojitelja. Važno je pritom da korištenje različitog otpadnog materijala predstavlja iskustvo novog učenja za djecu. Učenja da stvarima ne prestaje vrijednost onog trenutka kada izgube prvu namjenu, već da one posjeduju skriveni potencijal koji se može osloboditi maštom i radom. Pojedini uporabni i funkcionalni predmeti nastali na takav način korišteni su u svakodnevnoj igri i aktivnostima. U tjelesnim aktivnostima često je korišten poligon načinjen od različitog otpadnog materijala, a za specifične motoričke aktivnosti izrađene skije i sanjke. ¨Cvjećarna¨, ¨Ured¨, ¨Trgovina¨, samo su neke od simboličkih igara koje su ovisno o trenutnom interesu, često mijenjala prostor igre. Bogatstvo prikupljenog materijala i predmeta iz svakodnevnog života kao i našeg prirodnog okruženja, predstavljao je izazov u nastojanju da se isti oblikuju u različite multisenzoričke poticaje koji će djetetu pružiti neponovljiv izvor, kako oduševljenja tako i istraživanja kroz stjecanje novih znanja, sposobnosti, iskustava i vještina. Različite slagalice, igre bojama, brojevima, igre na magnet, razvrstavanje ¨otpada¨ pincetom, čepovi za memory, baratanje čačkalicama i dugmićima, samo su neki primjeri tih igara. Posebno veselje i visoku uključenost izazivaju različite društvene igre u čijem nastanku sudjeluju djeca („Čovječe ne ljuti se“,  „Gusjenica“).
Rezultiralo je to pažljivim odnosom, dugotrajnom uporabom te dubljim doživljajem igre kao osobnog stvaralaštva. Kroz zajedničku izradu različitih didaktičkih i društvenih igara nastojalo se poticati dječju kompetenciju, osjećaj uspješnosti i samopouzdanja, podizati njegovu vlastitu autonomiju na mnogim razinama, a sve nenametljivim ekološkim osvještavanjem-recikliranjem. Unosom raznovrsne otpadne ambalaže, različiti prostori vrtića postaju centri građenja i konstruiranja. Prilika je to za istraživanje zakona fizike, ravnoteže, statike, težine i stabilnosti konstruiranja. Manipuliranje velikim kartonskim kutijama iziskuje angažman krupne motorike, planiranje pokreta u prostoru i fizičku suradnju više djece kao što je to u igri velikim labirintom. Sudjelujući aktivno u prikupljanju starog papira i plastičnog otpada uočeno je kod djece da su uspješno stekla naviku te usvojila pravila kontinuiranog razvrstavanja otpada prema boji spremnika. Procesom recikliranja starog papira dobivena reciklirana papirna kaša oblikuje se u ukrasne zdjelice i ručno oslikava. Izradom ekoloških plakata objedinjene su i prikazane dječje spoznaje o zaštiti i očuvanju prirode. Kroz maketu ¨Sretna i tužna Zemlja¨ izražen je kritički stav prema zagađenju okoliša i njegova očuvanja.
Iako na početku godine tek pojedina djeca koriste otpadne materijale u igri, danas većina njih prepoznaje vrijednost istih te ih aktivno i kreativno koristi. Daljnjim obogaćivanjem poticajnog okruženja uočava se sve češća i raznovrsnija primjena u svakodnevnim dječjim aktivnostima. Otpadni materijal pokazao se kao vrhunski medij za razvoj mašte jer za razliku od gotovih igračaka nema unaprijed zadanu funkciju ni ograničenja. Svjedočimo tako iznimno pozitivnoj transformaciji u dječjoj igri i stvaralaštvu. Vrijednost baratanja otpadnim materijalima očitovala se ne samo u izradi različitih konstrukcija i kreacija, nego i u istraživanju svojstava istih, bogaćenju spoznaja, usvajanju novih znanja i vještina. Na pojedinu se djecu odrazilo i na razvoj njihovog samopouzdanja i općenito pozitivne slike o sebi.
Unatoč brojnim pedagoškim prednostima, uvođenje i svakodnevno korištenje otpadnih i ambalažnih materijala donijelo je i određene izazove. Prvenstveno se to odnosi na sigurnosne i higijenske standarde, budući da svaki otpadni predmet zahtijeva detaljnu provjeru i  dezinfekciju prije nego što postane pedagoški medij. Nadalje, prostorni kapaciteti sobe dnevnog boravka često su bili ograničavajući faktor za sustavno skladištenje i estetsko razvrstavanje materijala. Poseban izazov predstavljalo je održavanje ravnoteže u prostoru kako bi se izbjeglo vizualno zasićenje i prenatrpanost. Također, proces je zahtijevao stalan angažman odgajatelja u selekciji materijala, kako bi se osigurala njihova stvarna funkcionalnost i poticajnost za dječju igru. Izazov skladištenja uspješno je ublažen smještanjem u nekoliko centara aktivnosti, ovisno o dostupnom prostoru. Sustav označavanja o vrsti materijala na odgovarajućim kutijama ili policama omogućio je djeci samostalno i lakše spremanje, čime se razvijala njihova autonomija. Izbjegavalo se natrpavanje sobe kontinuiranom brigom o optimalnoj količini materijala potrebnih za trenutne interese djece. Dio većih zaliha izmješten je u postojeće ormare s ciljem slobodnog prostora za igru i kretanje. Kroz jasne smjernice roditeljima o vrstama materijala koje se prikuplja, smanjen je unos nefunkcionalne ambalaže te osigurana visoka higijenska razina. 
Vrijednosti korištenja otpadnog materijala dobivaju još veći značaj u zajedničkim aktivnostima djece i roditelja. Međusobna suradnja, nove ideje, kreativnost i stvaralaštvo rezultirali su brojnim božićnim ukrasima i ono najvažnije, osjećajem povezanosti i zajedništva. Tomu je svakako doprinijelo i aktivno sudjelovanje roditelja u obilježavanju programa ¨Rođeni za čitanje¨. Prema unaprijed dogovorenom rasporedu, roditelji u skupini čitaju odabrane priče od kojih su neke bile i ekološke tematike. Povodom obilježavanja Dana planeta Zemlje, 22. travnja, organizirana je kreativna radionica izrade eko-torbi, štafelaja, maketa i društvenih igara. Ovim se radionicama htjelo pokazati koliko kreativnost, ekologija i igra mogu biti moćna kombinacija u podizanju svijesti i važnosti vlastite uloge u očuvanju okoliša. 
Budući da je svaki boravak na otvorenom prilika za upoznavanje djece s pojmovima zaštite okoliša i održivog razvoja, organizirana su česta planinarenja, edukativni posjeti Farmi magaraca u Šmriki, druženje u Udruzi Pegaz, te izletištu Šumska bajka u Liču. Ovim aktivnostima uspješno je integrirano situacijsko učenje u autentičnom prirodnom okruženju. Potaknuto je empatično ponašanje i briga za životinje kroz izravan kontakt i hranjenje. Šumski ambijent Trsatskog parka poslužio je kao savršena kulisa za čitanje eko-priče ¨Pometalo i bube¨ kao i istraživanje skrivenog svijeta kukaca. Kroz sadržaj slikovnice na slikovit su način usvojene poruke o očuvanju okoliša i važnosti uloge koju pritom imaju njegovi najmanji stanovnici.
U čitavom proteklom periodu razvijana je osobna i kolektivna odgovornost, ljubav prema prirodi i drugima, znatiželja za svijet te razumijevanje da djetetovi izbori, iako mali-mogu imati velik utjecaj.
Navedena nastojanja stoga su vrijedan doprinos ostvarivanju ciljeva održivog razvoja i vrijednostima koje su njegovane kroz motivacijsku poruku ¨Biramo da recikliramo¨. 
PPO Veseljko
VRTIĆKE SKUPINE
· Mješovita vrtićka skupina „Balončići“ 
· Mješovita vrtićka skupina „Leptirići“ 
· Mješovita vrtićka skupina „Bubamare“ 
· Vrtićka skupina djece sa posebnim potrebama „Loptice“
Budući da je ovogodišnja tema bitne zadaće usmjerena na razvoj djeteta kao odgovornog pojedinca kroz načela održivog razvoja, bilo je potrebno proučiti načine integriranja održivog razvoja u sam rad i život skupina. 
Svaka skupina ima svoje osobine te su se odgojitelji prilikom planiranja rada vodili upravo time – skupina “Balončići” fokusirala se na pojmove odvajanja i reciklaže odnosno na razvoj ekološke svijesti putem iskustvenog učenja (otkrivanje, doživljavanje, isprobavanje; odvajanje i reciklaža). Skupina “Bubamare” pomoću RESCUR programa svoj rad je obogatila aktivnostima koji potiču razvoj učinkovite komunikacije, izgradnju zdravih odnosa te ovladavanje vještinama rješavanja problema, dok je skupina “Leptirići” svoj plan rada usmjerila na razvoj svijesti o biljnom i životinjskom svijetu, promjenama u prirodi te razvoju senzibiliteta sa sve što nas okružuje.
Glavni i zajednički cilj svih skupina i svih osmišljenih i ponuđenih aktivnosti bio je potaknuti cjelokupni razvoj djeteta kroz iskustveno učenje. To se osiguravalo kroz omogućavanje djetetu da samostalno odabere način igre, rada, sudjelovanja u aktivnostima; odabirom partnera za igru, slobodnim izborom materijala i slično. Svako dijete je na svoj način razvijalo svijest o temi koja mu je predstavljena – kroz igru i rad uvidjeli su kako svaki pojedinac ima utjecaj na sredinu koja ga okružuje, svatko ima odgovornosti i obaveze prema sebi, drugima i prirodi. 
Tijekom godine odgojitelji su djeci nudili brojne aktivnosti, započinjali rad na određenoj temi istovremeno potičući djecu da samostalno biraju čime se žele baviti. Upravo zbog takvog načina rada u svim skupinama ali i u cijelom prostoru vrtića došlo je do kako vidljivih tako i “nevidljivih” promjena. Od vidljivih promjena najviše uočljive su bile vezane uz prostore soba dnevnog boravka koji su se neprestano mijenjali, dodavali i obogaćivali novim materijalima. Staro je kroz reciklažu postajalo novo, ponovno su se upotrebljavale “zaboravljene” stvari a to je djecu veoma poticalo na kreativnost i slobodu tijekom igre. 
Od “nevidljivih” promjena možemo izdvojiti promjene u ponašanju, razmišljanju i djelovanju kako djece tako i odraslih. Te promjene najviše su uočljive u načinu ponašanja prema potrošnim resursima (korištenje manje papira, vode, sapuna; gašenje svjetala prilikom izlaska iz prostorije, čuvanje i briga o igračkama i materijalima itd.). Posebno dragocjeno nam je bilo jačanje partnerstva sa roditeljima koji su se veoma rado odazvali na različite radionice povezane uz temu bitne zadaće te prenošenje stečenih znanja i iskustava u obiteljske domove (djeca ali i odrasli počinju prakticirati odvajanje i kod kuće). Osim toga, u cijelom vrtiću vidljiva je promjena u atmosferi; osjećaji pripadnosti, zajedništva i prijateljstva nastali zbog rada na zajedničkim aktivnostima duboko su ukorijenjeni i puno vidljiviji nego na početku pedagoške godine.
Tijekom cijele godine sve skupine susrele su se sa brojnim izazovima, od kojih je najviše utjecaja imala pojava glodavaca u objektu. Radi provođenja zaštitnih mjera određene aktivnosti morale su se otkazati ili u velikoj mjeri smanjiti (npr. prikupljanje materijala za reciklažu u količini koja je bila potrebna). Osim toga, otkazana je i suradnja sa Gradskom čistoćom i Metisom te su odgojitelji morali osmisliti novi način provođenja načela održivosti (fokus na ekološki odgoj, boravak u prirodi i na vanjskom prostoru, igra prirodnim, pedagoški neoblikovanim materijalima te reciklaža). 
Specifičan problem koji se pojavio vezan je za skupinu djece sa poteškoćama u razvoju, a to je kako provesti načela održivog razvoja kada ona traže fluidnost i promjene prostora u kojem borave djeca sa potrebom za rutinom i visokom razinom predvidljivosti. Ipak, suradnja sa vanjskim čimbenicima uspješno je ostvarena kroz suradnju odgojitelja i roditelja (organizacija radionica na temu reciklaže), posjete Gradskom kazalištu lutaka i nekoliko kazališnih produkcija te kroz nekoliko izleta tijekom pedagoške godine (“Šumski dvor”, “Centar velikih zvijeri”, “Šumska bajka”) gdje su djeca imala prilike iskustveno doživjeti prirodu koja ih okružuje.

JASLIČKE SKUPINE
Bitna zadaća Dječjeg vrtića Sušak tijekom pedagoške godine bila je usmjerena na stvaranje poticajnog okruženja u skladu s načelima održivog razvoja te na odgoj i obrazovanje odgovornih pojedinaca. U jasličkim skupinama „Zvjezdice“ i „Ribice“ navedena se zadaća ostvarivala kroz svakodnevne aktivnosti prilagođene dobi djece, njihovim razvojnim potrebama i interesima.
Na početku pedagoške godine u skupinu „Zvjezdice“ upisano je osmero nove djece (tri dječaka i pet djevojčica) u dobi od jedne do dvije godine, a u skupinu „Ribice“ upisano je desetero djece (šest dječaka i četiri djevojčice) s naglaskom da je petero djece prešlo iz mlađe jasličke u mješovitu (jaslice 2) dok je četvero novoupisane djece krenulo s 01.09., a dječak M.R. s 22.09.2025. godine upisan je kao najmlađe dijete od godine dana. 
Glavni naglasak rada bio je na procesu prilagodbe djece na vrtićko okruženje, uspostavljanju osjećaja sigurnosti i povjerenja te stvaranju pozitivne slike o sebi. Kroz svakodnevne rutine i podršku odgojitelja djeca su postupno razvijala osjećaj pripadnosti skupini te stjecala sigurnost u novom okruženju.
Posebna pažnja posvećena je poticanju samostalnosti djece. Tijekom godine djeca su usvajala i razvijala vještine samostalnog objedovanja, presvlačenja, izuvanja i obuvanja obuće, spremanja igračaka nakon igre te samostalnog odabira aktivnosti i materijala. 
U skladu sa svojim mogućnostima, djeca su sve više pokazivala inicijativu, samopouzdanje i želju za samostalnim djelovanjem. Takvim pristupom doprinosili smo razvoju odgovornosti prema sebi i vlastitim potrebama.
Načela održivog razvoja provodila su se kroz aktivnosti primjerene jasličkoj dobi. Djeca su učila brinuti o sebi, svojim prijateljima i prostoru u kojem svakodnevno borave. Aktivno su sudjelovala u jednostavnim poslovima poput brisanja stolova nakon obroka, spremanja i razvrstavanja igračaka te održavanja urednosti prostora. Posebno zanimanje pokazivala su za brigu o ribicama u akvariju, čime su razvijala osjećaj odgovornosti prema živim bićima.
Ekološka osviještenost poticala se kroz korištenje recikliranih i prirodnih materijala u svakodnevnom radu. Djeca su sudjelovala u izradi ukrasa i različitih poticaja od pedagoški neoblikovanog i recikliranog materijala. Takve aktivnosti omogućavale su razvoj kreativnosti, istraživačkog duha i senzorne percepcije, a istovremeno su djeca na njima primjeren način upoznavala važnost ponovne uporabe materijala i očuvanja okoliša.
Velik dio odgojno-obrazovnog rada temeljio se na slobodnom kretanju i istraživanju prostora. Djeca su imala mogućnost samostalno istraživati sobu dnevnog boravka i ostale prostore vrtića, što je doprinosilo razvoju motorike, samostalnosti i osjećaja kompetentnosti. Organiziranjem zajedničkih aktivnosti i druženja s djecom iz drugih skupina poticali smo socijalne odnose, razvoj komunikacijskih vještina te osjećaj pripadnosti široj vrtićkoj zajednici.
Glazba je bila važan dio svakodnevnog života skupine. Kroz pjesmice, brojalice, ritmičke igre i pokret uz glazbu djeca su razvijala slušnu percepciju, ritmičnost, govor i vokabular. Glazbene aktivnosti ujedno su pridonosile stvaranju ugodne i poticajne atmosfere te jačanju zajedništva među djecom.
Tijekom godine posebna pažnja posvećena je i prometnom odgoju. Tema prometa integrirana je u svakodnevne aktivnosti kroz igre vozilima, vožnju guralica, motora i bicikala te različite simboličke igre. Djeca su rado oponašala zvukove i kretanje vozila te spontano prepoznavala i imenovala prometala koja su čula izvan vrtića. Kroz ponuđene poticaje i aktivnosti upoznavala su osnovne pojmove vezane uz promet i razvijala interes za svijet koji ih okružuje.
Tijekom realizacije bitne zadaće najveći izazov predstavljao je proces prilagodbe novoupisane djece te njihove različite razvojne potrebe i individualni ritmovi. Kontinuiranom suradnjom s roditeljima, dosljednim provođenjem dnevnih rutina i stvaranjem emocionalno sigurnog okruženja postupno su prevladane početne teškoće. Djeca su tijekom godine pokazala značajan napredak u samostalnosti, socijalnim odnosima, komunikaciji i uključivanju u svakodnevne aktivnosti skupine.

Promjene koje su nastale u skupini vidljive su kroz veću samostalnost djece, razvijenije socijalne vještine, bolje razumijevanje pravila zajedničkog života te veću odgovornost prema prostoru i materijalima. Djeca su pokazivala interes za sudjelovanje u svakodnevnim poslovima, pomaganje prijateljima i brigu o zajedničkom okruženju.
           Suradnja s roditeljima ostvarivala se kroz svakodnevnu komunikaciju, individualne razgovore i razmjenu informacija o razvoju i potrebama djece. Roditelji su bili važni partneri u procesu prilagodbe i osamostaljivanja djece. Suradnja s ostalim djelatnicima vrtića također je pridonijela kvalitetnoj realizaciji planiranih aktivnosti i stvaranju poticajnog okruženja za rast i razvoj svakog djeteta.
Zaključno, može se istaknuti da je realizacija bitne zadaće uspješno provedena kroz svakodnevne aktivnosti koje su djeci omogućile stjecanje iskustava važnih za razvoj samostalnosti, odgovornosti, socijalnih kompetencija i pozitivnog odnosa prema sebi, drugima i okolišu. Djeca su tijekom godine napredovala u svim područjima razvoja te su pokazala velik interes za istraživanje, učenje i aktivno sudjelovanje u životu skupine.

PPO Vežica
VRTIĆKE I JASLIČKA SKUPINA
Tijekom pedagoške godine odgojno-obrazovni rad bio je usmjeren na ostvarivanje bitne zadaće „Kreiranje poticajnog okruženja vrtića u skladu s načelima održivog razvoja – odgoj i obrazovanje odgovornih pojedinaca“. Polazeći od interesa djece, načela iskustvenog učenja te suvremenog shvaćanja djeteta kao aktivnog istraživača i kompetentnog sudionika vlastitog učenja, nastojali smo oblikovati okruženje koje potiče razvoj ekološke osjetljivosti, odgovornosti, empatije, suradnje i aktivnog građanstva.
Bitna zadaća ostvarivala se kroz cjelokupni život i rad skupine, a ne kroz izdvojene aktivnosti. Održivost je bila prisutna u svakodnevnim situacijama – u načinu korištenja materijala, odnosu prema prirodi, zajedničkom donošenju odluka, razvoju međusobnih odnosa te suradnji s roditeljima i lokalnom zajednicom. Takvim pristupom doprinosili smo ostvarivanju više Globalnih ciljeva održivog razvoja (Cilja 3 – Zdravlje i dobrobit, Cilja 4 – Kvalitetno obrazovanje, Cilja 6 – Čista voda i sanitarni uvjeti, Cilja 11 – Održivi gradovi i zajednice, Cilja 12 – Odgovorna potrošnja i proizvodnja, Cilja 13 – Klimatska akcija, Cilja 15 – Život na kopnu i Cilja 17 – Partnerstvom do ciljeva)[footnoteRef:1] [1:  https://idop.hr/ciljevi-odrzivog-razvoja/] 

Istraživanje prirode kao temelj iskustvenog učenja
Najveći dio aktivnosti provodio se u prirodnom okruženju vrtića i njegove okolice. Djeca su svakodnevnim boravkom na otvorenom razvijala istraživački način razmišljanja, učila opažati promjene u prirodi te postavljati pitanja i tražiti odgovore kroz vlastito iskustvo.
Posebno značajna aktivnost bila je izrada hotela za kukce, tijekom koje su djeca samostalno prikupljala prirodne materijale, planirala raspored, gradila nastambu te kasnije redovito promatrala kukce koji su je nastanjivali. Aktivnost je doprinijela razumijevanju važnosti kukaca u ekosustavu, razvoja odgovornosti prema svim živim bićima te osvještavanju međusobne povezanosti čovjeka i prirode.
Velik interes djece izazvalo je uređenje vrta i sadnja više od 54 sadnice cvijeća, začinskog, medonosnog i povrtnog bilja. Djeca su sudjelovala u pripremi zemlje, sadnji, zalijevanju i svakodnevnoj brizi o biljkama te su kroz vlastito iskustvo razumjela koliko je vremena, strpljenja i brige potrebno da biljka raste. Istodobno su razvijala osjećaj odgovornosti za zajednički prostor i svijest o važnosti biljaka za život ljudi, životinja i oprašivača.
Izradom sjemenskih bombi od gline, komposta i sjemena preuzetog iz Knjižnice sjemena Gradske knjižnice Rijeka, djeca su upoznala mogućnosti očuvanja biljnih vrsta te važnost bioraznolikosti. Aktivnost je povezala vrtić s lokalnom zajednicom i pokazala kako zajedničkim djelovanjem možemo doprinositi očuvanju okoliša.
Svakodnevno smo koristili prirodne materijale kao poticaj za istraživanje i stvaralaštvo. Grančice, kamenčići, perje, suho cvijeće, lišće, šišarke i sjemenke postali su vrijedan nestrukturirani materijal koji je poticao dječju maštu, divergentno mišljenje i kreativnost. Kroz land art, blatnu kuhinju te istraživanje različitih tekstura, oblika i mirisa djeca su razvijala sva osjetila te učila kako priroda može biti neiscrpan izvor igre i učenja.
Razvoj održivih navika
Načela održivosti bila su sastavni dio svakodnevnih rutina. Djeca su spontano usvajala navike gašenja svjetla pri izlasku iz prostorije, zatvaranja vode nakon pranja ruku, racionalnog korištenja papira i ponovne uporabe različitih materijala.
Recikliranje nije bilo organizirano kao zasebna aktivnost, već kao prirodan način razmišljanja. Djeca su izrađivala pernice od recikliranih materijala, božićne ukrase, instrument "Kiša", hotel za kukce te različite uporabne predmete od kartona, tkanine i prirodnih materijala. Kroz aktivnosti "Sam svoj majstor" razvijala su pozitivan odnos prema popravljanju i ponovnoj uporabi predmeta umjesto njihovog odbacivanja. Sve češće su sama predlagala kako iskoristiti materijale koji bi završili u otpadu, što pokazuje da su načela odgovorne potrošnje postala dio njihovog svakodnevnog promišljanja. 
Veliku vrijednost imala je izrada zajedničkog plakata "Za očuvanje planeta Zemlje, ove ruke...", tijekom koje su djeca promišljala na koje sve načine mogu svakodnevno doprinositi očuvanju okoliša. Kroz jednostavne aktivnosti poput sadnje cvijeća, čišćenja dvorišta, zalijevanja biljaka i brige o zajedničkom prostoru razvijali su osjećaj ponosa zbog vlastitog doprinosa zajednici.
Socioemocionalni razvoj kao sastavni dio održivog razvoja
Polazeći od spoznaje da održivi razvoj podrazumijeva i razvoj odgovornih, empatičnih i solidarnih pojedinaca, tijekom cijele godine kontinuirano smo razvijali emocionalne i socijalne kompetencije djece.
Jutarnji ritual "Kako se danas osjećam?", Stablo osjećaja, pričaonice, slikovnice o emocijama te igre prepoznavanja izraza lica omogućile su djeci bolje razumijevanje vlastitih osjećaja i osjećaja drugih osoba.
U drugom polugodištu u jednoj od skupina provodio se preventivni program RESCUR – "Na valovima", kroz koji su djeca uz likove Sherlocka i Zelde učila prepoznavati emocije, razvijati otpornost, suradnju, toleranciju i vještine nenasilnog rješavanja sukoba. Aktivnosti poput "Staklenke sreće", "Hodaj u tuđim cipelama", "Kako ti mogu pomoći?" i "Kako loš dan preokrenuti u dobar?" doprinijele su razvoju empatije, samopouzdanja i osjećaja sigurnosti.
Razvoj empatije bio je vidljiv i u spontanim svakodnevnim situacijama. Kada je jedna djevojčica zbog ozljede noge privremeno izbivala iz vrtića, djeca su pokazivala iskrenu brigu, veselila se njezinom dolasku, potpisivala joj gips i uključivala je u aktivnosti prema njezinim mogućnostima. Takve situacije pokazale su koliko su razvili osjećaj zajedništva, prihvaćanja i međusobnog pomaganja.
Boravak u prirodi i suradnja s lokalnom zajednicom
Boravak u prirodi bio je jedan od najvrjednijih oblika učenja tijekom godine. Organizirana su četiri planinarska izleta (Pegaz, Veli vrh, Mali Kamenjak i kanjon Rječine), tijekom kojih su djeca razvijala motoričke sposobnosti, samostalnost, ustrajnost, odgovornost za sebe i druge te pozitivan odnos prema prirodi. Posebno je značajno što su fizički napor počela doživljavati kao izazov i osobni uspjeh, a ne kao prepreku.
Tematski izleti u Šumski dvor, na Farmu magaraca, u špilju Vrelo te završni obiteljski izlet dodatno su obogatili dječja iskustva. Djeca su upoznala potrebe životinja, sudjelovala u njihovoj njezi, istraživala podzemni svijet, promatrala prirodne procese te razvijala poštovanje prema svim živim bićima.
Sudjelovanjem na Festivalu znanosti s temom obnovljivih izvora energije te na STEM pikniku, gdje su predstavila hotel za kukce, djeca su razvijala istraživačke i komunikacijske kompetencije, samopouzdanje i sposobnost predstavljanja vlastitih ideja drugima.
Vrijedna suradnja ostvarena je s roditeljima i vanjskim partnerima. Posebno izdvajamo radionicu roditelja Tonija Todorovskog o važnosti očuvanja voda na Zemlji, čime su djeca na njima primjeren način upoznala važnost odgovornog korištenja vode. Roditelji su aktivno sudjelovali u prikupljanju prirodnih i recikliranih materijala, završnom obiteljskom izletu te projektu Patuljčica Skay, koji je tijekom godine povezao sve obitelji skupine. Djeca su kroz zajedničko prepričavanje Skayinih pustolovina razvijala komunikacijske vještine, osjećaj pripadnosti skupini i uvažavanje različitih obiteljskih iskustava. Ostvarena je suradnja s roditeljima tijekom božićnih blagdana kroz akciju razmjene igračaka gdje je svako dijete donjelo jednu svoju igračku s kojom se više ne igra i uzelo novu (koju je neko drugo dijete donjelo).
Dobrobiti za djecu i vidljive promjene
Kontinuiranim radom na bitnoj zadaći uočene su brojne dobrobiti za djecu.
Djeca su razvila veću ekološku osviještenost i odgovornost prema prirodi te spontano primjenjivala održive navike u svakodnevnim situacijama. Povećala se njihova samostalnost, inicijativnost i istraživački interes. Sve češće su donosila prirodne materijale od kuće, predlagala nove projekte i samostalno organizirala istraživačke aktivnosti.
Vidljiv je napredak u području socioemocionalnog razvoja. Djeca bolje prepoznaju i izražavaju vlastite emocije, lakše rješavaju sukobe dogovorom, pokazuju veću empatiju i spremnost na međusobno pomaganje. U skupini je zabilježen manji broj sukoba oko materijala, a veća spremnost na dijeljenje, suradnju i zajedničko donošenje odluka.
Boravak u prirodi pozitivno je utjecao na razvoj motoričkih sposobnosti, fizičke izdržljivosti, samopouzdanja i osjećaja kompetentnosti. Djeca su razvila pozitivan odnos prema kretanju, istraživanju i izazovima, a iskustva planinarenja, rada u vrtu i zajedničkog stvaranja često su opisivala kao najvrjednije doživljaje pedagoške godine.
Izazovi i smjernice za daljnji rad
Tijekom provedbe bitne zadaće suočili smo se s nekoliko izazova. Nepovoljni vremenski uvjeti ograničili su dio planiranih aktivnosti na otvorenom, dok je dijeljenje sobe s drugom odgojnom skupinom tijekom većeg dijela godine otežalo kvalitetnije oblikovanje unutarnjeg istraživačkog centra. Planirana izrada kompostišta nije realizirana zbog nedostupnosti tehničke podrške, a dio roditelja uključivao se u aktivnosti u manjoj mjeri od planirane.
Izazove smo prevladavali prilagodbom aktivnosti unutarnjem prostoru, fleksibilnim planiranjem rada, intenzivnijim korištenjem prirodnih materijala u sobi dnevnog boravka te kontinuiranom komunikacijom s roditeljima i traženjem novih oblika suradnje.
U sljedećoj pedagoškoj godini planiramo urediti kompostište, proširiti vrtni i povrtni kutak, nastaviti praćenje hotela za kukce i bioraznolikosti, dodatno razvijati istraživačke STEM aktivnosti u prirodi te proširiti suradnju s roditeljima, školom i lokalnom zajednicom kroz zajedničke ekološke akcije.
Provedbom bitne zadaće stvorili smo okruženje u kojem su djeca kroz neposredno iskustvo razvijala znanja, vještine i vrijednosti potrebne za odgovorno življenje u zajednici. Učenje o održivosti nije ostalo na razini usvajanja činjenica, već je postalo dio svakodnevnog života djece. Upravo u tome prepoznajemo najveću vrijednost ovogodišnjeg rada – djeca su razvijala osjećaj da svojim postupcima mogu mijenjati svijet oko sebe te da je briga za prirodu, druge ljude i zajednicu zajednička odgovornost svih nas.
Tijekom pedagoške godine bitna zadaća ostvarivala se kroz svakodnevni život jasličke skupine, polazeći od razvojnih potreba djece rane dobi. Nakon razdoblja prilagodbe aktivnosti su bile usmjerene na razvoj svijesti o sebi, vlastitom identitetu i pripadnosti obitelji. Djeca su kroz likovne aktivnosti, imenovanje dijelova tijela, promatranje fotografija obitelji i razgovore razvijala pozitivnu sliku o sebi, osjećaj sigurnosti i pripadnosti.
Posebna pažnja posvećena je razvoju emocionalne pismenosti kroz slikovnice, razgovore i svakodnevne situacije u kojima su djeca učila prepoznavati i imenovati osnovne emocije te razvijala prve oblike empatije i međusobnog uvažavanja.
Ekološku svijest razvijali smo kroz jednostavne aktivnosti primjerene njihovoj dobi. Djeca su sudjelovala u sadnji biljaka, sijanju sjemena, zalijevanju i brizi o biljkama te su kroz uređenu reciklažnu kutiju usvajala prve navike razvrstavanja otpada i odgovornog odnosa prema okolišu.
Radom na bitnoj zadaći uočili smo napredak u samostalnosti, komunikaciji, izražavanju emocija i osjećaju odgovornosti. Djeca su s veseljem sudjelovala u ponuđenim aktivnostima, pokazivala interes za brigu o biljkama te spontano primjenjivala usvojene navike u svakodnevnim situacijama. Tijekom provedbe nisu zabilježeni veći izazovi jer su aktivnosti bile prilagođene njihovim razvojnim mogućnostima.
Važan doprinos uspješnoj realizaciji ostvarili su roditelji, koji su tijekom cijele godine aktivno surađivali u prikupljanju sadnica, sjemena i prirodno neoblikovanog materijala, čime su dodatno obogatili odgojno-obrazovni proces.

PPO Orehovica

Tijekom pedagoške godine 2025./2026. odgojno-obrazovni rad u jasličkim skupinama Pilići i Pačići bio je usmjeren na stvaranje sigurnog, poticajnog i razvojno primjerenog okruženja, u skladu s bitnom zadaćom Dječjeg vrtića Sušak: „Kreiranje poticajnog okruženja vrtića u skladu s načelima održivog razvoja – odgoj i obrazovanje odgovornih pojedinaca”. S obzirom na jasličku dob djece, temelj rada bio je stvaranje emocionalne sigurnosti, razvoj povjerenja, usvajanje dnevnih rutina, poticanje samostalnosti te omogućavanje neposrednog iskustvenog učenja kroz igru, istraživanje i svakodnevne životne situacije. U skupinu Pilići bilo je upisano sedmero djece, dok je skupinu Pačići činilo osmero novoupisane djece, zbog čega je u toj skupini velik dio godine bio obilježen procesom prilagodbe, postupnim stvaranjem osjećaja pripadnosti i razvijanjem stabilnog ritma dana. U objema skupinama nastojalo se oblikovati okruženje koje djetetu pruža sigurnost, ali ga istovremeno potiče na aktivno sudjelovanje, istraživanje, izražavanje i stvaranje prvih oblika odgovornog odnosa prema sebi, drugima, prostoru i prirodi.

Bitna zadaća ostvarivala se kroz promišljeno uređenje prostora, ponudu prirodnih, recikliranih, rastresitih i neoblikovanih materijala, kroz svakodnevne rutine, tematske aktivnosti i projekte koji su proizlazili iz interesa djece. Poseban naglasak stavljen je na to da se održivi razvoj djeci rane dobi približi na konkretan, iskustven i njima razumljiv način. U prostoru su se postupno smanjivali gotovi i izrazito strukturirani poticaji, a sve više uvodili materijali koji djeci omogućuju istraživanje, kombiniranje, građenje, manipulaciju i stvaranje vlastitih značenja u igri. Djeca su se susretala s drvenim materijalima, oblutcima, štapovima, granama, pijeskom, šljunkom, rižom, sjemenkama, kartonom, filcom, tekstilom, recikliranim limenkama i drugim materijalima iz svakodnevnog i prirodnog okruženja. Takvi su poticaji omogućili razvoj konstruktivne, senzorne, istraživačke i simboličke igre, a istovremeno su poticali finu i grubu motoriku, koordinaciju, pažnju, kreativnost, fleksibilnost mišljenja, suradnju i početnu ekološku svijest. Vrijednost ovakvog pristupa posebno se očitovala u tome što su djeca materijale koristila na različite načine, mijenjala im namjenu, samostalno osmišljavala igru i postupno razvijala svijest da igra ne mora uvijek počivati na gotovim igračkama.
U skupini Pilići navedeni se pristup posebno očitovao kroz obogaćivanje centara aktivnosti. Centar građenja i konstruiranja obogaćen je recikliranim limenkama, drvenim materijalima, zemljom, šljunkom, drvenim oblutcima, stazama za automobile i garažama izrađenima od recikliranih materijala. Djeca su kroz takve poticaje razvijala konstruktivnu igru, prostornu orijentaciju, koordinaciju, finu motoriku, strpljenje i sposobnost rješavanja jednostavnih problemskih situacija. Stolno-manipulativni i istraživački centar bio je obogaćen različitim prirodnim i rastresitim materijalima poput štapova, grana, oblutaka, pijeska, šljunka, riže, stiropor kuglica i sjemenki. Djeca su kroz manipulaciju tim materijalima istraživala teksture, oblike, težinu, zvukove i odnose među predmetima, čime su razvijala pažnju, usmjerenost, senzornu osjetljivost i početno razumijevanje svojstava materijala. U senzornim aktivnostima korištene su i šivane senzorne vrećice punjene različitim materijalima, koje su djeci omogućile istraživanje osjeta, razvoj taktilne percepcije, koordinacije, ravnoteže, koncentracije i istraživačkog ponašanja.
U svakodnevnom radu posebna pažnja posvećivala se razvoju samostalnosti, sigurnosti i socijalnih odnosa. Djeca su se poticala na sudjelovanje u jednostavnim životnim situacijama poput hranjenja, oblačenja, pranja ruku, korištenja toaleta, spremanja igračaka i brige o zajedničkom prostoru. Kroz ponavljanje, stalne rituale, slikovnice, pjesmice, brojalice i razgovor djeci se pružao osjećaj predvidljivosti i sigurnosti, što je osobito bilo važno tijekom procesa prilagodbe u skupini Pačići. Djeca su postupno učila dijeliti prostor i materijale, čekati red, izražavati potrebe, prepoznavati i imenovati emocije te razvijati prve oblike zajedničke i suradničke igre. Simbolička igra imala je važnu ulogu u objema skupinama, ali se razvijala kroz različite poticaje. U skupini Pilići obiteljski centar dobio je novo ruho korištenjem heklanih, drvenih, filcanih i kartonskih elemenata umjesto plastičnih namirnica, čime se igra svakodnevnih životnih situacija povezivala s promišljanjem o održivosti i korištenju prirodnih ili izrađenih materijala. U skupini Pačići projekt „Obitelj” započeo je izradom plakata s obiteljima djece, a prirodno se nastavio kroz simboličku igru kuće, kuhanja, hranjenja, brige o lutkama, uspavljivanja i oponašanja svakodnevnih obiteljskih situacija. Na taj su se način poticali govor, emocionalno izražavanje, empatija, osjećaj pripadnosti, briga za druge i razvoj socijalnih odnosa.
Glazbene, likovne i senzorne aktivnosti bile su važan dio svakodnevnog odgojno-obrazovnog rada te su se povezivale s interesima djece i aktualnim temama koje su se razvijale tijekom godine. Glazbeni centar u skupini Pilići obogaćen je novim instrumentima, gitarom i sintetizatorom zvuka, a djeca su pokazala velik interes za glazbu, ritam, pokret i istraživanje zvukova. Izrađeni instrumenti koristili su se za sviranje, priče u pokretu, oponašanje zvukova iz prirode i stvaranje različitih ritmičkih doživljaja. U skupini Pačići interes djeteta iz glazbene obitelji potaknuo je razvoj glazbenih aktivnosti koje su se nastavile tijekom cijele godine kroz pjesmu, ritam, pokret, ples, slušanje glazbe i istraživanje zvukova. Time je interes pojedinog djeteta prerastao u poticaj koji je obogatio svakodnevni život skupine. Likovne aktivnosti provodile su se redovito i prilagođavale interesima djece, fazama projekata i istraživačkim poticajima. Djeca su istraživala boje, otiske, različite podloge, teksture, prirodne i neoblikovane materijale, a likovno izražavanje povezivalo se s temama obitelji, prirode, cvijeća, vrta, kukaca i promjena u okruženju. Na taj su se način kroz likovne, glazbene i senzorne poticaje povezivala različita razvojna područja: govor, motorika, pažnja, emocionalno izražavanje, kreativnost i suradnja.
Boravak na otvorenom i neposredan susret s prirodom činili su važan dio rada na bitnoj zadaći. Djeca su tijekom godine promatrala vremenske promjene, biljke, kukce i prirodne materijale, a aktivnosti su se razvijale prema onome što su djeca uočavala i za što su pokazivala interes. U skupini Pilići osobit interes izazvao je projekt „Cvijeće u proljeće”, koji se razvijao kroz promatranje, prepoznavanje i istraživanje različitog cvijeća i kukaca, likovne aktivnosti, izradu plakata, pripremu i ukrašavanje posuda te sijanje graha. Djeca su svakodnevnim špricanjem i promatranjem pratila rast biljke, uočavala promjene i razvijala strpljenje, a istovremeno sijanje graha u unutarnjem prostoru i u vrtu omogućilo im je uspoređivanje rasta i uočavanje razlika u prirodnim uvjetima. U skupini Pačići projekt „Vrt” razvijao se kroz sadnju grahorica, zalijevanje i promatranje rasta biljaka, čime su se poticali briga, strpljenje i odgovoran odnos prema prirodi. Djeca su kroz takve aktivnosti stjecala neposredna iskustva o tome da je za rast biljke potrebna svakodnevna briga, vrijeme i pažnja, što je bilo posebno vrijedno u kontekstu jasličke dobi.
U skupini Pačići projekt „Insekti” razvio se iz konkretne situacije tijekom boravka na dvorištu, kada su djeca, nakon neplaniranog susreta s borovim prelcem i uz pravodobnu reakciju odgojiteljica, počela pokazivati pojačan interes za kukce i sitne životinje u neposrednom okruženju. Ta je situacija pedagoški usmjerena prema razvoju opreza, sigurnog promatranja prirode i razumijevanja da se živim bićima pristupa pažljivo, nježno i s poštovanjem. Umjesto zadržavanja na neugodnosti same situacije, interes djece usmjeren je prema istraživanju svijeta kukaca, njihovog izgleda, kretanja i mjesta na kojima se zadržavaju. Djeca su nakon toga s više pažnje promatrala mrave, bubamare, leptire i druge sitne životinje, uočavala njihovo kretanje, izgled, boje, veličinu i mjesta na kojima se zadržavaju. Aktivnosti su se nadopunjavale razgovorom, pjesmicama, slikovnicama, likovnim izražavanjem i istraživanjem prirodnih materijala poput staništa životinja. Na taj je način neplanirana situacija prerasla u vrijedan istraživački poticaj kojim su se razvijali znatiželja, pažljivo promatranje, govor, razumijevanje prirode i početni odgovoran odnos prema živim bićima.
Nakon toga dodatno se razvila potreba za sigurnim, kvalitetnim i poticajnim boravkom na otvorenom, što je potaknulo suradnju s Područnom školom Orehovica. Boravak na školskom dvorištu djeci je omogućio nova iskustva u širem prostoru lokalne zajednice, više mogućnosti za kretanje, istraživanje i promatranje prirode te je pridonio povezivanju vrtića s neposrednim okruženjem. Međusobno druženje djece jasličke i školske dobi  je djeci omogućilo boravak u novom, ali sigurnom okruženju i razvijanje otvorenosti prema novim iskustvima. Time se dodatno obogatio svakodnevni odgojno-obrazovni rad i produbila povezanost vrtića s lokalnom zajednicom.
Suradnja s roditeljima ostvarivala se kroz svakodnevnu razmjenu informacija, obavijesti, individualni pristup i podršku tijekom prilagodbe, a pojedine aktivnosti dodatno su povezivale vrtić i obitelji djece. U skupini Pilići provedena je božićna radionica u kojoj su izrađeni zidni ukrasi od fotografija i prirodnih materijala, čime su povezani kreativno izražavanje, obiteljska suradnja i korištenje prirodnih materijala u svrhu stvaranja zajedničke uspomene. Važan dio završnog dijela pedagoške godine u skupini Pilići bilo je završno druženje u prirodi u Pegazu. Druženje je uključivalo djecu i njihove obitelji, boravak u prirodnom okruženju, upoznavanje domaćih životinja, jahanje te promišljanje o skladnom suživotu čovjeka, životinja i prirode. Ova aktivnost povezala je više važnih odgojno-obrazovnih ciljeva: razvoj osjetljivosti prema životinjama, poticanje odgovornog ponašanja u prirodnom okruženju, jačanje suradnje s roditeljima te stvaranje pozitivnog zajedničkog iskustva djece, obitelji i odgojiteljica. Djeca su tom prilikom dobila i simboličan poklon kao uspomenu na pedagošku godinu, ali i kao poticajnu poruku da se igračke ne moraju uvijek kupovati, već se uz maštu, trud i dostupne materijale mogu samostalno izraditi. Time je završno druženje u Pegazu dodatno povezano s vrijednostima održivog razvoja, kreativnosti, zajedništva i odgovornog odnosa prema prirodi. U skupini Pačići održana je završna svečanost na kojoj su ispraćena djeca koja prelaze u druge skupine. Prethodno izrađeni likovni radovi spremljeni su u likovne mape i uz poklone napravljene za kraj godine podijeljeni djeci. Ova svečanost ujedno je bila i oproštaj od troje djece koja prelaze u druge skupine s početkom nove pedagoške godine. Roditeljima i djeci prikazan je duži video materijal koji je prikazao boravak djece u skupini tokom pedagoške godine: anegdote iz svakodnevnog života, prikaz jednog dana u vrtiću, prikaz projekata i drugo.
Izazovi u realizaciji bitne zadaće odnosili su se prvenstveno na jasličku dob djece, njihove različite razvojne potrebe i vremenskih prilika zbog aktivnosti na otvorenom. Ti su se izazovi prevladavali postupnim uvođenjem aktivnosti, kraćim i jasnim poticajima, individualnim pristupom, ponavljanjem, odabirom sigurnih materijala i povezivanjem aktivnosti sa svakodnevnim rutinama koje su djeci poznate i razumljive. Upravo su svakodnevne situacije, male aktivnosti i ponavljajuća iskustva predstavljali najprimjereniji put za ostvarivanje bitne zadaće u jasličkoj dobi.
Zaključno, tijekom pedagoške godine u jasličkim skupinama Pilići i Pačići ostvareni su značajni pomaci u području emocionalne sigurnosti, samostalnosti, komunikacije, igre, socijalnih odnosa, istraživačkog ponašanja i prihvaćanja dnevnih rutina. Skupine su se razvijale kao poticajna, emocionalno sigurna i istraživački usmjerena okruženja u kojima su djeca imala mogućnost učiti kroz igru, odnos, iskustvo i svakodnevne životne situacije. Provedene aktivnosti pridonijele su razvoju ekološke svijesti, kreativnosti, suradnje, poštovanja prema prirodnim resursima i usvajanju prvih vrijednosti odgovornog življenja. Time je bitna zadaća vrtića ostvarena na način primjeren jasličkoj dobi, uz uvažavanje potreba djece, posebnosti svake skupine i važnosti stvaranja okruženja koje podržava cjelovit razvoj djeteta
	

RAD S DJECOM S POSEBNIM POTREBAMA 

	PPO
	Ošt. sluha, vida, motorike
	Govorno jezične pote-škoće
	Zdravstv.
i trajne teškoće (kronične bolesti i
stanja)
	Odstupanje od nivoa očekivanog za dob

      -              +       
	Speci-fična pona-
šanja


	Razvojni
 rizični čimbe-nici
	Rizični faktori u obitelji

	Odgoda škole
	Nepo-željna ponaša-nja
	Ukupno

	Galeb
	
	1
	5
	
	
	1
	5
	2
	2
	1
	17

	Morčić
	3
	6
	1
	
	1 dar.
	1
	5
	4
	5
	
	27

	Orehovica
	
	
	
	
	
	
	1
	2
	
	
	3

	Pčelice
	2
	1
	
	
	
	
	2
	1
	1
	
	7

	Veseljko
	
	5
	1
	
	
	
	1
	1
	1
	1
	10 + 4

	Vežica
	
	2
	3
	
	3 dar.
	2
	6
	
	4
	1
	21

	Ukupno
	5
	15
	10
	
	4
	4
	20
	10
	13
	3
	89*



* Napomena: Kod neke je djece u praćenju bilo prisutno više od jednog faktora navedenih u tabličnom prikazu stoga je realan broj teškoća i veći. 

Tijekom pedagoške godine 2025./2026. u Dječji vrtić Sušak bilo je upisano ukupno 89 djece s posebnim potrebama (djece s teškoćama u razvoju i razvojnim odstupanjima, darovite djece, djece sa zdravstvenim teškoćama), na koji broj se još nadodaju djeca s alergijama i preosjetljivosti na namirnice (podaci su navedeni u izvješću zdravstvene voditeljice). Djeca koja imaju razvojne, zdravstvene ili psihosocijalne posebne potrebe u trajnom su praćenju stručnog tima vrtića.
Posebnu skupinu za djecu s intelektualnim teškoćama (PPO Veseljko) pohađalo je četvoro djece. Ostala djeca bila su uključena u redovne skupine u svim podcentrima predškolskog odgoja. Ukupno je u ustanovi bilo upisano 13-oro djece s nalazom i mišljenjem prvostupanjskog tijela vještačenja. 
U pojačanom praćenju stručnih suradnika bilo je početno 24-oro djece, a taj se broj tijekom godine mijenjao prema uočenim potrebama. Postupak pedagoške opservacije proveden je za troje djece s uočenim razvojnim odstupanjima – jedno dijete koje je tijekom godine oboljelo od kronične bolesti (dijabetes tipa 1) te dvoje djece s izraženim odstupanjima u ponašanju. Svi roditelji su na početku postupka informirani o pedagoškoj opservaciji, njezinu cilju i trajanju. Također su individualno savjetovani kako poticati razvoj djeteta kod kuće, olakšati njegovu prilagodbu na vrtić te koja prava i obveze imaju u odnosu na djetetove posebne potrebe. Sva tri postupka opservacije su produžena, obzirom na trajno stanje specifičnosti radi kojeg je potrebno još neko vrijeme popratiti djecu u odnosu na vrtićki kontekst.
Po završetku opservacije opservacijski tim donosi zaključak pedagoške opservacije, koji sadržava preporuku primjerenog oblika odgojno-obrazovnog rada. Roditeljima djece koja do sada nisu bila vještačena preporučeno je pokretanje postupka prvostupanjskog vještačenja pri Hrvatskom zavodu za socijalni rad, s ciljem ostvarivanja prava i utvrđivanja adekvatnog oblika odgojno-obrazovnog rada.
Pojedinim roditeljima preporučena je dodatna dijagnostika i/ili tretman u vanjskim institucijama (KBC Rijeka, Centar Slava Raškaj, edukacijsko–rehabilitacijski kabineti, privatna psihološka praksa, logopedski kabineti, kabineti senzorne integracije i radne terapije). Ostvarena je suradnja s vanjskim institucijama s ciljem osiguravanja boljih uvjeta za poticanje razvoja djeteta (osnovnim školama, KBC-om, Centrom za rehabilitaciju Slava Raškaj i privatnim kabinetima koji se bave rehabilitacijom, psihološkom procjenom, logopedskom i senzomotoričkom procjenom i tretmanom te Fakultetom za logopediju u Rijeci). Individualni razgovori odgajatelja i članova stručnog tima s roditeljima provođeni su u svrhu potpunog upoznavanja djeteta i njegovog funkcioniranja u kontekstima izvan vrtića, razmjene informacija, savjetovanja, davanja preporuka roditeljima za poticanje djeteta kod kuće te zajedničkog vrednovanja napretka djeteta.
Provođene su konzultacije s odgajateljicama u svrhu timskog individualnog planiranja podrške za djecu s teškoćama u razvoju i razvojnim odstupanjima, kao i s ciljem evaluacije realiziranog rada. Za pojedinu djecu za koju je uočena potreba, edukacijski rehabilitator je u suradnji s odgajateljima i psihologom sastavio Individualni odgojno-obrazovni program, ciljevi kojeg su tijekom provedbe evaluirani u konzultacijama s odgajateljicama.
Na poslovima stručnog suradnika edukacijskog rehabilitatora, kao nestručna zamjena, ove je pedagoške godine radila magistra edukacije hrvatskoga jezika Matea Orlić.
Stručni suradnici pratili su i radili s djecom u odgojnoj skupini. Odgajatelji su time mogli dobiti model kako individualizirati rad, uključiti dijete u aktivnosti te pritom maksimalno poticati njegov razvojni potencijal. Sva djeca s potencijalnim razvojnim rizikom obuhvaćena su provedbom praćenja svih skupina korištenjem Luevenske skale dobrobiti i uključenosti, a konzultacije sa stručnim timom provedene su uživo ili on-line.
U kontinuiranom unaprjeđivanju ovih segmenata rada i nadalje će se naglasak stavljati na rad s djecom, praćenje ostvarivanja odgojno-obrazovnih i razvojnih ciljeva u odnosu na njih, suradnju stručnog tima, odgajatelja i roditelja, kao i na jačanje stručnih kompetencija i podršku odgojiteljima putem stručnog usavršavanja. 

Stručno usavršavanje tijekom pedagoške godine 2025./26. većinom je realizirano u odnosu na planirano.
Stručni razvoj odgojno-obrazovnih djelatnika, s trajnim ciljem podizanja razine kvalitete odgojno-obrazovnog rada, bio je usmjeren prema razvoju istraživačkih i refleksivnih umijeća odgojitelja kako bi što bolje razumjeli dijete, njegove akcije i vlastitu implicitnu pedagogiju. 
Kontinuirano jačanje stručne kompetencije, kao i razvoj osobnosti odgajatelja i stručnih suradnika, doprinosi razvoju kulture ustanove te gradi kvalitetne odnose između svih sudionika odgojno-obrazovnog procesa. 
Odgajatelji i stručni suradnici uključivali su se u različite teme ponuđene na razini ustanove, u organizaciji AZOO, ostalih ustanova i organizacija kao i putem dostupnih internetskih sadržaja – prema vlastitim interesima i mogućnostima. Odgajatelji su se mogli uključiti u stručne teme u okviru Tjedna dobre odgojno-obrazovne prakse dječjih vrtića grada Rijeke odgajatelji te kao aktivni nosioci izlaganja.
Neki su djelatnici bili nosioci stručnih tema, na skupovima unutar ustanove te na javnim događanjima, kako što su konferencije Rjieka djece, Rastimo zajedno, Rijeka psihologije, Steamka i druge.
Stručni djelatnici pratili su stručnu literaturu i periodiku te su se redovito usavršavali koristeći dostupne on-line sadržaje, čime se osigurava suvremenost vlastite teorije i prakse.
Realizirani sadržaji u okviru stručnog usavršavanja prikazani su u sljedećim tablicama:
	Odgojiteljsko
 vijeće
	Tema
	Nositelj
	Rok

	1.
	Usvajanje Godišnjeg plana i programa odgojno-obrazovnog rada za ped. god. 2025./2026.
	ravnatelj
stručni suradnici 
odgojitelji
	 25. rujna 2025.

	2.
	Polugodišnje izvješće o realizaciji plana i programa za ped. god. 2025./2026.
	ravnatelj
stručni suradnici
odgojitelji
	26. veljače 2026.

	3. 
	Godišnje izvješće o realizaciji Plana i programa rada za ped. god. 2025./2026. 
	ravnatelj
stručni suradnici
	27. kolovoza 2026.
 



	Interesne  grupe
	Tema
	Nositelj
	Rok
	Mjesto održavanja

	1.
	Refleksivna grupa za odgajatelje koordinatore realizacije bitnih zadaća PPO-a
	Vedrana Brebrić Žgaljić,
pedagog
	tromjesečno
	PPO Morčić

	2.
	Grupa podrške za pripravnike odgojitelje i djelatnike koji nemaju zvanje odgojitelja (nestručne zamjene)
	Vedrana Brebrić Žgaljić, pedagog
	prema dogovoru
	PPO Morčić

	3.
	Pedagoška dokumentacija
	Vedrana Brebrić Žgaljić, pedagog
	prema dogovoru
	PPO Morčić

	4.
	Celijakija
Alergije i intolerancije na hranu (primjena lijekova)
Specifična stanja i bolesti (febrilne konvulzije, epilepsija (primjena lijekova)
	Marija Koščić,
zdravstvena voditeljica
	Prema dogovoru
	PPO Morčić

	5.
	Zarazne bolesti
	Marija Koščić,
zdravstvena voditeljica
	Prema dogovoru
	PPO Morčić

	6.
	Pružanje prve pomoći

	Marija Koščić,
zdravstvena voditeljica
	Prema dogovoru
	PPO Morčić

	7.
	Protuepidemijske mjere
Higijensko-sanitarne mjere

	Marija Koščić,
zdravstvena voditeljica
	Prema dogovoru
	PPO Morčić

	8.
	Dijabetes
	Marija Koščić,
zdravstvena voditeljica
	Prema dogovoru
	PPO Vežica

	9.
	„Od dobre knjige do bolje prakse“ – stručni čitalački klub za odgajatelje DV Sušak i dječjih vrtića grada Rijeke
	Ivana Sošić Antunović, psiholog savjetnik
	realizirana 4 susreta
	PPO Morčić

	10.
	Utjecaj medija
	Ivana Sošić Antunović, psiholog savjetnik
	12.2.2026.
	

	11.
	Grupa podrške za odgajatelje 
koji u odgojnim skupinama imaju 
djecu s teškoćama u razvoju (Wanda metoda)
	Ivana Sošić Antunović i Matea Orlić
	28.5.2026.
	PPO Vežica

U cilju kontinuiranog unapređivanja suradnje s roditeljima, tijekom ove pedagoške godine rad se temeljio na:

· kreiranju poticajnog okruženja vrtića u skladu s načelima održivog razvoja-odgoj i obrazovanje odgovornih pojedinaca

Trajne zadaće suradnje s roditeljima odnosile su se na:
· unapređivanje suradničkih i partnerskih odnosa s obitelji,
· osnaživanje roditeljskih kompetencija i vještina pozitivnog roditeljstva,


Naglaskom u radu na ostvarenju navedenih zadaća nastavilo se cjelovito poticati dječji razvoj, a osobito u odnosu na načela održivog razvoja i poticanje odgoja za odgovorno ponašanje. Samo kvalitetnom suradnjom s obiteljskim okruženjem može se cjelovito i ujednačeno djelovati na razvoj dječjih kompetencija i vrijednosti. Svakodnevnim radom i nadalje se nastavilo  doprinositi unapređivanju suradnje s roditeljima, razvoju partnerstva između obitelji i vrtića, kao i boljem uključivanju roditelja u pojedine segmente odgojno-obrazovnog procesa. Dijete uči čineći, kroz iskustvo. Planirane su i provedene razne aktivnosti u vrtiću i izvan njega, kojima se potiče razvoj za održivost. Bitno je usklađivanje pravila i rutina u vrtiću i kod kuće.
Roditeljska uključenost i partnerski odnosi ključni su čimbenici suradnje. Zajednički je cilj svih uključenih odraslih stvaranje atmosfere suradnje i međusobnog poštovanja, koja djetetu daje model kako svatko u zajednici i društvu daje svoj značajan doprinos, vrednujući istovremeno i druge oko sebe.
I ove se godine poticalo neposredno uključivanje roditelja u odgojno-obrazovni rad skupine koju dijete pohađa. Roditelji su imali priliku doći u skupinu, pridružiti se zajedničkim šetnjama i izletima, uključiti u oplemenjivanje prostora vrtićkog vanjskog okruženja putem radnih akcija te na mnoge druge načine.
Roditelji su kontinuirano informirani o razvoju i napretku djeteta te odgojno-obrazovnim aktivnostima koje se provode u skupini na različite načine. Individualne konzultacije provode se svaki mjesec (svaka skupina ima jedan termin mjesečno koji je objavljen na mrežnim stranicama ustanove, a po potrebi se dogovaraju i drugi termini), kojom prilikom roditelji i odgajatelji mogu proširiti svoje razumijevanje djeteta te graditi odnos. Odgajatelji evidentiraju provedene individualne razgovore na predviđenom obrascu, te vode mjesečnu evidencija provedenih razgovora na razini skupine, koja se čuva u pedagoškoj dokumentaciji skupine. Na taj se način osigurava kontinuitet praćenja razvoja suradnje s obitelji pojedinog djeteta.
Također, roditelji o radu u vrtiću saznaju i putem roditeljskih sastanaka, koji mogu biti informativnog ili edukacijskog karaktera. Svaka skupina samostalno provodi roditeljske sastanke na početku i na kraju pedagoške godine, te vezano uz planove rada skupine. I ove je godine održano 5 tematskih roditeljskih sastanaka „Spremnost za školu“ (koje vode psihologinja i odgajatelji), kao i uvodni roditeljski online sastanak dobrodošlice za roditelje novoupisane djece.
O radu pojedine grupe informacije se mogu slati i korištenjem suvremenih tehnologija (mailing liste, zatvorene grupe na društvenim mrežama i slično), što biraju matični odgajatelji odgojne skupine. Iako je korištenje viber grupa tijekom proteklih godina postala česta praksa, sada se bilježi trend povratka usmenom prjienosu informacija i korištenju oglasnih ploča. Pri eventualnom korištenju  društvenih mreža u komunikaciji valja voditi računa o poštivanju privatnosti i slobodnog vremena roditelja i odgojnih djelatnika te ih koristiti s mjerom i radi informiranja.
Nadalje, roditelje ustanova informira o novostima putem web-stranica vrtića.
Kontinuirano se provodi individualno savjetovanje roditelja (psiholog i drugi stručni suradnici) u odnosu na konkretna odgojna pitanja s kojima se suočavaju, čime se jačaju njihove kompetencije i znanja o roditeljstvu. 
     Program radionica za roditelje „Rastimo zajedno“ (13 susreta) i ove je godine proveden. Polaznici su iskazali iznimno zadovoljstvo programom te procijenili kako su znatno unaprijedili svoje kompetencije i razumijevanje djeteta sudjelovanjem u grupi podrške pozitivnom roditeljstvu. 


Suradnja vrtića i obitelji te poticanje roditeljskih kompetencija ostvarivala se kroz različite i mnogobrojne oblike suradnje:
· aktivno uključivanje roditelja i pomoć u postupnom prilagođavanju djeteta na vrtić (tijekom prilagodbe u rujnu 2025.)
· inicijalne razgovore s roditeljima prilikom upisa djeteta u jaslice ili vrtić
· prvi roditeljski sastanak za novoupisanu djecu (u srpnju 2026., nakon upisa)
· uključivanje roditelja u prikupljanje i obogaćivanje materijala i sredstava za rad
· organiziranje roditeljskih sastanaka (sastanaka informativnog karaktera, tematskih sastanaka – o programima i projektima, zdravlju djece, prilagodbi na vrtić, pripremi djeteta za polazak u školu)
· informiranje roditelja o odgojno-obrazovnoj praksi (svakodnevne informacije za roditelje putem oglasnih ploča, viber-grupa ili mailing lista, redovite individualne konzultacije, vijesti na mrežnim stranicama ustanove)
· individualne razgovore s roditeljima o djetetu, osobito u odnosu na djecu s teškoćama i odstupanjima u razvoju
· provedbu pedagoške opservacije
· individualno psihologijsko savjetovanje roditelja po potrebi
· organiziranje druženja s roditeljima (završne svečanosti djece koja polaze u školu, izleti, prezentacije programa i sl.) 
· gostovanje roditelja u odgojnim skupinama
· posjet odgojnih skupina roditeljima na radnom mjestu
· uključivanje roditelja u zajedničke šetnje, posjete, izlete i proslave
· uključivanje roditelja u ostala događanja
· uključenost predstavnika roditelja u rad Upravnog vijeća Dječjeg vrtića Sušak

U cilju kvalitetne i sveobuhvatne realizacije Godišnjeg plana i programa rada, tijekom pedagoške godine 2025./2026. ostvarena je suradnja s brojnim vanjskim čimbenicima, od kojih veći broj navodimo u tablici koja slijedi.
		
ČIMBENICI
	
SADRŽAJI RADA

	

	Grad Rijeka, Odjel gradske uprave za odgoj i školstvo i druge službe
	· osiguravanje uvjeta rada ustanove DV Sušak
· suradnja u osmišljavanju i realizaciji pojedinih segmenata odgojno-obrazovnog procesa 
· rad s darovitom djecom
· dogradnja dvije skupine na objektu PPO Galeb
· organizacija edukativnih predavanja
	

	Ministarstvo znanosti i obrazovanja
Agencija za odgoj i obrazovanje
	· organizacija i provođenje stručnog usavršavanja odgojno-obrazovnih djelatnika
· stažiranje odgajatelja pripravnika
· stručna podrška u realizaciji različitih programa i projekata, te unapređivanju odgojno-obrazovnog procesa
	

	Upravni odjel za odgoj i obrazovanje Primorsko-goranske županije
	· suradnja na poslovima i zadaćama vezano uz upis djece u osnovnu školu
	

	Nastavni zavod za javno zdravstvo
	· suradnja s epidemiološkom službom
· suradnja s pedijatrima, stomatolozima i drugim specijalistima 
· suradnja u izradi jelovnika
· suradnja s liječnicima školske medicine
· suradnja s Odjelom za zdravstveni odgoj 
· suradnja s Odjelom za prevenciju i liječenje bolesti ovisnosti
· suradnja s Odsjekom za promicanje i zaštitu mentalnog zdravlja
	

	Hrvatski zavod za socijalni rad, Područni ured Rijeka
	· suradnja u odnosu na zaštitu prava i interesa djece
· prikupljanje dokumentacije o djetetu (JTV)
	

	Rijeka sport
	· organizacija posjeta sportskim klubovima
	

	Sveučilište u Rijeci
	· sudjelovanje na Festivalu znanosti
	

	Učiteljski fakultet u Rijeci 
	· suradnji pri provedbi studentske prakse te istraživanja u svrhu izrade diplomskih radova
· suradnja pri provedbi ostalih programa i projekata
	

	Filozofski fakultet u Rijeci – odsjek za pedagogiju i psihologiju
	· organizacija i realizacija stručne prakse redovnih studenata studija psihologije
	

	Fakultet logopedije u Rjieci
	· uključivanje djece u logopedski tretman
· stručno usavršavanje odgajatelja (radionice)
	

	Osnovne škole (lokalne)
	· suradnja vezana uz upis djece u prvi razred (sastavljanje mišljenja o djeci)
	

	Dnevni centar za rehabilitaciju „Slava Raškaj“ Rijeka
	· rehabilitacija djece s usporenim razvojem govora
	

	KBC – stručnjaci različitih profila (psiholog, psihijatar, audiolog, neurolog, edukacijski rehabilitator, logoped, radni terapeut, alergolog, endokrinolog i drugi specijalisti)
	· dijagnostička obrada
· prikupljanje medicinske dokumentacije o djeci
	

	Privatni stručni kabineti 
(psiholog, logoped, rehabilitator) i ustanove
	· suradnja u provedbi dijagnostičke obrade djece
	

	Centar Rastimo zajedno
	· suradnja i provedbi programa Rastimo zajedno
· stručno usavršavanje i edukacija voditelja programa Rastimo zajedno
	

	Hrvatska psihološka komora, Hrvatsko psihološko društvo i sekcije predškolskih psihologa 
	· suradnja vezana uz stručno usavršavanje stručnog suradnika – psihologa

	Knjižnice (Gradska knjižnica, Bibliobus, Dječja knjižnica Stribor i ostale…) 
	· suradnja s Gradskom knjižnicom Rijeka u korištenju usluga Bibliobusa
· pribavljanje građe za potrebe stručnog usavršavanja odgajatelja (stručni čitalački klub)
· posjet djece biblioteci

	Mjesni odbori (lokalni), Klubovi starijih osoba
	· suradnja u realizaciji određenih kulturnih projekata
· suradnja u uređenju okoliša vrtića

	Socijalna samoposluga
	· suradnja u prikupljanju namirnica i higijenskih potrepština

	Ostale tvrtke i ustanove:  Vatrogasni dom Sušak, Parkovi plus, Čistoća)
	· suradnja pri realizaciji različitih odgojno-   obrazovnih zadaća
· suradnja oko organizacija različitih projekata; donacije

	Autoprijevozničke tvrtke 
	· suradnja pri realizaciji posjeta i izleta djece

8. RAD RAVNATELJA, ČLANOVA STRUČNOG TIMA, KINEZIOLOGA


Bitna zadaća ravnateljice Dječjeg vrtića Sušak Vlatke Miletić je u skladu s bitnom zadaćom Ustanove koja se ove pedagoške godine odnosila na kreiranje poticajnog okruženja vrtića u skladu s načelima održivog razvoja, odgoj i obrazovanje odgovornih pojedinaca.

		
Izvješće o realizaciji plana i programa rada ravnatelja


	POSLOVI

	SURADNICI

	VRIJEME
REALIZACIJE

	Programiranje

· izrada Godišnjeg plana i program rada DV Sušak za pedagošku godinu
· izrada Godišnjeg plana ravnatelja
· izrada izvješća o radu ravnatelja
· planiranje i vođenje sjednica Odgajateljskog vijeća
· planiranje sastanaka stručnog tima
· planiranje i programiranje stručnog usavršavanja unutar DV Sušak i izvan ustanove
· sudjelovanje u izradi programa pojedinih akcija i manifestacija
· planiranje sudjelovanja na manifestacijama u suradnji s vanjskim nositeljima na razini Grada, Županije i šire
· sudjelovanje u planiranju i realizaciji sjednica Upravnog vijeća
· iniciranje razvojnog plana Ustanove
· pružanje  podrške i pomoći u izradi planova, projekata na razini podcentara
	



stručni suradnici







odgajatelji
stručni tim


stručni tim


stručni suradnici odgajatelji, ostali radnici

odgajatelji, stručni suradnici


tajnik, predsjednica UV


stručni suradnici, odgajatelji,
ostali radnici

odgajatelji, stručni suradnici
	

rujan


rujan

rujan


kolovoz

kolovoz, rujan, veljača, lipanj i po potrebi
 jednom tjedno

rujan


tijekom godine


tijekom godine



tijekom godine


tijekom godine


tijekom godine

	Organizacija rada

· provođenje upisa u programe ustanove DV Sušak
· organiziranje i koordiniranje rada odgojno –obrazovnih i ostalih radnika u ustanovi
· organiziranje i provođenje aktivnosti vezanih uz obilježavanje važnih datuma, događaja, manifestacija

· briga o odgovornom  ponašanju svih radnika prema radu i imovini vrtića
· iniciranje unapređenja odgojno –obrazovnog rada i drugih radnih procesa
· informiranje radnika i poticanje na uključivanje i sudjelovanje na raznim natječajima i javnim pozivima (donacije i drugo)
· priprema dokumentacije i rad na projektima, u projektnim timovima
· sudjelovanje u Povjerenstvu za praćenje pripravnika
· organiziranje i provođenje stručne prakse studenata Učiteljskog fakulteta, Filozofskog fakulteta
	

stručni suradnici, tajnik, 
voditelj financija, upravno vijeće 




stručni suradnici, 
odgajatelji, ostali djelatnici


svi radnici


svi radnici


odgajatelji, stručni suradnici



stručni suradnici, odgajatelji

pedagog, odgajatelj mentor


stručni suradnici, tajnik,
odgajatelji, profesori fakulteta


	

lipanj, srpanj



tijekom godine


tijekom godine






tijekom godine


tijekom godine


tijekom godine



po potrebi


tijekom godine



tijekom godine

	Administrativno-upravni poslovi

· sklapanje ugovora o radu na određeno i neodređeno vrijeme
· sklapanje ugovora o pružanju usluga s roditeljima
· sklapanje ugovora s dobavljačima, servisima i ostalim potrebnim uslugama za rad ustanove
· izrada plana korištenja godišnjih odmora
· izdavanje odluka o korištenju godišnjih odmora 
· izdavanje odluka i rješenja o ostalim primanjima (pomoći, jubilarne nagrade, ostalo
· praćenje promjena u području zakonske regulative te primjene zakona i pod zakonskih akata, stručno usavršavanje iz te tematike
· donošenje  raznih odluka iz djelokruga rada ravnatelja 
	

tajnik


tajnik


tajnik, voditeljica računovodstva


tajnik

tajnik


tajnik, voditeljica računovodstva

tajnik

tajnik, voditeljica računovodstva
	

tijekom godine


u vrijeme upisa i tijekom godine

tijekom godine



svibanj/lipanj

svibanj, tijekom godine

tijekom godine


tijekom godine

tijekom godine



tijekom godine

	Financijski poslovi

· sudjelovanje u izradi Financijskog plana
· sklapanje ugovora o korištenju proračunskih sredstava za narednu godinu
· predaja Izjave o Fiskalnoj odgovornosti
· suradnja s voditeljicom financija u svim odlukama koje se odnose na financijsko poslovanje ustanove
	

voditeljica računovodstva

voditeljica računovodstva

voditeljica računovodstva


voditeljica računovodstva
	

31.12. tekuće godine







kontinuirano


	Suradnja sa stručnim i drugim radnicima 

· ostvarivanje suradnje, komunikacije i pozitivnih, profesionalnih odnosa s odgojno–obrazovnim i ostalim radnicima ustanove te kreiranje pozitivnog radnog ozračja
	


svi radnici
	


kontinuirano


	Suradnja s roditeljima i vanjskim čimbenicima

· ostvarivanje i unapređivanje suradnje sa svim relevantnim čimbenicima u cilju osiguravanja uvjeta za kvalitetnu realizaciju djelatnosti koju ustanova provodi, što se odnosi na :

Roditelje
Upravno vijeće
Gradonačelnicu
           Upravni odjel za odgoj i   
           obrazovanje, sport, kulturu i 
           mlade
           Odsjek za gradnju i održavanje 
           objekata javne, poslovne i    
           stambene namjene
Zavod za socijalni rad
Upravni odjel za odgoj i obrazovanje PGŽ 
Prosvjetnu inspekciju
Ostale inspekcijske službe
Agenciju za odgoj i obrazovanje
Ministarstvo znanosti,  obrazovanja i mlade 
Nastavni zavod za javno zdravstvo
Hrvatski zavod za zapošljavanje
Vrtiće, škole u zajednici
Javne ustanove, udruge,
medije i drugo

	


različiti čimbenici
























	


kontinuirano




























Na početku pedagoške godine, odgajatelji su zajedno s pedagoginjom Vedranom Brebrić Žgaljić definirali bitnu zadaću i planirane sadržaje rada u svakom podcentru. Suradnja se tijekom prve polovice pedagoške godine nastavila na tromjesečnoj razini gdje su odgajatelji evaluirali ishode. Grupa koja je radila na evaluaciji realizacije bitne zadaće se u drugoj polovici pedagoške godine sastala dva puta s ciljem refleksije u odnosu na istu. Tijekom refleksija bilo je moguće vidjeti paletu pristupa bitnoj zadaći, planiranju rada i dokumentiranju odgojno-obrazovnog procesa. Prezentacija polugodišnjeg izvješća na Odgajateljskom vijeću realizirana je kroz izrađene videe, a godišnje izvješće prezentirano je u obliku prezentacije i refleksije. Svaka skupina izradila je prezentaciju u kojom je prikazan rad na realizaciji bitne zadaće.
Tijekom pedagoške godine pedagoginja je sudjelovala u Povjerenstvu za stažiranje četiri odgajatelja-pripravnika. Rad s pripravnicima uključivao je praćenje realizacije pripravničkog staža kroz konzultacije, praćenje neposrednog rada i valorizacije samostalnih radova. Pedagoginja je popratila planiranje i realizaciju 20-ak aktivnosti u odgojnim skupinama. Nakon svake aktivnosti održana je refleksija s ciljem profesionalnog rasta i razvoja pripravnice. Za svaku pripravnicu pedagoginja je ispunila prijavni obrazac, izvedbeni program, obrazac prijave na stručni ispit, izvješće o stažiranju te pripremila svu popratnu dokumentaciju za izlazak na stručni ispit.
U suradnji s potrebama odgajatelja pedagoginja je provodila nabavu potrebnog likovnog i potrošnog materijala za rad, te sredstava za rad kineziologa s djecom. Kao i svake godine, naglašena je važnost praćenja potreba i bilježenju kako bi nabava bila što konkretnija i kako se ne bi stvarali nepotrebni viškovi.
Tijekom redovnih upisa u pedagošku 2026./2027. godinu pedagoginja je zaprimala Zahtjeve za nastavak korištenja usluga DV Sušak, kao i Prijave za upis djece u DV Sušak. Tom prilikom je zaprimala, pregledavala i bodovala dokumentaciju, provodila inicijalne razgovore s roditeljima i djecom te formirala odgojne skupine u suradnji s odgojiteljima članovima upisnog povjerenstva. Nakon privremenih i konačnih rezultata upisa izrađuje rekapitulacije, kao i izvješće o upisima. Također sudjeluje u zaprimanju Žalbi nakon privremenih rezultata, provjeri i slanju odgovora roditeljima. 
Sukladno potrebama pripremala je statističke podatke za djecu upisanu u 2026./27. pedagošku godinu te ispunila prateće obrasce. Pedagoginja je sudjelovala u izradi Godišnjeg plana i programa i Godišnjeg izvješća Dječjeg vrtića Sušak u pedagoškoj 2025./26. godini.
Pedagoginja je provela postupak upisa u Program Predškole te inicijalne razgovore. 
Uspješna suradnja ostvarena je s Učiteljskim fakultetom u Rijeci i Učiteljskim fakultetom u Puli u svrhu organizacije i koordinacije studentske prakse odgojitelja. Pedagoginja je koordinirala obavljanje stručno-pedagoške prakse studenata predškolskog odgoja. Informirala je odgojitelje o obavljanju prakse, dogovarala s nositeljicom praktične djelatnosti, sudjelovala u prikupljanju izvješće te povratno informirala nositeljicu kolegija, a vezano uz postavljene zadaće. Također je ostvarena suradnja s Tehničkim fakultetom u Rijeci i Logopedskim kabinetom.
Pedagoginja je odgojiteljima redovito slala obavijesti o radionicama i edukacijama. Bila je član programskog odbora u sklopu Tjedna dobre prakse te je pripremala prijavne obrasce za sve koji su bili motivirani za sudjelovanje. Redovito prisustvuje sastancima voditelja PPO-a, timskim sastancima, individualnim konzultacijama s odgojiteljima te provodi individualne i savjetodavne razgovore s roditeljima. Suradnju s roditeljima pedagoginja je ostvarivala inicijalnim razgovorima pri upisu u vrtić, pružanjem stručne savjetodavne pomoći te prezentiranjem odgojno-obrazovnog rada na roditeljskom sastanku. Tijekom godine odrađeno je puno razgovora s roditeljima gdje smo rješavali trenutne brige roditelja, informirali ih o svemu vezano uz upise, prijelaze i programe. Također je pružana savjetodavna podrška roditeljima djece s teškoćama. Na razgovorima su roditelji informirani o oblicima pomoći i podrške koju mogu dobiti za sebe i svoje dijete. Tijekom pedagoške godine pedagoginja je pripremala pisane obavijesti za roditelje povodom odlaska na izlete, sudjelovanja na manifestacijama i organizacije događanja u vrtiću te je izrađivala privole za događaje i odlaske u posjete. Sudjelovala je na dječjim izletima kao pratnja djeci. Pregledavala je, slagala i arhivirala pedagošku dokumentaciju. Kontinuirano je sudjelovala s voditeljima objekata vezano za sve tekuće upite. Surađivala je s tajnikom, djelatnicama računovodstva, zdravstvenom voditeljicom, samostalnom referenticom sigurnosti i zaštite na radu te domarom u svrhu kvalitetnog funkcioniranja odgojno-obrazovnog procesa. Pedagoginja je inicirala i surađivala u izradi projekta za natječaj Riječki program lokalnog partnerstva. U cilju unapređenja projekta kontinuirano komunicira i prikuplja ponude za oplemeniti vanjski prostor PPO-a Veseljko. Pedagoginja je član Tima za darovite, prikupljala je interes odgojitelja za didaktiku za rad s potencijalno darovitom djecom te ponude za istu. 

Tijekom pedagoške godine 2025.-26. poslovi stručnog suradnika – psihologa savjetnika Ivane Sošić Antunović su sljedeći:
· U odnosu na rad s djecom:
· prikupljanje bitnih informacija o djetetu (razvoj, navike, ponašanje) kroz inicijalne upitnike i pojedine intervjue s roditeljima pri upisu u vrtić
· praćenje prilagodbe i ublažavanje problema prilagodbe novoupisane djece
· praćenje djetetova razvoja u svrhu primjerenog odgojnog djelovanja unutar odgojne grupe te prevencije razvojnih teškoća
· opservacija cjelokupnog ponašanja djeteta u grupi
· otkrivanje specifičnih razvojnih potreba djece u svim odgojnim grupama
· provođenje pedagoške opservacije pojedine djece s teškoćama u razvoju / posebnim potrebama, uz intenzivan rad s jednim dječakom
· osmišljavanje i provođenje odgovarajućih programa za pomoć djeci s teškoćama u razvoju, odnosno posebnim potrebama
· sustavno praćenje intelektualnog, emocionalnog i socijalnog razvoja djece s teškoćama u razvoju odnosno posebnim potrebama 
· psihologijsko ispitivanje intelektualnog, vizuomotornog i socioemocionalnog razvoja predškolske djece (školskih obveznika te djece za prijevremeni upis u prvi razred)
· identifikacija potencijalno darovite i darovite djece
· pisanje psihologijskog nalaza i mišljenja prema potrebi, osobito u odnosu na spremnost djece za polazak u školu te potencijalno darovitu djecu
· individualni i grupni rad po potrebi te u kriznim situacijama
· redovito i pravovremeno vođenje psihologijske dokumentacije

· U odnosu na rad s roditeljima 
· provođenje inicijalnih intervjua s roditeljima novoupisane djece, prema indikacijama
· informiranje roditelja o razvojnoj problematici procesa prilagodbe te davanje sugestija o uključivanju roditelja u proces prilagodbe
· stjecanje što cjelovitije slike o razvojnom statusu djeteta uz pomoć podataka iz anamneze
· provođenje savjetodavnih razgovora s roditeljima djece s uočenim razvojnim teškoćama, odnosno posebnim potrebama
· suradnja s roditeljima tijekom provođenja postupka pedagoške opservacije
· provođenje savjetodavnih razgovora s roditeljima prema potrebi i na zahtjev roditelja (specifični problemi)
· savjetodavno-suportivni rad s roditeljima djece polaznika u školu
· održavanje tematskih roditeljskih sastanaka 
· održavanje roditeljskih sastanaka na temu zrelosti za školu
· prikupljanje i priprema odgajateljskih mišljenja o djeci za pojedine školske obveznike
· izrada psihologijskog mišljenja za djecu koja se prijavljuju za prijevremeni upis u školu / za koju se predlaže odgoda škole te za potencijalno darovitu djecu
· provedba ciklusa radionica za roditelje Rastimo zajedno

· U odnosu na rad s odgajateljima
· prenošenje relevantnih podataka o djeci odgajateljima (dobivenih inicijalnim intervjuima s roditeljima ili naknadno tijekom godine)
· senzibiliziranje odgajatelja za prepoznavanje i prihvaćanje specifičnih razvojnih potreba pojedine djece te za što kvalitetnije zadovoljavanje potreba sve djece u grupi
· praćenje rada u grupi te predlaganje poticaja i aktivnosti
· prikupljanje podataka o djeci s uočenim posebnim potrebama u svakoj skupini
· provedba procjene djece Luevenskom skalom dobrobiti i uključenosti, konzultacije s odgajateljima nakon izvršene procjene (većina odgojnih skupina)
· suradnja u provođenju pedagoške opservacije djece s posebnim potrebama
· suradnja u planiranju i provedbi individualiziranog rada s djetetom s posebnim potrebama
· upoznavanje odgajatelja s rezultatima dijagnostičke obrade ili tretmana pojedinog djeteta
· praćenje učinaka individualiziranih programa u radu s djetetom s posebnim potrebama u grupi
· sudjelovanje u radu na podizanju kvalitete komunikacije među svim sudionicima odgojno-obrazovnog procesa (dijete-roditelj-odgajatelj)
· sudjelovanje na sastancima voditelja podcentara i članova stručnog tima
· sudjelovanje s odgajateljima u pripremi i realizaciji tematskih roditeljskih sastanaka (spremnost za školu, prvi roditeljski sastanak i sl.)
· priprema i održavanje stručnih grupa i radionica u okviru stručnog usavršavanja odgajatelja na nivou ustanove (prema Godišnjem planu i programu) ili šire
· suradnja u odabiru literature za stručno usavršavanje
· praćenje literature i informiranje odgajatelja o najnovijim spoznajama iz razvojne i primijenjene psihologije

· Suradnja s ostalim članovima razvojno-pedagoške djelatnosti
· suradnja u administrativnim poslovima vezanim uz upis djece u vrtić/jaslice, formiranje odgojnih grupa 
· suradnja u izradi Godišnjeg plana i programa DV-a
· suradnja u izradi Godišnjeg izvješća o radu DV-a
· sudjelovanje u realizaciji bitne zadaće na nivou DV-a, s ciljem iznalaženja zajedničke strategije djelovanja u odnosu na dijete, roditelje, odgajatelje te vanjske suradnike
· suradnja u identificiranju predškolske djece s potrebom za uključivanje u dijagnostičke i terapijske postupke
· timska provedba postupaka pedagoške opservacije
· vođenje Tima za darovitu djecu DV Sušak
· intenzivno praćenje i podrška u radu s djetetom s izraženim ponašajnim izazovima
· prenošenje stečenih spoznaja i iskustava sa stručnih skupova ostalim članovima razvojne djelatnosti
· realiziranje planiranih stručnih grupa i radionica u okviru stručnog usavršavanja odgajatelja
· timska planiranja
· Suradnja s vanjskim čimbenicima
· suradnja s AZOO (nositelj oblika stručnog usavršavanja odgojnih djelatnika)
· sudjelovanje u radu Sekcije za predškolsku psihologiju Društva psihologa PGŽ
· suradnje sa školskim psiholozima i pedagozima vezano uz upis djece u prvi razred osnovne škole te u jačanju međusektorske suradnje
· suradnja sa Hrvatskim zavodom za socijalni rad – sastavljanje mišljenja o djeci, međuresorna suradnja prema potrebi 
· suradnja s Centrom za poticanje pozitivnog roditeljstva Rastimo zajedno - provođenje programa „Rastimo zajedno“ i edukacija novih voditelja programa
· suradnja s djelatnicima u medicinskim ustanovama vezano uz preglede, obradu, uključivanje u tretmane i izradu programa rada za djecu s posebnim potrebama
· suradnja s MUP-om
· suradnja kod identifikacije potencijalno darovite i identificirane darovite djece – sa školama i specijaliziranim udrugama te sustručnjacima
· suradnja s informatičkim stručnjacima vezano uz informatičku tehničku podršku
· suradnja s udrugama i drugim stručnjacima prema pojedinačnoj potrebi 
· suradnja s Učiteljskim fakultetom u Rijeci (studentska praksa, provođenje istraživanja pri izradi diplomskih radova)
· suradnja s Odsjekom za psihologiju Filozofskog fakulteta u Rijeci (studentska praksa, predavanje za studente, provođenje istraživanja)
· suradnja sa Gradom Rijeka, DV Rijeka i DV More tijekom upisa djece

· Osobno stručno usavršavanje 
· uključivanje u rad Sekcije za predškolsku psihologiju Društva psihologa PGŽ
· uključivanje u oblike stručnog usavršavanja u organizaciji AZOO
· aktivno sudjelovanje na godišnjoj konferenciji voditeljica i voditelja Rastimo zajedno
· aktivno sudjelovanje na stručnom skupu Rijeka djece
· uključivanje u druge dostupne oblike stručnog usavršavanja, webinare i slično
· sudjelovanje na seminarima i savjetovanjima
· praćenje stručne literature i periodike

· Ostali poslovi psihologa
· razvoj novih oblika rada i jačanje međuresorne sustručnjačke suradnje
· interveniranje u problemskim situacijama s ciljem zadovoljavanja potreba djece
· izrada godišnjeg plana i programa rada psihologa
· pisanje mjesečnih izvješća o radu psihologa
· izrada godišnjeg izvješća o radu stručnog suradnika – psihologa
· kreiranje protokola za praćenje i ostalih pisanih materijala
· sudjelovanje na sastancima stručnog tima i odgajateljskom vijeću
· vođenje dokumentacije o radu
· koordinacija i priprema novosti DV Sušak za objavu na web-stranicama vrtića
· vođenje e-matice - baza podataka o djeci za potrebe upisnog postupka te arhiviranja
· administrativni i tehnički poslovi 

Ove je pedagoške godine na poslovima edukacijskog rehabilitatora (dalje u tekstu: edukacijski rehabilitator) radila stručna suradnica Matea Orlić, kao nestručna zamjena. Bitna zadaća ustanove odnosila se i na poslove edukacijskog rehabilitatora pa se stoga radilo na kreiranju poticajnog okruženja vrtića u skladu s načelima održivog razvoja (odgoja i obrazovanja odgovornih pojedinaca). 
U pedagoškoj je godini 2025./2026. Dječji vrtić Sušak pohađalo, u rujnu,  13-ero djece koja imaju Nalaz i mišljenje Jedinstvenog tijela vještačenja (devetero u redovnim skupinama te četvero u posebnoj skupini). Edukacijski rehabilitator kontinuirano je, tijekom cijele godine, pojačano pratio djecu u IT skupini te djecu u postupku pedagoške opservacije, a ostalu djecu prema potrebi i timskom dogovoru. Broj je djece u praćenju kontinuirano rastao pa je konačni broj djece bio 89 (ovdje ubrajamo i odgode škole za školske obveznike te potencijalno darovitu djecu pa je taj broj veći). 
Postupak pedagoške opservacije ove je godine pokrenut za troje djece te su svi postupci i dalje u tijeku, odlukom opservacijskih timova.  Postupke pedagoške opservacije i njene ciljeve jasno se, kontinuirano i pravovremeno predstavilo roditeljima. Također, raspravilo se i potencijalne nedoumice (očekivanja roditelja vs. službeni stav i pristup vrtića). Tijekom opservacija, u suradnji s odgojiteljicama, rehabilitator je izradio dodatne Individualizirane odgojno-obrazovne programe ili tzv. planove podrške (dulje ili kraće ovisno o trajanju postupka opservacije). Sve je postupke bilo potrebno produljiti zbog realne procjene i donošenja  zaključka. Privremeni zaključak opservacija sadržavao je preporuku tima za primjereni oblik odgojno-obrazovnog rada i nastavak rada na postavljenim ciljevima. 
Edukacijski rehabilitator je, u suradnji s odgojiteljicama i psihologinjom vrtića, s roditeljima djece s teškoćama u razvoju, ali i drugim teškoćama, održavao individualne razgovore tijekom cijele godine, prema potrebi. Svrha je tih razgovora bila informirati roditelje o funkcioniranju djeteta u skupini te predstaviti razvojne ciljeve na kojima se trenutačno radi s djetetom u vrtiću. Roditelji su tom prilikom upitani kako djeca funkcioniraju u određenim situacijama kod kuće te su po potrebi roditeljima davane smjernice i preporuke u odgojnom postupanju. Razgovori su često bili usmjereni i na traženje zajedničkog rješenja za određene problemske situacije s kojima se dijete susreće u vrtiću i/ili kod kuće. Kao vid suradnje s roditeljima valja navesti i provedbu opsežnih inicijalnih razgovora s roditeljima novoupisane djece, kada su im dane informacije o općim pravima i obvezama tijekom djetetova boravka u vrtiću (kućni red, vrtićka rutina, obroci, popodnevni odmor itd.). 
Edukacijski je rehabilitator redovito surađivao s odgojiteljicama svih podcentara, a najintenzivnije s onima koji su u svojim skupinama imali djecu s teškoćama u razvoju, razvojnim odstupanjima ili pak, češće, nepoželjnim (nerijetko i opasnim) ponašanjima. Suradnja se provodila boravkom rehabilitatora u odgojnim skupinama, u unutarnjem prostoru te na vanjskom prostoru vrtića, konzultacijama s odgojiteljicama o odgojnom postupanju (uživo ili telefonski), kao i odlascima na jednodnevne i poludnevne izlete (pratnja ili umjesto matičnih odgojiteljica). Posebna vrsta suradnje ostvarena je sa sportskim skupinama PPO-a Galeb jer je rehabilitator u više navrata imao priliku pratiti upravo djecu tih skupina – pri odlasku na Bazene Kantrida, na šetnju gradom i vožnji božićnim vlakićem, na jednodnevnom izletu... Također, rehabilitator je u suradnji s rehabilitatorom posebne IT skupine PPO-a Veseljko aktivno sudjelovao na svim koordinacijskim sastancima vezanim uz manifestaciju Ifest.  
Planiranje i provođenje praćenja djece s teškoćama bilo je u suradnji sa stručnim timom te naročito s psihologinjom zbog prirode i preklapanja poslova (a u funkciji cjelovitog sagledanja pojedinog djeteta), te su se često evaluirale provedene aktivnosti. Planiranje rada kontinuirano se prilagođavalo, dogovaralo i provodilo sagledanjem pojedine skupine kao cjeline, prema vlastitim zapažanjima, ali i zapažanjima odgojiteljica i stručnoga tima (Leuvenska skala, individualni razgovori s roditeljima, grupa podrške odgojiteljicama djece s teškoćama i dr.). Radilo se s djecom jedan-na-jedan kada je god bilo moguće, prema potrebama pojedine djece i uvijek u dogovoru s matičnim odgojiteljicama (govorne vježbe, igre, vođenje djece u aktivnostima itd.), kao i neposredno u pojedinim skupinama (posebice na početku pedagoške godine). Rehabilitator je, također, povremeno obogaćivao skupine novim didaktičkim materijalima (kupljenima ili proslijeđenima), a posebice slikovnicama. Rehabilitator se rado odazvao pozivu odgojiteljica PPO-a Vežica na čitanje priče tijekom njihove Pričaonice srijedom (koja je ove godine ujedno bila dijelom nacionalnog projekta o čitanju 15 po 15). 
Ostale poslove stručnog suradnika edukacijski rehabilitator je radio samostalno ili u bliskoj suradnji sa stručnim timom i ravnateljicom. Poslovi su se odnosili na: sastavljanje Godišnjeg plana i programa rada, kao i Godišnjeg izvješća; sudjelovanje na sastancima stručnoga tima; odabir i preporuku didaktičkih sredstava za djecu s teškoćama, kao i izvora stručne literature;  inicijalne razgovore s roditeljima i novoupisanom djecom; sastavljanje mjesečnih izvješća o radu; pripremu i pisanje mišljenja o djeci (za školu ili Hrvatski zavod za socijalnu skrb); sastavljanje zapisnika održanih individualnih razgovora s roditeljima ili odgojiteljicama; svakodnevno vođenje detaljnih bilješki o djeci u praćenju i redovito ažuriranje dosjea te djece; lektoriranje članaka i kraćih tekstova u službene svrhe; stručno usavršavanje te iščitavanje stručne literature. 
Od usavršavanja treba istaknuti teme iz edukacijske rehabilitacije poput djece u spektru (najčešće putem platforme Zoom), kao i završenu edukaciju za provoditelja programa Rastimo zajedno. Nakon navedene edukacije rehabilitator je u proljetnom periodu, s dvjema suradnicama, uspješno odradio prvi ciklus od 13 radionica za roditelje (11 klasičnih i 2 radionice igre roditelja i djece). Također, potaknut odrađenim, uslijedila je i prijava za edukaciju Rastimo zajedno plus i Klub očeva (planirani su tijekom sljedeće pedagoške godine). 

Tijekom ove pedagoške godine kineziologinja Ivana Sutlović usmjerila je svoj rad na poticanje cjelovitog razvoja djece implementirajući načela održivog razvoja, a u skladu s temeljnim ciljevima ustanove.
Početkom rujna provedena su inicijalna mjerenja kinantropoloških obilježja djece, koja su poslužila kao polazište za izradu godišnjeg plana i programa tjelesnih aktivnosti. Osim svakodnevnog provođenja različitih oblika tjelesnog vježbanja, program je obuhvaćao i raznovrsne organizacijske oblike rada unutar sportskog programa „Igrom do sporta“, uključujući izlete, prezentacije sportova te posjete sportskim objektima.
Djeca Dječjeg vrtića Morčić najveći su dio sportskih aktivnosti tijekom godine provodila na terasi vrtića, vanjskoj terasi ispred odgojne skupine te na obližnjem igralištu, budući da nije bilo mogućnosti korištenja sportske dvorane. Unatoč ograničenim prostornim uvjetima, završno testiranje pokazalo je značajan napredak većine djece u gotovo svim motoričkim testovima. Iznimku je predstavljao test fleksibilnosti, u kojem je kod pojedine djece zabilježen manji napredak. Takav rezultat može se povezati s otežanim uvjetima rada i nemogućnošću provođenja pojedinih sadržaja na otvorenom prostoru.
Djeca Dječjeg vrtića Galeb od rujna do kraja svibnja boravila su u prostorima Dječjeg vrtića More, PPO Đurđice. Taj je period iskorišten za ostvarivanje suradnje sportskih skupina dječjih vrtića Sušak i More. Suradnja se realizirala obilježavanjem Olimpijskog dana te zajedničkim pripremama predškolaca za Olimpijski festival Grada Rijeke. Budući da je u PPO Đurđice bilo moguće koristiti samo dio sportske dvorane, aktivnosti su se većinom provodile na vanjskim površinama u neposrednoj blizini vrtića, poput Vojnog igrališta, Parka Heroja, novog igrališta Kampus i igrališta u blizini vrtića.
Krajem svibnja 2025. godine provedeno je završno kvantitativno vrednovanje korištenjem standardizirane baterije testova koja je obuhvatila dva antropometrijska mjerenja i šest testova za procjenu motoričkih sposobnosti. Dobiveni rezultati u većini su slučajeva pokazali napredak u odnosu na inicijalna mjerenja. Rezultati su predstavljeni roditeljima i djeci putem grafičkih prikaza i histograma koji prikazuju antropološki status svakog djeteta.
Kvalitativno vrednovanje provedeno je u odnosu na unaprijed postavljene ciljeve za svaku sportsku skupinu, što je dokumentirano u izvješćima programa „Igrom do sporta“. Ciljevi su definirani tijekom redovitih tjednih planiranja u suradnji odgojitelja i kineziologa.
Suradnja s roditeljima ostvarena je kroz inicijalne roditeljske sastanke na kojima je predstavljen značaj i organizacija sportskog programa, prezentacije aktivnosti održane u lipnju, individualne konzultacije te pisane obavijesti vezane uz sudjelovanje djece u sportskim manifestacijama izvan vrtića, poput Olimpijskog festivala dječjih vrtića, dm „Mići trk“ i drugih događanja. Dodatni oblik suradnje ostvario se posjetom majke jednog djeteta iz skupine Školjkice, koja je kroz različite sportske aktivnosti djeci približila osnovne elemente atletike. Roditelji su također aktivno sudjelovali u organizaciji i provedbi posjeta sportaša i trenera vrtiću.
Tijekom pedagoške godine organizirana su dva posjeta Bazenima Kantrida, gdje su djeca uz vodstvo i pomoć stručnih trenera sudjelovala u četverosatnoj obuci neplivača. Također je ostvaren posjet HNK Orijentu, tijekom kojeg su djeca razgledala prostorije kluba te na igralištu usvajala osnovne elemente nogometne igre. Vrtić su posjetili treneri i sportaši Judo kluba Kvarner, Karate kluba TAD te trenerica atletike, koji su djeci predstavili svoje sportove kroz prilagođene sportske aktivnosti. Program je dodatno obogaćen cjelodnevnim izletom u grad Krk, čime je proširena sportsko-rekreativna komponenta odgojno-obrazovnog rada.

Mješovita vrtićka skupina „Loptice“ (Jasna Glad i Suzana Radojević)
USTROJSTVO RADA
Pedagošku godinu započeli smo u rujnu s istom odgojno- obrazovnom skupinom iz prethodne godine. U skupini nije bilo polaznika koji su krenuli u školu niti novoupisane djece. Ukupno je upisano 20-ero djece od toga 12 dječaka i 8 djevojčica. U skupini se svakodnevno njeguje poticajno i sigurno okruženje koje omogućava djeci istraživanje, igru i učenje. Provodi se program „Igrom do sporta“, četiri puta tjedno, uz tjedna planiranja rada s kineziologicom, čime se dodatno potiče razvoj motoričkih sposobnosti i zdravih navika. Djeca su vesela, razigrana, radoznala i aktivno sudjeluju u svim ponuđenim aktivnostima.

PROSTOR I MATERIJALNO OKRUŽENJE
Najveći izazov ove pedagoške godine bila je činjenica da je skupina cijelu pedagošku godinu bila smještena u drugom objektu, zbog čega je bilo potrebno prilagođavati se novom prostoru, drugačijim pravilima i načinu rada. Boravili smo u prostoru zbornice koji nije bio primarno namijenjen za boravak djece, što je zahtjevalo dodatnu organizaciju i prilagodbu svakodnevnih aktivnosti. Sportske aktivnosti održavale su se u dvorani koja je bila pregrađena zbog boravka druge odgojno obrazovne skupine. Zbog čega je tijekom tjelesnih aktivnosti često bila prisutna buka i galama. Kad god su vremenski uvjeti to dopuštali, sportske aktivnosti provodili smo na vanjskim terenima i igralištima kako bismo djeci osigurali kvalitetnije uvjete za rad. Zbog ograničenja prostora nismo mogli u potpunosti ostvariti sve mogućnosti uređenja poticajnog okruženja- bilo je smanjeno izlaganje dječjih radova jer nije bilo mogućnosti lijepljenja i postavljanja sadržaja na zidove. Također, aktivnosti koje su zahtijevale veći broj različitih materijala često smo morale prilagođavati ili ograničiti kako bi se prostor očuvao, iako smo ga nastojali zaštititi i prilagoditi potrebama djece. Prostor je bio nedovoljno velik s obzirom na prisutnost velikog broja djece, što je predstavljalo izazov u organizaciji slobodne igre, istraživanja i aktivnosti. Zbog blizine prostora stručnih suradnika i ravnateljice bilo je potrebno dodatno prilagođavati glasnije aktivnosti i zvučne igre kako ne bismo ometali rad drugih djelatnika. 
Izazov je predstavljao i vanjski prostor koji je često bio preopterećen velikim brojem djece, što je zahtijevalo dodatnu organizaciju i dogovaranje. Unatoč brojim izazovima, nastojale smo čim bolje kreativno prilagoditi aktivnosti, prostor, i osigurati djeci poticajno, sigurno i podržavajuće okruženje za razvoj i učenje.

ZDRAVSTVENO- HIGIJENSKI UVJETI RADA
Svakodnevno smo poticali na usvajanje kulturno- higijenskih navika, te održavali prostor u kojem boravimo čistim i urednim. Surađivali smo sa zdravstvenom voditeljicom prilikom pojava bolesti (uši, viroze, vodene kozice..), te u skladu s uputama postupali. 

ODGOJNO- OBRAZOVNI RAD „LOPTICE“ 2024./2025.
Bitna zadaća našeg centra „Kreiranje poticajnog okruženja vrtića u skladu sa načelima održivog razvoja- odgoj i obrazovanje odgovornih pojedinaca“ i interesi djece bili su nam poticaj za planiranje, dokumentiranje, analiziranje i postavljanje ciljeva za svako dijete i grupe u cjelini. Sve aktivnosti planirane su u svrhu poticanja pozitivne slike o sebi, samopoštovanja kako prema sebi tako i prema drugima, prihvaćanje i uvažavanje različitosti, međusobna suradnja i empatija.
Postavljeni ciljevi:
1. Usvajanje životno- praktičnih i radnih aktivnosti (poticanje na samostalno presvlačenje i oblačenje za sport, briga za svoje stvari održavanje čistim sportskog ormarića)
2. Upoznavanje s kineziologinjom
3. Upoznavanje s programom „Igrom do sporta“
4. Usvajanje i usavršavanje biotičkih motoričkih znanja (hodanje, trčanje, skakanje, provlačenje, penjanje..)
5. Antropometrijska mjerenja (visina/težina) na početku i na kraju pedagoške godine
6. Mjerenje motoričkih sposobnosti na početku i na kraju pedagoške godine ( skok u dalj, bočni poskoci, fleksibilnost, pretklon trupa na klupi, agilnost- trčanje od crte do crte, koordinacija, puzanje potrbuške s loptom).
7. Kod mlađe djece planirane motoričke aktivnosti za poticanje ravnoteže, koordinacije i snalaženje po prostoru.
8. Elementarne igre koje uključuju upoznavanje, suradnju, prijateljstvo, pomaganje, uvažavanje, logičko razmišljanje, boje i pred matematičke pojmove.
9. Sudjelovanje djece u pripremi za planiranje tjelesnog vježbanja (igre po izboru djece)
10. Posjete sportskim klubovima (Bazeni Kantrida, NK Orijent)
11. Dolazak sportskih klubova u vrtić (Judo klub Kvarner)
12. Sportski izleti (Mali Kamenjak, Izlet na otok Krk)
13. Sportske manifestacije (Olimpijada dječjih vrtića, Homo si teć)
DOKUMENTACIJA
Sve planirane aktivnosti, zadani (ostvareni i neostvareni) ciljevi dokumentirali su se i bilježili u pedagoškoj dokumentaciji. Svakodnevno su se sve aktivnosti fotografirale i bilježile video-zapisima. Vodila se i osobna dokumentacija odgajatelja gdje su se bilježile ideje, prijedlozi i aktivnosti vezane za ostvarivanje zadanih ciljeva. Sportska planiranja s kineziologinjom dokumentirana su u obliku pisanih priprema za sat tjelesnog vježbanja. 
STRUČNO USAVRŠAVANJE
· Udruga Rast- edukacije i radionice („ Projektno učenje u radu s djecom predškolske dobi“, Razvoj komunikacije, jezika i govora te poticanje fonološke svijesti kod djece predškolske dobi“....)
· Vođenje radionice u Dječjoj kući (Suzana Radojević)- „Učenje u pokretu“- tjelesna aktivnost kao dio integriranog učenja)
· Tjedan dobre prakse
· Tjedan autizma- edukacije
· Tjedan psihologije- edukacije 
· Obavezne teme stručnog usavršavanja (edukacije i radionice vođene od strane pedagoga, psihologa, edukacijskog rehabilitatora i zdravstvene voditeljice)
· Suradnja s Učiteljskim fakultetom i Udrugom Rast- vođenje radionice i prikaz prakse za kolegij Integrirani kurikulum)- studenticama prikazano kako se planiraju, dokumentiraju i integriraju aktivnosti za cjelokupan rast i razvoj djeteta
SURADNJA S RODITELJIMA
· Individualne informacije- održane sa svim roditeljima
· Roditeljski sastanci
· Donošenje raznog materijala i pribora za rad kroz cijelu godinu (papiri, flomasteri, pedagoški neoblikovani materijal, slikovnice, printani materijal)
· Sportska prezentacija
· Završna priredba za kraj pedagoške godine
SURADNJA S VANJSKIM ČIMBENICIMA
· Bazeni Kantrida
· Judo klub Kvarner
· Izlet na otok Krk- akvarij i terarij i Ninja park (kineziološke aktivnosti)
· Olimpijada dječjih vrtića (Stadion Kantrida)
· Nogometni klub Orijent
· Homo si Teć

Mješovita vrtićka skupina „Školjkice“ (Nensi Maračić i Tamara Navratil Heriban)

U rujnu 2025.godine skupina je bogatija za 11-ero djece koja su prešla iz jaslica te novoupisanog trogodišnjeg dječaka. Upisano je 20-ero djece, a od toga 16 dječaka i 4 djevojčice. Četiri puta tjedno provodi se program „Igrom do sporta“. Na tjednoj bazi planiramo rad s kineziologinjom, uzimajući u obzir interes, potrebe i mogućnosti u skupini. 
 	Od 1.9.2025. do 22.5.2026. boravimo u dvorani DV Đurđice, PPO More. Naš je prostor  pregradama odvojen od ostatka dvorane te podijeljen po centrima aktivnosti koje smo prema interesima i potrebama djece mijenjali i nadopunjavali.
 	Djecu je bilo potrebno svakodnevno poticati, ali i provjeravati vezano za usvajanje kulturno- higijenskih navika obzirom na 13 trogodišnjaka. Surađivali smo sa zdravstvenom voditeljicom prilikom pojava bolesti (uši, viroze, vodene kozice..). 
 	Bitna zadaća našeg centra je bila  „Kreiranje poticajnog okruženja vrtića u skladu s načelima održivog razvoja“, te smo aktivnosti za ostvarenje iste provodili i u programu ,,Igrom do sporta“, npr. razvstavali otpad.
Postavljeni ciljevi:
1. Usvajanje životno- praktičnih i radnih aktivnosti (poticanje na samostalno presvlačenje i oblačenje za sport, briga za svoje stvari,  održavanje čistog sportskog ormarića)
2. Upoznavanje novoupisane djece s kineziologinjom
3. Usvajanje i usavršavanje biotičkih motoričkih znanja (hodanje, trčanje, skakanje, provlačenje, penjanje..)
4. Antropometrijska mjerenja (visina/težina) na početku i na kraju pedagoške godine
5. Mjerenje motoričkih sposobnosti na početku i na kraju pedagoške godine ( skok u dalj, bočni poskoci, fleksibilnost, pretklon trupa na klupi, agilnost- trčanje od crte do crte, koordinacija, puzanje potrbuške s loptom).
6. Kod mlađe djece planirane motoričke aktivnosti za poticanje ravnoteže, koordinacije i snalaženje po prostoru.
7. Elementarne igre koje uključuju upoznavanje, suradnju, prijateljstvo, pomaganje, uvažavanje, logičko razmišljanje, boje i predmatematičke pojmove.
8. Sudjelovanje djece u pripremi za planiranje tjelesnog vježbanja (igre po izboru djece)
9. Posjete sportskim klubovima (nogometni klub Orijent, bazeni Kantrida)
10. Dolazak sportskih klubova u vrtić (Judo klub Rijeka, posjet mame koja se bavi atletikom)
11. Sportski izleti (grad Krk – Ninja park, šetnja)
12. Sportske manifestacije (Olimpijada dječjih vrtića, Homo si teć)
13. Bitnu zadaću provesti kroz planirane aktivnosti tjelesnog vježbanja

DOKUMENTACIJA
 Planirane i spontane aktivnosti redovito su se dokumentirale i bilježile kako bi se uklopile u sportska planiranja s kineziologinjom.

SURADNJA S RODITELJIMA
· Individualne informacije- održane sa svim roditeljima
· Roditeljski sastanak na početku godine
· Donošenje raznog materijala i pribora za rad kroz cijelu godinu (papiri, flomasteri, pedagoški neoblikovani materijal, slikovnice, printani materijal)
· Jedna sportska prezentacija u sklopu završne priredbe za kraj pedagoške godine

SURADNJA S VANJSKIM ČIMBENICIMA
· Bazeni Kantrida
· Judo klub Rijeka
· Atletski klub Rijeka
· Nogometni klub Orijent
· Sportski izlet grad Krk – šetnja i posjet Ninja parku
· Olimpijada dječjih vrtića ( stadion Kantrida)

9.3. Izvješće o realizaciji kraćeg sportskog programa „Igrom do sporta“                 u sklopu redovitog 10-satnog programa u podcentru Morčić

1.USTROJSTVO RADA 
U odgojno obrazovnu skupinu Loptice upisano je sedamnaestero djece od čega devet dječaka i  osam djevojčica u dobi od tri do sedam godina. Pedagošku godinu započinjemo sa  jedanaestero  novoupisane djece u dobi od 3 i 4 godine koja svu sva prešla iz jasličkih skupina ili drugih objekata, a naknadno  u ožujku 2026. upisuje se  još jedan dječak od napunjenih sedam godina 

2. PROSTOR I MATERIJALNO OKRUŽENJE
Prostor sobe dnevnog boravka poticajno je podržavao aktivnostima. Djeca su bila sukreatori u osmišljavanju novih centara kao i načina njihove uporabe (npr. građevni centar koji je imao strunjaču ponekad bi se pretvorio u pistu za skok u dalj, stolovi i stolice postali bi dio poligona za provlačenje, penjanje, tuneli za kotrljanje loptice i slično). Centri su se tijekom godine formirali u skladu sa ovogodišnjom bitnom zadaćom te interesom djece, a dijelove sadržaja tih aktivnosti, u mogućim situacijama prenosili smo u planiranje igara u sportske sadržaje te smo ih modelirali u skladu s programskim zadacima ''Igrom do sporta''.
Većinu vremena  ove pedagoške godine nismo bili u mogućnosti koristiti dvoranu vrtića zbog zbrinjavanja djece drugog objekta u njoj. Sportski sadržaj i aktivnosti provodili smo najčešće na vanjskom prostoru : na  terasi ispred sobe dnevnog boravka, dvorištu, na velikoj gornjoj terasi, ali i u samoj sobi dnevnog boravka pogotovo u zimskim ranojutarnjim terminima. Od  sredine mjeseca svibnja  počinjemo sa svakodnevnim provođenjem programa Igrom do sporta u dvorani. 

3. ZDRAVSTVENO HIGIJENSKI UVJETI RADA
U suradnji sa zdravstvenom voditeljicom, spremačicama i praljama pravodobno smo ostvarivali uvjete potrebne za zadovoljavanje higijenskih mjera. Istovremeno smo djecu osvješćivali o iznimnoj važnosti održavanja kako osobne higijene, tako i higijene prostora, osobnih i vrtićkih stvari, sportskih rekvizita.
Dezinfekcija igrovnog materijala bila je na tjednoj bazi, a materijal koji se često koristio, dezinfincirao se i češće. 
Tijekom godine dogodilo se nekoliko manjih nezgoda i ozljeda kod djece sto smo pravovremeno uz suradnju sa zdravstvenom voditeljicom trijažirali i poduzeli sve mjere za što brži oporavak.

4. ODGOJNO OBRAZOVNI RAD 
Aktivnosti potaknute ovogodišnjom bitnom zadaćom integrirali smo s aktivnostima u sportski program, prateći mogućnosti i interese djece, a sve u suradnji s kineziologinjom. Osmišljale smo igre i vježbe koje su pratile bitnu zadaću, te ih osmišljavale kako bi bile izvodive u prostoru sobe za dnevni boravak   te na vanjskom prostoru. Pri planiranju navedenog također smo se vodile dobrobiti djece, kako tjelesnom, tako i socijalnom, osobnom i emocionalnom.
Sama prilagodba u mjesecu rujnu bila je vrlo lagana i bez puno kriznih situacija. Najviše smo pažnje morale posvetiti usvajanju kulturno-higijenskih navika i usvajanju pravila .
U toku prva dva mjeseca ove pedagoške godine,  primijetili smo da bi kod djece u skupini trebalo raditi na razvoju koncentracije kroz razvijanje osjećaja za tišinom i mirnijom atmosferom u grupi. Počeli smo planirati mirnije aktivnosti, aktivnosti za smirenje, igre tišine. U rad smo uključili i triangl koji smo koristili kada bi se situacija zahuktala i postala preglasna. Sa njime smo i u sportu vodili uvodne igre, njegov zvuk nas je vodio, određivao ritam, koristili smo ga kao znak za zaustavljanje. Kroz elemetarne igre, kao npr. „Tko te zove?“, „ Pronađi po zvuku“, „ Masaža u krugu“ te vježbi disanja isto smo utjecali na kontrolu emocija, razvijanje osjećaja za tiše i mirnije igre. U rad smo uključili i igre socijalnog karaktera koje jačaju međusobne prijateljske veze i osjećaj pripadnosti.
Nadalje smo se nadovezali na taj  cilj i dodali aktivnosti sa kojima smo željeli raditi na razvoju pozitivnih emocionalnih stanja i regulacija emocija, jer smo primjetili da ih većina djece u skupini ne može kontrolirati, pogotovo emocije ljutnje, frustracija i to onda prelazi u agresiju. Za taj cilj planirali smo i provodili natjecateljske igre, ali bez gubitnika i pobjednika, već ako dijete „pogriješi“ izvodi dani zadatak i vraća se u igru. Kao veliki poticaj za primjereno i socijalno prihvatljivo  ponašanje, te  pridržavanje pravila grupe, bila je Adventska kuglica, koju je svaki dan dobilo jedno dijete, ono koje se iskazalo po predhodno navedenom kriteriju. 
 	Da bi se   emocije u    skupini u mogle kontrolirati  i dovesti na prihvatljivu razinu, morali smo poraditi i na suradničkom timskom radu. U taj cilj smo uključili i mini projekt skupine „Svemir“ te osmišljavali razne igre u dvorani na tu temu ( Elementarne igre „ Sunce i mjesec“, „ Vjerujem ne vjerujem“, prepoznavanje planeta na vrhu švedskih ljestvi).  Najviše smo planirali razne ekipne igre u kojima je za postizanje rezultata važan timski rad, sudjelovanje svih članova tima. Počeli smo s parovima, te postepeno podizali broj djece u ekipi na tri , četiri i više, ovisno o igri i cilju aktivnosti. U SDB jako je česta postala igra gradnje u vis velikim kockama, pri čemu je potrebno planiranje i suradnja više djece, jedni slažu, drugi drže i pridržavaju, treći dodaju. Kada bi ostvarili zadani si cilj, njihovoj sreći ne bi bilo kraja. 
Kao krunu rada ove pedagoške godine organizirali smo završnu sportsku prezentaciju za roditelje i bliže članove obitelji, koja je oduševila sve prisutne i dala djeci veliki osjećaj zadovoljstva i uspješnosti.  Na toj smo se završnoj prezentaciji i pozdravili sa našim „školarcima“ uz simbolične poklone i za svakoga smo osmislili najavu u obliku zagonetke s karakteristikama svakog pojedinog djeteta.

5. DOKUMENTACIJA
Uz redovnu pedagošku dokumentaciju odgojno-obrazovne skupine, tromjesečna, tjedna i dnevna planiranja,  kineziologinjom smo planirali sadržaje za provedbu programa ''Igrom do sporta''. Na taj smo način zajednički osmišljale nove igre te pratile razvoj svakog djeteta. Također smo osmišljale aktivnosti koje bi pratile  trenutne  interese skupine i projekte na kojima se u tom trenutku bazirao život grupe.  Provodili smo i mjesečne refleksije na nivou podcentra, na kojima smo razmjenjivale iskustva i sadržaje za ostvarivanje bitne zadaće.

6. SURADNJA S VANJSKIM ČIMBENICIMA
U sklopu programa „Igrom do sporta“ kao i svake godine sa djecom smo posjetili bazene Kantrida , u trajanju od četiri sata, u dva posjeta po dva sata. Djeca su se uz stručne trenere plivanja upoznala sa vodom kao medijem, provele su se razne igre u bazenima, a starija su se djeca okušala i u samostalnom plivanju te skokovima u vodu.
U suradnji sa Dječjim vrtićem Vežica , odlazili smo jedanput mjesečno na pješačke izlete, ali samo sa djecom u godini pred odlazak u školu zbog izazovnih pješačkih staza. Bili smo tako na farmi Pegaz u Dragi, na Velom vrhu, u kanjonu Riječine te na Kamenjaku.
Odazvali smo se i pozivu Dječje kuće, pe u školu programa Škola/vrtić  u kinu, pogledali crtani film, prisustvovali na pričaonici u Gradskoj knjižnici Stribor, koju su djeca mogla upoznati i o knjižnici čuti razne informacije uz stručno vodstvo njihove knjižničarke. Taj izlazak iz vrtića smo iskoristili i za šetnju centrom grada Rijeke, upoznali i vidjeli njene znamenitosti.
U suradnji sa skupinom Rainbows, išli smo na izlet u Staru Sušicu gjde smo osim šetnje prirodom i šumskim stazama posjetili i Muzej velikih zvjeri, gdje smo se  kroz interaktivnu poučnu šetnju muzejom i razne kratke video zapise upoznali sa životom goranskih šuma i njenih divljih životinja.
U vrtiću su nas posjećivale i razne putujuće kazališne skupine ( Produkcija Z i Kazalište Smješko) koje su nam kroz svoje predstave pobliže predstavile ekološke teme, koje su se uklopile u ovogodišnju bitnu zadaću.
7. SURADNJA S RODITELJIMA
Suradnja s roditeljima u vezi programa ''Igrom do sporta'' provodila se:
* tjedno - putem oglasne ploče roditelje smo informirali o terminu vježbanja *dnevno - kratke informacije o napretku djece, o opremi za vježbanje i slično.
U mjesecu rujnu održali smo prvi roditeljski sastanak na kojem smo roditeljima dali sve važne  informacije vezane za svakodnevni život i rad u vrtiću, sa naglaskom na program Igrom do sporta te razmijenili važne karakteristike i posebnosti svakog djeteta posebno novoupisanih polaznika skupine.
Na mjesečnoj bazi imali smo termine individualnih informacija. Sa dva roditelja imali smo i informacije uz prisustvo stručnih suradnika, psihologa i rehabiliitatora  zbog specifičnih potreba djece. I specifičnosti u njihovom razvoju. 
Dječje aktivnosti vezane za sadržaj programa prezentirali smo na sportskoj završnoj  prezentaciji, , na koju su se  roditelji odazvali u velikom broju, uključujući i članove uže i šire obitelji. Roditelji su istaknuli svoje zadovoljstvo, ne samo veseljem svog djeteta, već i napretkom djece u motoričkim  sposobnostima  Također su naglasili da vide trud koji su odgajatelji i kineziolog uložili u radu s djecom.

8.  STRUČNO USAVRŠAVANJE
Izbor stručnog usavršavanja ove godine najviše se bazirao na refleksivnim grupama podrške i razmjene iskustava na kojima se pratio rad na bitnoj zadaći cijeloga dječjeg vrtića Morčić. 
Individualna stručna usavršavanja bila su po osobnom interesu odgajatelja skupine, najviše putem webinara.
Odgajateljica Kušanić ove se godine usavršavala na Filozofskom fakultetu te položila ispit za Voditelja kinezioloških aktivnosti djece rane i predškolske dobi.
Krajem pedagoške godine sudjelovale smo na predavanjima na Logopedskom kabinetu Filozofskog fakulteta u Rijeci, o razvoju govora kod djece te usvajanju  predčitalačkih i predmatematičkih vještina kod djece rane i predškolske dobi. 
Prisustvovale smo i na radionicama koje su bile organizirane kroz Dane dobre prakse DV Sušak i DV Rijeka i DV More.




[bookmark: _Toc108694418][bookmark: _Toc108526330]

9.4. Izvješće o realizaciji programa ranog učenja talijanskog jezika
[bookmark: _Toc108694419][bookmark: _Toc108526331]u podcentru Morčić

Mješovita vrtićka skupina „Orsetti“ (Danijela Živković i Tamara Borozan Damjanić)
USTROJSTVO RADA
U našem podcentru djeluje odgojno-obrazovna skupina u kojoj se provodi program ranog učenja talijanskog jezika. U program je upisano ukupno 14 djece, od čega 5 dječaka i 9 djevojčica.
Skupina je dobno mješovita te obuhvaća 6 djece školskih obveznika, 3 petogodišnjaka, 3 četverogodišnjaka i 2 trogodišnjaka. Takva heterogena dobna struktura omogućuje poticanje suradničkog učenja, međusobnog pomaganja te razvoj socijalnih kompetencija kroz svakodnevne interakcije djece različite kronološke dobi.
PROSTORNO-MATERIJALNO OKRUŽENJE
Ova pedagoška godina bila je specifična zbog organizacijskih i prostornih promjena uzrokovanih rekonstrukcijom postojećeg objekta te izgradnjom novog dijela područnog vrtića. Zbog navedenih radova u našoj matičnoj sobi dnevnog boravka privremeno je bila smještena jaslička skupina iz PPO Galeb, dok je naša odgojno-obrazovna skupina preseljena u prostoriju koja inače ima funkciju zbornice.
S obzirom na to da privremeni prostor nije bio opremljen sanitarnim čvorom, izrađen je raspored korištenja sanitarnih prostora susjednih odgojnih skupina kako bi se osigurali optimalni higijensko-zdravstveni uvjeti za djecu. Također, zbog neposredne blizine stubišta postavljena su zaštitna metalna vrata radi povećanja sigurnosti djece i sprječavanja samostalnog pristupa stubama.
Za potrebe organizacije dnevnog odmora postavljeni su blackout rolo-zastori kojima je omogućeno adekvatno zamračivanje prostora. Unatoč ograničenim prostornim uvjetima, prostor je funkcionalno organiziran u nekoliko centara aktivnosti: stolno-manipulativni, likovni, građevni i obiteljski centar. Poticaji i materijali redovito su se izmjenjivali i prilagođavali aktualnim interesima djece te planiranim odgojno-obrazovnim sadržajima. Budući da dio materijala nije bilo moguće trajno smjestiti u privremeni prostor, kontinuirano smo vršili rotaciju didaktičkih sredstava i poticaja.
Sve raspoložive zidne površine, kao i fronte ormara, korištene su kao dokumentacijsko-izložbeni prostori. Na njima su bili prezentirani dječji likovni radovi, tematske aplikacije, ilustracije pjesama i stihova, kalendari, karte svijeta, prikazi godišnjih doba te sadržaji kojima se kod djece razvijalo razumijevanje protoka vremena, obilježavanja rođendana i drugih važnih događaja. Dodatni izložbeni prostor bio je organiziran i na garderobnim ormarićima ispred privremenog smještaja.
Povratak u matičnu sobu dnevnog boravka izazvao je veliko zadovoljstvo djece, roditelja i odgojitelja. Prostorna organizacija ponovno je omogućila istovremeno funkcioniranje svih centara aktivnosti te bogatiju i raznovrsniju ponudu poticaja. Djeci su ponovno bili dostupni stolno-manipulativni, likovni, građevni, obiteljski i istraživački centar, kao i balkon koji je sastavni dio sobe te omogućuje zadovoljavanje dječje potrebe za kretanjem i boravkom na otvorenom.
Za prezentaciju dječjih uradaka, uz garderobne ormariće, koristi se i drveni kolotur smješten u središtu sobe dnevnog boravka, čime se dodatno obogaćuje dokumentiranje i vidljivost dječjih postignuća.
Osim unutarnjih prostora, tijekom godine redovito su korišteni natkrivena terasa, vanjsko dvorište vrtića te amfiteatar, čime su djeci osigurane raznovrsne mogućnosti za istraživanje, igru, kretanje i učenje u prirodnom okruženju.
ZDRAVSTVENO-HIGIJENSKI UVJETI RADA
Tijekom izvještajnog razdoblja kontinuirano smo provodili aktivnosti usmjerene na održavanje primjerenih zdravstveno-higijenskih uvjeta rada. Svakodnevno smo uređivali i osmišljavali centre aktivnosti, vodeći pritom računa o čistoći, urednosti i redovitoj dezinfekciji prostora. Posebna pažnja posvećena je sigurnosti djece te su iz uporabe uklanjane sve oštećene, dotrajale i potencijalno opasne igračke i didaktička sredstva.
Kod djece smo sustavno poticali razvoj samostalnosti i usvajanje kulturno-higijenskih navika kroz aktivnosti samoposluživanja. Međutim, zbog pojave zaraznih bolesti te povećanog rizika od prijenosa infekcija (uključujući pojavu crijevnih parazita kod djece), aktivnosti koje su uključivale neposredan kontakt s hranom privremeno su svedene na najmanju moguću mjeru, u skladu s preporukama zdravstvene voditeljice i važećim epidemiološkim smjernicama.
Radi osiguravanja zdravstvene sigurnosti tijekom svakodnevne konzumacije vode koristile su se čaše koje je kuhinjsko osoblje redovito pralo, dezinficiralo i dostavljalo u odgojnu skupinu. Nakon što je zdravstvena situacija stabilizirana i problem pojave dječjih glista uspješno riješen, ponovno je omogućeno korištenje plastičnih boca za vodu koje djeca donose iz obiteljskog doma.
Prilikom povratka u matičnu sobu dnevnog boravka aktivno smo sudjelovali u pripremi prostora za rad, uključujući čišćenje i brisanje ormara, polica te ostalog namještaja, s ciljem osiguravanja urednog, funkcionalnog i poticajnog okruženja za boravak i učenje djece.
REALIZACIJA ODGOJNO -  OBRAZOVNOG RADA
Tijekom pedagoške godine posebna je pažnja bila usmjerena na stvaranje poticajnog, sigurnog i uključivog okruženja vrtića u skladu s načelima održivog razvoja. Kroz svakodnevne aktivnosti djecu smo poticali na razvijanje odgovornog odnosa prema sebi, drugima i prirodi, pri čemu su se načela održivosti integrirala u sve segmente odgojno-obrazovnog rada.
Velik naglasak stavljen je na razvoj socijalnih i emocionalnih kompetencija djece. Proces adaptacije bio je izazovan i dugotrajan te je kod pojedine djece trajao i do šest mjeseci. Djeca su pokazivala različite teškoće u prihvaćanju međusobnih razlika, posebice kada su uočavala različite sposobnosti i mogućnosti svojih vršnjaka. Stoga je jedan od najvažnijih zadataka bio razvijanje osjećaja prihvaćanja, poštovanja i uvažavanja različitosti. Sustavnim radom na povezivanju skupine poticali smo djecu da prepoznaju vrijednosti svakog pojedinca, razvijaju empatiju te pružaju pomoć prijatelju ili prijateljici kojima je potrebna podrška. Kroz svakodnevne situacije učili su kako prihvatiti tuđe mogućnosti i ograničenja te graditi međusobne odnose na temeljima razumijevanja, suradnje i poštovanja. Možemo zaključiti da je na tom području ostvaren značajan napredak.
Suradnja s roditeljima bila je posebno vidljiva tijekom ekoloških aktivnosti i prikupljanja recikliranih materijala za rad koje su djeca koristila za izradu kreativnih radova. Nastajali su brojni likovni uradci, prostorne konstrukcije i izložbeni eksponati koji su ukrašavali prostor vrtića te prikazivali obilježja godišnjih doba, aktualnih događanja i projekata skupine. Na taj su način djeca kroz praktično iskustvo učila o ponovnoj uporabi materijala i važnosti recikliranja.

U skladu s dvojezičnim programom, svakodnevno smo koristili talijanski jezik kroz razgovore, pjesme, brojalice, igre i glazbene aktivnosti. Djeca su usvajala nove riječi i izraze spontano i kroz igru, a dodatnu motivaciju pružali su plakati, slikopriče, slikostihovi i drugi vizualni materijali postavljeni u prostoru sobe dnevnog boravka. Uz talijanski jezik njegovali smo i zavičajni govor kroz stihove Drage Gervaisa „Morčić“, čime smo djecu upoznavali s lokalnom kulturnom baštinom i bogatstvom različitih oblika komunikacije.
Načela održivog razvoja provodila su se svakodnevno kroz razvoj ekološke svijesti. Djeca su učila o važnosti štednje vode i energije, odgovornom korištenju materijala te pravilnom odnosu prema prirodi. U likovnim aktivnostima posebna se pažnja posvećivala racionalnom korištenju boja i drugih potrošnih materijala kako bi djeca razvijala svijest o odgovornoj potrošnji i očuvanju resursa.
Posebno vrijedno iskustvo predstavljale su aktivnosti povezane s promatranjem prirode i brigom o biljkama. Sadnjom pšenice djeca su pratila rast biljke, redovito je zalijevala i promatrala promjene tijekom razvoja. Kroz razgovore, pjesme i istraživačke aktivnosti razvijala su odgovornost prema živim bićima te razumijevanje važnosti prirodnih procesa. Aktivnost se nadovezala na projekt i natječaj „Volim šume“, tijekom kojeg su djeca crtala, slikala i promatrala drveće te razgovarala o važnosti šuma i očuvanja prirode.
Velik izazov predstavljao je razvoj vremenske orijentacije. Djeca su teško razumijevala protok vremena i povezanost dnevnih aktivnosti s određenim dijelovima dana. Kako bismo im olakšali snalaženje, u prostoru skupine postavljen je kalendar s nazivima mjeseci, godišnjih doba i dana u tjednu na hrvatskom i talijanskom jeziku. Svakodnevnim korištenjem kalendara te razgovorima o događajima i aktivnostima djeca su postupno razvijala razumijevanje vremenskih odnosa. Posebno su zanimanje pokazivala tijekom obilježavanja rođendana kada su računala koliko vremena prolazi od jednog do drugog rođendana te povezivala rođendane s godišnjim dobima.
Proslave rođendana organizirane su prema elementima Montessori pedagogije. Svako dijete bilo je u središtu proslave kroz rođendansku priču, izradu čestitki, simbolično obilježavanje godina života te igre i ples po vlastitom izboru. Takve aktivnosti pridonijele su jačanju samopouzdanja, osjećaja pripadnosti skupini i međusobnog uvažavanja.
Posebna pažnja posvećivala se likovnom izražavanju. Djeca su upoznavala različite likovne tehnike uz individualizirani pristup i poticanje vlastitog stvaralaštva. Naglašavalo se da svatko crta i stvara na svoj način, a radovi starije djece koristili su se kao pozitivan poticaj mlađima za uočavanje detalja, razvijanje estetskog izraza i skladnije korištenje boja. Izloženi radovi pažljivo su predstavljani u prostoru vrtića, vodeći računa o estetskom oblikovanju i vrijednosti dječjeg stvaralaštva.
U okviru Stručno-znanstvenog skupa održanog u Dječjoj kući u Rijeci na temu „Kvalitetni odnosi kao temelj zajednice koja raste“, naša se skupina aktivno uključila izradom likovnih radova. Posebno nas veseli što su radovi dviju djevojčica odabrani za objavu u zborniku radova tiskanom povodom održavanja skupa, čime je prepoznata njihova kreativnost i promišljanje o važnosti kvalitetnih međuljudskih odnosa.

DOKUMENTACIJA
Knjiga pedagoške dokumentacije odgojne skupine (svakodnevno)
Imenik djece (na početku ped. godine, potom po potrebi)
Check liste, ankete, upitnici (po potrebi)
Ljetopis (jednom godišnje)
Polugodišnje i godišnje izvješće o ostvarivanju plana i programa rada

STRUČNO USAVRŠAVANJE
Kako poticati jezik, govor i komunikaciju kroz govor ( logoped Maja Simčić, Filozofski fakultet )
Dijete i odgajatelj kao (su) kordinator odgojno-obrazovnog procesa ( mag. praesc.educ. Irena Babić , Dječja kuća Rijeka)
Pedagoška dokumentacija (pedagog Vedran B.Ž., PPO Morčić)
Od dobre knjige do prakse  ( psiholog Ivana S. A. , PPO Morčić, PPO Bulevard)
Što smo naučili iz nacionalnog istraživanja ( online ,webinar, Ana S.Linić )
Održive likovne aktivnosti recikliranja papira (mag. praesc.educ. Petra Ljubičić, PPO Fiume)
Mali građani velikog srca  ( mag. praesc.educ. Vlasta Zoričić, PPO Srdoči)
Predvještine čitanja, pisanja i računanja ( mag. Log. Maja Simčić; FFR Kampus)
Specifična stanja i bolesti ( Dijabetes tip 1; Klinika za pedijatriju Rijeka

LITERATURA:
BUCAY J. :  „O roditeljima i djeci“
ANĐIĆ  D.:“Igra, priroda i održivi razvoj“
MATE G. : „Raspršeni umovi“
BRACKETT M.:“Pravo na osjećaje“
PONGO – Guida pratica con progetti e laboratori
VELIKA  ENCIKLOPEDIJA MALIH AKTIVNOSTI – Knjiga za poticanje ranog razvoja dječjih sposobnosti
AMBARABA 1 – Corso di lingua italiana per scuola primaria
RACCONTAMI 1  - Quaderno di esercizi
S. ZRILIĆ, I.KLASNIĆ, M. ĐURANOVIĆ : „Nepoželjna ponašanja djece“
J. JUUL: „Agresivnost! Nov i opasan tabu?“
G. LEŠIN i suradnice: „Kreativni odgojitelji“
V. MLINAREVIĆ, V. VEKIĆ – KLJAJIĆ; „Akcijska istraživanja u odgoju i obrazovanju“
J. VIGNJEVIĆ; „Riječi u vrtiću“

SURADNJA S RODITELJIMA
Roditeljski sastanci
Individualne informacije 
Oglasna knjiga ( sa svim informacijama i obavijestima važnih za skupinu)
Završno druženje djece, roditelja i odgajatelja (23.5.2026. Platak)
SURADNJA S VANJSKIM SURADNICIMA
• 4. 10. 2025. – posjet HNK-u Ivana pl. Zajca i gledanje predstave „Magarčić i kit“.
• 4. 11. 2025. – odlazak u Delnice i posjet Popovićevu mlinu.
• 5. 11. 2025. – posjet Cinestaru Rijeka i gledanje filma „Jojo spašava Božić“.
• 25. 2. 2026. – izlet na Platak.
• 5. 4. 2026. – posjet Astronomskom centru i gledanje filma „Veliko putovanje male zvijezde“.
• 23. 5. 2026. – izlet na Platak i završna svečanost.

Mješovita vrtićka skupina „Sparks“ (Nataša Rizoniko i Marina Lončarić)
U pedagoškoj godini 2025./2026. skupinu za rano učenje engleskog jezika pohađalo je ukupno sedamnaestero djece –šest dječaka i dvanaest djevojčica. 
U skupinu su upisane dvije djevojčice sa alergijama i propisanom Epipen terapijom zbog alergijske reakcije, te su svi djelatnici informirani i educirani o pravilnom postupanju u slučaju potrebe za hitnom intervencijom.
Prisustvo djece tijekom cijele godine bilo je visoko, što je omogućilo dosljednost i kontinuitet u provođenju programa ranog učenja engleskog jezika. Djeca su pokazivala interes za aktivnosti, napredovala su u usvajanju osnovnog vokabulara, fraza i jednostavnih komunikacijskih obrazaca. Redovitim sudjelovanjem u različitim tematskim i igrovnim aktivnostima, kroz pjesmu, pokret, priču i slikovni materijal, djeca su razvijala pozitivan stav prema učenju stranog jezika.
Tijekom pedagoške godine 2025./2026. planirana bitna zadaća „Kreiranje poticajnog okruženja vrtića u skladu s načelima održivog razvoja – odgoj i obrazovanje odgovornih pojedinaca“ prilagođena je specifičnim potrebama djece u skupini. Redovitim promatranjem i praćenjem djece u svakodnevnim situacijama uočen je izraženiji razvojni izazov u području međusobnih odnosa, osobito u vidu suradničkih odnosa, međusobnog uvažavanja te izražavanja empatije, gdje smo se najviše bazirali u ostvarivanju bitne zadaće.
S ciljem zadovoljavanja razvojnih i emocionalno-socijalnih potreba djece, usmjerile smo pažnju na poticanje i razvoj osjećaja pripadnosti, prihvaćanja i međusobnog poštovanja unutar skupine. Aktivnosti su bile osmišljene kako bi svako dijete imalo priliku doživjeti sebe kao važan dio skupine, te istovremeno prepoznati vrijednost i doprinos drugih.
Poseban naglasak stavljen je na razvoj komunikacijskih vještina, izražavanje osjećaja i potreba, prepoznavanje osjećaja drugih, kao i na rješavanje konflikata na konstruktivan način. Aktivnosti su uključivale vođene razgovore, zajedničke igre koje potiču timski rad, dramatizacije, čitanje slikovnica s temama prijateljstva i suradnje te svakodnevne situacije u kojima se njegovala međusobna pomoć i podrška.
Ovakav pristup omogućio je svakom djetetu da razvija svoje osobne potencijale kroz odnose s drugima, u atmosferi sigurnosti i prihvaćanja, što je u konačnici pridonijelo razvoju pozitivne grupne dinamike i jačanju emocionalne pismenosti kod djece.
Suradnja s roditeljima bila je kontinuirana i pozitivna. Održana su dva roditeljska sastanka, individualne informacije su bile u terminu prvi utorak u mjesecu, no pokazalo se da je kvalitetniji pristup da kad roditelj izrazi potrebu dogovorimo termin, nego imati fiksni. Također, održano je završno druženje djece i roditelja gdje su djeca izvela predstavu “Gingerbread man” i otpjevala pjesmice koje su naučili tijekom godine. Završno druženje je bilo organizirano od strane roditelja u Udruzi Pegaz što govori o odnosu koji se stvorio među roditeljima i odnosu prema prirodi. 
Djeca su posjetila GKL Rijeka, Dječju kuću, farmu magaraca, te imali završni izlet u adrenalinskom parku Vrata i posjetili špilju Vrelo. Djeca u godini pred polazak u školu su bili uključeni u program malih planinara koje vodi odgajateljica Renata Šimac. 
Stručno usavršavanje, osim tematskih predavanja vezanih za zdravstvenu brigu djece s alergijama i intolerancijama, je provedeno online putem platforme Coursera, te raznih članaka na engleskom jeziku. Ovakav oblik edukacije, osim što je uvijek dostupan, u skladu s vremenom i brzim promjenama na području odgoja i obrazovanja, nudi pristup individualnim interesnim područjima odgajatelja, te služi i kao edukacija/vježba engleskog jezika. 
Zaključno, program ranog učenja engleskog jezika uspješno je proveden, uz visoku motiviranost djece, što je rezultiralo vidljivim napretkom u jezičnoj kompetenciji i komunikacijskim vještinama polaznika.

Mješovita vrtićka skupina „Rainbows“ (Iva Blagojević i Sara Lacmanović)
Ustrojstvo rada
U pedagoškoj godini 2025/2026 upisano je 20 djece. U skupini je prisutno 11 dječaka i 9 djevojčica. Dobni sastav skupine u početku pedagoške godine je sljedeći: 10 trogodišnjaka, 9 četverogodišnjaka i 1 petogodišnjakinja. U skupini je samo jedna školska obveznica koja je uspješno upisala prvi razred osnovne škole. Tijekom godine sastav grupe se nije mijenjao osim sredinom lipnja kada se zbog selidbe ispisao jedan dječak. 
Prostor i materijalno okruženje
U rujnu je prostor organiziran i podijeljen na djeci već poznate centre aktivnosti: obiteljski centar, centar trgovine, građevni centar, centar početnog čitanja i pisanja, stolno-manipulativni centar, likovni centar i centar za osamu (dvorac). 
Centar simboličke igre je od samog početka godine bio vrlo posjećen i atraktivan za trogodišnjake pa smo količinom i izborom materijala se prilagođavali njihovom stupnju razvoja. Tri djevojčice su tijekom pedagoške godine dobile mlađu braću ili sestre pa smo samoiniciranu igru s lutkom bebom obogatile kolicima, robicom i obućom za bebe. Potreba za preoblačenjem i prerušavanjem obogaćena je novim kostimima, odjećom i tilom uz pomoć kojeg su djeca svakodnevno započinjala maštovitu i bogatu simboličku igru u koju su nerijetko uključivali i elemente pokretne igre i plesa uz pjesme na engleskom jeziku. U prosincu su dječaci pokazali interes za ovim centrom u vidu razmještanja namještaja kuhinje i stolice kako bi centar preoblikovali u putnički autobus. Povremeno bi započinjali i igru restorana, što smo podržali uvođenjem kuharice, jelovnika, pregača, blokića za zapisivanje i novim namirnicama. U simboličkim igrama odgajateljice su kao suigrači poticale komunikaciju na engleskom jeziku, primjerice na upit djece iznosile narudžbu na engleskom jeziku ili imenujući odjevne predmete na lutki bebi tijekom interakcije s njom.  
Centar istraživanja prirode se tijekom godine transformirao u „vilinski centar“ obzirom na velik interes kojeg su u siječnju djeca iskazala za igru novim figuricama vila i vilenjaka. Centar je tada obogaćen grančicama, kamenčićima, mahovinom, korom drveta, naplavinama, lampicama, baterijskim svjećicama, plastičnim kukcima. U suradnji s djecom od kartonske kutije i grana s dvorišta izgrađena je vilinska kućica u kojoj su namještaj, posuđe i minijaturnu hranu izrađivala djeca, odgajateljice i jedna mama kod kuće s djetetom. Vilinski centar također je sadržavao i minijaturni staklenik „Vilinski vrt“ gdje su djeca uzgajala đumbir, batat i luk u čašama, a na policama su se brinula o sobnim biljkama koje su bile dio okruženja za igru s vilama. Djeca su u tom centru također izradila plakat „Our plants“, „Where do fairies live?“ te „Secret fairy alphabet“. Centar je sadržavao i likovne ekspresije djece: zajednički rad djece na papiru velikog formata „Fairy wings“ te portrteti vila. 
Likovni centar od početka godine je vrlo bogat raznolikim materijalima za likovno izražavanje: brojni časopisi za izrezivanje i izradu kolaža, tkanine, akrilne boje, plastelini, spužvice za otiskivanje, uljne pastele, ugljen, akrilni flomasteri, vrećice s pucketavim mjehurićima, valjci, podloge za otiskivanje, dlakave žice, perlice, plastične oči, šljokice, krep trake, itd. Mnoštvo materijala nabavili su roditelji. Djeci su materijali uvijek bili na raspolaganju za izražavanje i stvaranje te su čak i mlađa djeca brzo usvojila pravila i vještine samostalnog pospremanja. Povjerenje i podrška koji su im ukazani rezultirali su kompleksnim, šarenim i inovativnim individualnim i grupnim radovima. 
Stolno-manipulativni centar i centar građenja nije tijekom godine mijenjao svoj položaj, a često se nadopunjavao igračkama koje su djeca donosila od kuće. Za rano učenje engleskog jezika posebno su značajne bile društvene igre „Who am I?“ i „Uno“.
Centar građenja obogaćen je velikim drvenim kockama i drvenim prugama koji su uz postojeću farmu s domaćim životinjama obogatili građenje i konstruiranje. Navedeni materijali omogućili su praćenje igre i kompleksnosti građenja te je tijekom godine ovdje uočen najveći napredak u suradničkom učenju i složenosti igre. Na početku godine djeca su od drvenih oblika obično pokušavala graditi tornjeve ili konstrukcije koje se ruše, a nerijetko su i eksperimentirali s različitim načinima rušenja, što je izazivalo veliko uzbuđenje, ali i nemir kod ostale djece u skupini zbog pojačane buke. Tijekom mjeseci igra je postala više kooperativna u smislu kompleksnosti gradnje: svatko je doprinio svojim dijelom, a potom bi se igra ostvarivala na simboličkoj igri uvođenjem životinja, kukaca i vila. Na kraju godine svi grade svaki dio građevine koja osim zasebnih prostorija broji i po nekoliko katova, ima stepenice, terase, bazen i cestu, kao i natpise i crteže. 
Prostor hodnika se koristi za stolno-manipulativne igre i boravak u centru osame (dvorac). Uočeno je da mirnija, introvertirana djeca često izražavaju potrebu za izlaskom iz sobe kad je prisutan velik broj djece. No tijekom boravka PPO-a Galeb hodnik je često bio ispunjen žamorom djece iz dvorane pa su djeca rjeđe odlazila u taj prostor. 
Prostor dvorane se zbog boravka djece PPO-a Galeb tijekom obnove njihovog objekta rjeđe koristio u ovoj pedagoškoj godini. Prostor terase i dvorišta korišten je svakodnevno, za razne simboličke i elementarne igre te igre loptom, ali i likovnim aktivnostima slikanja na velikim dimenzijama papira i tkanine. 

Zdravstveno-higijenski uvjeti rada
	Djecu smo svakodnevno poticali na samostalno i pravilno obavljanje higijenskih navika te pravilno rukovanje priborom i posluživanje hranom. Dezinfekcija igračaka obavljala se jednom mjesečno ili češće pri pojavi zaraznih bolesti, a mijenjanje posteljine jednom tjedno. Zarazne bolesti koje su se tijekom ove pedagoške godine javile kod  djece i zahtijevale dodatnu brigu o higijeni prostora i igračaka bile su dječje gliste (jedan slučaj), uši (jedan slučaj) te impetigo (četiri slučaja). 
	Pojavom navedenih zaraznih bolesti i nametnika se u suradnji sa zdravstvenom voditeljicom informiralo roditelje o načinu prijenosa, vremenu inkubacije, simptomima i terapiji. S djecom smo u tom periodu intenzivno radile na osvještavanju važnosti pranja ruku te demonstrirale pravilno pranje ruku uz prigodnu pjesmicu na engleskom jeziku. 

Odgojno-obrazovni rad
Ovogodišnja bitna zadaća je „Kreiranje poticajnog okruženja u skladu s načelima održivog razvoja – odgoj i obrazovanje odgovornih pojedinaca“. Uočeni izazovi u regulaciji emocija i odnosima među djecom ukazali su na potrebu za planiranjem aktivnosti u domeni društvene dimenzije održivog razvoja: zajedničko kreiranje pravila skupine, povezujuće aktivnosti, glasovanje pri odabiru pjesme, slikovnice, boravka na vanjskom prostoru, rad na konfliktnim situacijama raspravom u morning meetingu i dramatizacijom, izrada dnevnika dobrih djela „Kindness book” te svakodnevno korištenje emociometra, prikaza emocija te slikovnica za razvoj socio-emocionalne pismenosti. Sredinom godine nastao je i plakat „Helping hands“ gdje je slikovno prikazan popis zaduženja u sobi: vožnja kolica nakon objeda, zalijevanje cvijeća, metenje poda nakon igre pijeskom, pranje stolova nakon likovnih aktivnosti te dijeljenje voća. Nasumičnim izborom se svakodnevno izmjenjivao raspored djece za pojedina zaduženja, što je rezultiralo većim osjećaj inicijative i odgovornosti (pogotovo kod mlađe djece) i većom sigurnošću kod djece koja su imala potrebu za ritualima i jasnim očekivanjima (često su provjeravala plakat i podsjećala sebe i ostalu djecu). Djeca su osjećala stabilnost znajući da će svatko doći na red za svako zaduženje i dati svoj doprinos cijeloj grupi te su se veselila izvršavanju svojih zaduženja. Velika prisutnost i sklonost glasnim i dinamičnim igrama uz česte ispade bijesa i plača pojedine djece imala su za posljedicu izrazitu visoku razinu buke u sobi dnevnog boravka. Često su se i sama djeca žalila na buku, a kod jedne djevojčice buka bi povremeno bila okidač za učestale emocionalne slomove. Osim dugotrajnim boravkom na otvorenom prostoru, pokušali smo kod djece razviti svijest o glasnom govoru uz pomoć plakata „Bukomjer“, gdje su očekivanja o glasnoći govora bila slikovno i pismeno podijeljena od najtišeg do najglasnijeg, uz simbole koje su djeci u tom trenutku bili bliski (šapat vila za vrijeme spavanja ili slušanja priče, tajna bubamare za vrijeme objeda, zujanje pčela za vrijeme igre po različitim centrima aktivnosti te lavlja rika u dvorištu). Uz puno razgovora i navođenja primjera u morning meetingu, vježbanje i osvještavanje glasnoće glasa i instrumenata uz igru i glazbu, djeca su bila spremna preuzeti vlastitu odgovornost u stvaranju ugodnog prostora za cijelu skupinu. 
Ekološka i društvena dimenzija održivog razvoja ispreplitala se tijekom projekta o vilama koji je potekao od samoinicirane simboličke igre novim figurama. Proučavanjem knjiga o vilama, bilježenjem i likovnim ekspresijama, kao i izradom minijaturnog namještaja i posuđa od prirodnog i recikliranog materijala, sadnja i briga o bilju u Fairy garden, potragom za tragovima vila povećalom, osluškivanjem i nenametljivim promatranjem biljnog i životinjskog svijeta u dvorištu djeca su prakticirala povezanost s prirodom i razvijala poštovanje i društvenu odgovornost. Na temelju njihovog interesa za slikovnice, priče koje smo tijekom razvoja njihovog interesa koristili bile su o vilama, kukcima i životinjama, a s poukom o uzajamnom pomaganju, empatiji i nježnosti. Djeca su u drugoj polovici pedagoške godine počela izražavati modelirano ponašanje tješenja zagrljajima, pružanja pomoći i usmene podrške svojim vršnjacima. 
Vrijednosti prošlogodišnjeg projekta „Svako dijete je umjetnik“ ostavili su velik trag na poticajima za likovno izražavanje u ovoj pedagoškoj godini. Sukladno načelima održivog razvoja i u suradnji s roditeljima prikupljen je velik broj recikliranih materijala za izražavanje: kartoni, papiri (različitih tekstura, boja, izresci iz časopisa), domaći plastelin kojeg su djeca i roditelji radili kod kuće, češeri, grane i sl. koje su djeca svakodnevno koristila za izradu jedinstvenih dvodimenzionalnih i trodimenzionalnih radova. Obilježavajući Halloween, djecu i roditelje smo ohrabrili da samostalno izrade kostime od recikliranih materijala (karton, najlon, stara tkanina). Izrađeni originalni i kreativni kostimi inspirali su maštovite plesne pokrete i bogatu simboličku igru djece. 

Dokumentacija
	Uslijed dostupnosti tek jednog fotoaparata na deset skupina u vrtiću (uz dva raspoloživa uređaja dostupna je samo jedna memorijska kartica koja omogućuje njihov rad) dokumentiranje fotografiranjem i snimanjem bilo je otežano. Uvidom u to kolika je vrijednost dokumentiranja fotografijom i videozapisima za proces boljeg razumijevanja djeteta i osiguravanje kvalitetnije podrške procesu njegova učenja, odlučile smo samostalno pribaviti uređaj za dokumentiranje. Poklon bonom koju je skupina osvojila prošlogodišnjim sudjelovanjem na STEM pikniku pribavljena je memorijska kartica pa smo uz korištenje privatnog fotoaparata uspjele osigurati češće, pravovremeno i kvalitetnije dokumentiranje djece u aktivnostima. 
	Anegdotske bilješke od kojih su i djeca i odgajatelji imali posebne koristi bili su primjeri prosocijalnih oblika ponašanja u dnevniku „Kindness book“ koji se čitao zajedno s djecom. 
	Za djevojčicu Z.T. vodilo se kontinuirano i detaljno dokumentiranje situacija s burnom ili nasilnom reakcijom u obliku anegdotskih bilješki i vođenja evidencije u tablici ponašanja. Prilikom dokumentiranja bilježeno je u kojem dijelu dana se dogodio meltdown, što mu je prethodilo i koji su bili postupci odgajatelja. Ti zapisi služili su odgajateljima prilikom pokušaja prepoznavanja uzroka i usklađivanju očekivanja s psihičkim stanjem djevojčice. Također su bili objektivan i jasan temelj u individualnim razgovorima s njenim roditeljima. 
	Djeca su imala prilike dokumentirati vlastiti proces učenja u knjizi o vilama („Book about fairies“) gdje su bilježili sva svoja zapažanja. Dječak V.K. je razvio interes za Egipat pa je uz odgajateljicu tjednima stvarao plakat crtajući i pišući sve što ga u vezi te teme zanimalo. Donirani kompjuter omogućio je djeci promatranje foto i video zapisa, što je poticalo bogatu raspravu, dijeljenje iskustva te razvijalo metakogniciju. 
	Fotografije i video zapisi također su bili korišteni u individualnim razgovorima s roditeljima. 


Stručno usavršavanje  
	Tijekom godine nije bilo sustavnih prilika za razvoj kompetencija u poučavanju engleskog jezika. U planiranju profesionalnog razvoja usredotočile smo se na razvoj znanja i kompetencija u području socio-emocionalnog razvoja i samoregulacije kod djece zbog teških i izazovnih situacija tijekom cijele godine. Knjige poput Little humans, big emotions; Mozak, tijelo i roditeljstvo: kako prestati upravljati ponašanjem i početi odgajati radosnu, otpornu djecu; Kako stvaramo emocije: tajni život mozga; Pravo na osjećaje: moć emocionalne inteligencije u stvaranju sretnog i uspješnog života; Kako razviti emocionalnu inteligenciju djeteta te Raspršeni umovi uvelike su pomogle u razumijevanju i osiguravanju podršci djetetu s izazovnim ponašanjima i slabom regulacijom emocija.  
Neke od oblika stručnog usavršavanja koji se mogu istaknuti su: 
1. Webinar: Aktivnosti koje potiču razvoj mozga – Aktivnost plus 
2. Radionica: Važnost uloge odgajatelja u jezičnom razvoju – Tjedan dobre prakse: Ivana Crnić i Pjerina Maričić
3. Webinar: The Heart and the Mind 101: From Neurons to Nerves to Regulation – Early Childhood Investigations Webinars 
4. Webinar: Play and Neurodiversity – Affirming Practice in Early Childhood - Early Childhood Investigations Webinars 
5. Webinar: Self-regulation In Early Childhood Classrooms: Improving Teacher Practicce While Supporting Engagement and Achievement – Early Childhood Investigation Webinars 
6. Radionica: Utjecaj terapeutskih priča na mentalno zdravlje djece rane i predškolske dobi – Udruga Rast: Maja Ružić
7. Predavanje: Neurofeedback terapija i fizikalna terapija, Senzorna integracija, Radna terapija i terapija hranjenja, Muzikoterapija i bim bam radionica – Udruga DIRA
8. Webinar: Emocionalni razvoj djece – Virtuoz centar	
9. Webinar: Kako emocionalno osnažiti djecu? – Gloria Peranić
10. Webinar: Samopouzdanje djeteta – Gloria Peranić

Suradnja s roditeljima 
	Tijekom godine su provedena dva roditeljska sastanka: informativni roditeljski sastanak u listopadu te sastanak roditelja školskih obveznika u vezi pripreme za školu u travnju preko Zoom poziva, u organizaciji psihiloginje vrtića. Održana su devet individualnih razgovora. Na individualnim razgovorima roditelji su proučavali video i foto dokumentaciju koje su odgajateljice prikupile za njihovo dijete (a koju su dobivali u obliku linka nakon susreta) te razgovarala o pitanjima vezana uz razvoj i vršnjačke odnose u skupini.
Zajednička Viber grupa roditelja i odgajatelja zamijenjena je mailing listom kojom su se preko zajedničkog maila dijelile važne informacije, obavijesti o prikupljanju pojedinih materijala i fotografije s izleta i posjeta. To je proširilo suradnju s roditeljima jer ih je poziv na sudjelovanje u život odgojno-obrazovne grupe potaknulo na obogaćivanje aktivnosti donošenjem materijala i slikovnica. 
Završno druženje održalo se planinarskom šetnjom Stazom vile Učkarice.  

Suradnja s vanjskim čimbenicima 
	Održana su dva poludnevna izleta: u listopadu je organiziran izlet u Šumski dvor, a u svibnju u Staru Sušicu s posjetom Centra za velike zvijeri. U prosincu su djeca posjetila Art kino u Dječjoj kući. Školska obveznica M.T. sudjelovala je na dva planinarska izleta koju su odgajatelji PPO Vežica organizirali za PPO Vežica i PPO Morčić. Razlog rjeđe organizacije izleta u odnosu na prethodne godine leži u teškoj prilagodljivosti i burnim emocionalnim slomovima djevojčice Z.T. Usprkos prisutnosti pratnje tijekom oba izleta, izlasci iz vrtića predstavljali su veliko psihičko opterećenje kako na djevojčicu, tako i na odgajatelje i skupinu. 
	Tijekom pedagoške godine naš vrtić su posjetili Produkcija Z  s predstavom Eko klik te Kazalište Smješko s predstavom Naš zeleni svijet.  
Tijekom cijele godine održana je odlična suradnja s Gradskom knjižnicom Rijeka u sklopu posjećivanja i posuđivanja slikovnica iz gradskog bibliobusa. 

Ustrojstvo rada
U skupinu je upisano 20 djece – 12 djevojčica i 8 dječaka. 
Program se provodio u desetosatnom obliku u obje smjene, kroz svakodnevnu komunikaciju na hrvatskom i engleskom jeziku. Aktivnosti su bile usmjerene i vođene, a integrirane su kroz igre, rutinske i projektne aktivnosti. Svi plakati, materijali i aplikacije izrađeni su dvojezično. Korištene su brojne slikovnice na engleskom jeziku (pretežito osobne) i video glazbeni sadržaji s YouTubea (dječje pjesme i priče).



Prostor i materijalno okruženje
Materijalno okruženje oblikovano je tako da potiče samostalnost djece: svi materijali nalaze se u otvorenim policama, pregledni su i lako dostupni. Prostor je organiziran u funkcionalne centre aktivnosti:

· Likovni centar: flomasteri, drvene boje, pastele, tempere, vodene boje, tuš, ugljen, razni alati (kistovi, spužvice, štapići, šprice…), kolaž papiri, ljepilo, škarice, šablone, ukrasni dodaci (šljokice, trakice, vuna, časopisi…). Dječji radovi izloženi su na zidu.
· Obiteljski centar: stol, kuhinjski ormarići, pravo posuđe i pribor, kuhalo za vodu, radio, filcana hrana (voće, povrće, meso, kolači…), lutke, odjeća za lutke, kolica, kućica za lutke s inventarom. Zidne aplikacije prikazuju vrste hrane i recepte.
· Istraživački centar: STEM oprema (povećala, mikroskop, pincete, kolekcija buba, Newtonova klackalica, enciklopedije, vage, svjetleći stol, meteorološka stanica), sezonski prirodni materijali. Zidne aplikacije: Sunčev sustav, godišnja doba, rezultati pokusa.
· Građevni centar: loose parts materijal (neoblikovani i prirodni), autići i prometna infrastruktura (DIY parking i ceste), kocke, slagalice, magneti. Zidne slike s temom građenja.
· Stolno-manipulativni centar: dijeli se s likovnim. Sadrži puzzle, memory igre (klasične i tematske), križić-kružić, mlin, Čovječe ne ljuti se, slagalice.
· Čitanje i pisanje: radni listići s brojevima i slovima, edukativne igre, slikovnice, magnetna ploča, ploče za razvoj koordinacije i fine motorike, slikopriče, kocke pričalice. Zidne aplikacije prikazuju trenutno obrađivane priče.
· Mirni kutak: strunjača, baldahin, jastuci, slikovnice. Koristi se i za jutarnji krug. Zidno istaknuta pravila skupine.
· Glazbeni kutak: instrumenti (komercijalni, izrađeni, sintesajzer, dječja gitara).
· Privremeni centar: mijenja se prema interesima djece – tijekom godine postavljeni centri: ured, doktor, svemirska raketa.
· Predvorje: stol, polica s igrama, strunjača.
Svi centri i materijali dinamično se mijenjaju i nadopunjuju prema interesima djece i ritmu skupine.
Zdravstveno-higijenski uvjeti
Djeca se svakodnevno potiču na higijenu. WC prostori su označeni po spolu. Pored lavandina nalaze se vizualne upute za pranje ruku. U svibnju je uveden sustav označavanja zauzetosti WC-a (crveno/zeleno) radi privatnosti. Sanitarni materijal je dostupan i redovito obnavljan.
SDB se svakodnevno prozračuje. Svako dijete ima svoj krevet, a posteljina se mijenja svaka dva tjedna. Igračke se dezinficiraju jednom tjedno, ovisno o intenzitetu korištenja.
Odgojno-obrazovni rad
Cilj programa: izloženost djece engleskom jeziku kroz svakodnevnu komunikaciju, pjesme, priče i aktivnosti.
Projekt „Mali čuvari održivog svijeta“
Tematsko područje: Ekološki, socijalni i društveni razvoj
Ciljevi projekta:
· Ekološka domena: razvijati svijest o očuvanju prirode,
recikliranju i štednji resursa.
· Socijalna domena: poticati suradnju, pomaganje i empatiju.
· Društvena domena: razvijati osjećaj pripadnosti i aktivnog
sudjelovanja u zajednici.
Očekivani ishodi:
· Djeca će: razlikovati vrste otpada, razumjeti važnost štednje,
pokazivati empatiju prema živim bićima, razvijati suradnju,
izražavati se kreativno te prepoznavati svoj doprinos zajednici i
prirodi.
Područje aktivnosti
· Ekološka domena 
· Naš eko-vrt – sadnja biljaka i zalijevanje kišnicom
· Papir koji raste – izrada papira sa sjemenkama
· Hotel za kukce – izrada skloništa od prirodnih materijala
· Razvrstavanje otpada –praktična vježba s kantama u boji

· Socijalna domena 
·  Mali pomagači – dnevna zaduženja djece
•     Krug dobrih djela – zajednička dobra djela za Zemlju

· Društvena domena 
• Posjet komunalnom poduzeću ili vrtu
• Eko-dan vrtića – čišćenje dvorišta i sadnja stabla
• Izložba“Naš održivi svijet“–radovi od recikliranih materijala
• Suradnja s roditeljima –zajedničko prikupljanje materijala



Projekti:

· Priroda i ja
· Ciljevi: Upoznati djecu s prirodom u neposrednom okruženju.
· Razvijati osjećaj povezanosti s biljkama i životinjama.
· Aktivnosti: • Promatranje prirode – šetnja i razgovor o onome što vidimo, izrada plakata, igra, sadnja biljaka, likovne aktivnosti
· Naš zajednički svijet
· Ciljevi: Razumjeti važnost vode i energije te načine kako ih
· štedjeti.
· Aktivnosti:
• Eksperiment: gdje nestaje voda (isparavanje, sunce i sjena)
• Pjesma i pokret: „Kapljica putuje“
• Zajednička izrada plakata „Štedimo vodu i svjetlo“
• Igra uloga: „Zatvori slavinu!“
• Zalijevanje bilja kišnicom- pokus sakupljanje kišnice (mjerenje količine vode koja je pala)
· Očekivani ishodi: Djeca će razvijati svijest o važnosti štednje resursa i usvajati jednostavne navike očuvanja prirode.
· Recikliraj i stvaraj
· Ciljevi: Učiti o ponovnoj uporabi materijala i kreativnom recikliranju.
· Aktivnosti:
• Razvrstavanje otpada – praktična vježba s kantama u boji
• Izrada igračaka od recikliranih materijala
• Kreativna radionica: papir koji raste
• Likovna aktivnost: kolaž od starih časopisa
• Pjesma: „Zemlja je naš dom“
Očekivani ishodi: Djeca će razumjeti proces recikliranja i razvijati kreativnost koristeći stare materijale
· Voda i energija
· Ciljevi: Razvijati suradnju, odgovornost i osjećaj zajedništva u brizi za okoliš.
· Aktivnosti:
• Eko-dan u vrtiću – zajedničko čišćenje dvorišta
• Sadnja stabla – Dukat akcija “Volim šume”
• Izrada plakata „Naš zeleni kutak“
· Zajednički razgovor: kako svatko od nas pomaže prirodi –Djeca koja su promijenila svijet (poznata)
• Završna svečanost i izložba dječjih radova
· Očekivani ishodi: Djeca će pokazati osjećaj pripadnosti, suradnje i odgovornosti za očuvanje okoliša.


Dokumentacija
· Redovito se vodi:
· Knjiga dokumentacije
· Imenik djece
· Suglasnosti za izlaske i aktivnosti
· Individualne bilješke
· Dnevnik stručnog usavršavanja
· Dječji radovi, izjave i aktivnosti dokumentiraju se plakatima i fotoaparatom

Stručno usavršavanje
· eTwinning platforma
· Online edukacije
· Interna usavršavanja u ustanovi – TDP i edukacije u suradnji sa stručnim suradnicima 

Suradnja s roditeljima
· Kvalitetna komunikacija omogućuje bolje razumijevanje i poticanje djeteta.
· Obitelj je ključna za njegov emocionalni, socijalni i intelektualni razvoj te mu pruža sigurnost i pripadnost.
· Suradnja roditelja i škole/vrtića osigurava kontinuitet u učenju i razvoju.

Suradnja s vanjskim čimbenicima
Udruga umirovljenika Čavle
• Prirodoslovni muzej Rijeka
• CTK Rijeka
• Privatni suradnici ( palete, drvo, dašćice...)
• Izletište Šumski dvor
• Grad Rijeka- Lokalno partnerstvo
Odgojiteljice: Ena Škaljo i Lana Kustić








Na sjednici Odgajateljskog vijeća održanoj 27.8.2026. u PPO Morčić s početkom u 9,00 sati, prihvaćeno je Izvješće o realizaciji Godišnjeg plana i programa odgojno-obrazovnog rada za pedagošku 2025./2026. godinu. 

									Ravnateljica:
								______________________							                    Vlatka Miletić

